அதிகாலையில் சிகரெட் பிடித்தால் புற்று நோய் அதிகரிக்கும்


பொதுவாக சிகரெட் பிடித்தால் புற்றுநோய் ஏற்படும் என்று கருத்து பரவலாக உள்ளது. அதே நேரத்தில் அதிகாலையில் எழுந்தவுடன் சிகரெட் பிடிப்பவர்களுக்கு புற்றுநோய் பாதிப்பு அதிகம் ஏற்படும் என தெரிய வந்துள்ளது. அவர்களுக்கு நுரையீரல், தலை மற்றும் கழுத்து பகுதினளில் புற்று நோய் பாதிக்கும் என்றும் நிபுணர்கள் தெரிவித்துள்ளனர். 
அமெரிக்காவில் ஹெர்சியில் உள்ள பென்ஸ்டேட் மருந்து கல்லூரியின் பேராசிரியர் டாக்டர் ஜோசுவா முஸ்கட் நடத்திய ஆய்வில் இது தெரிய வந்தது. அதிகாலை நேரத்தில் சிகரெட் பிடிப்பதால் அதில் உள்ள நிகோடின் மற்றும் புகையிலையின் நச்சு பொருட்கள் உடலில் அதிக அளவு பாதிப்பை ஏற்படுத்துகின்றன. அதனால்தான் புற்றுநோய் பாதிப்பு அதிகமாக உள்ளது என்றும் தெரிவித்துள்ளார்.

பிறந்திருக்கும் இந்தப் புத்தாண்டில் நாம் ஒவ்வொருவரும் பல புதிய தீர்மானங்களை எடுத்துக் கொண்டிருக் கிறோம். இந்தப் பழக்கம் எவ்வாறு தொடங்கியது தெரியுமா? மத்திய காலத் தில், கிறிஸ்மஸ் வாரத்தின் கடைசி விருந்தின் போது போர் வீரர்கள் ஒரு மயிலின் மீது கை வைத்து வீரதீரச் செயல்களைப் புரிவதாக உறுதிமொழி கூறி, அதைத் தவறாது கடைப்பிடிப் போம் என்று சபதம் செய்வார்கள். 
அதற்கு ‘மயில் சபதம்’ (ஜிலீaணீoணீk vow) என்று பெயர். புத்தாண்டுப் பழக்கமாக, சிறந்த முறையில் வாழ்வோம் என்று தீர்மானம் எடுத்துக்கொள்ளும் பழக்கத்தைத் தொடங்கியவர்கள் பாபிலோனியர்கள். அவர்கள், தாங்கள் கடனாக வாங்கிய தோட்டங்களையும் வீட்டு உபகரணங் களையும், பிற கடன்களையும் திருப்பிக் கொடுத்துவிடுவதாக கடவுளிடம் உறுதிமொழி அளிப்பார்கள்.

தாய்ப்பால் கொடுப்பதால் குழந்தை க்கு மட்டுமின்றி தாய்க்கும் நன்மை நேர்கிறது என்று ஏற்கனவே பல்வேறு ஆய்வுகள் உறுதிப்படுத்தியிருக்கின்றன. இந் நிலையில், புதிய நன்மையாக குறைந்தபட்சம் ஆறு மாதம் தாய்ப்பால் கொடுக்கும் தாய்மார்களுக்கு தங்கள் வாழ்நாளின் பின்னாளில் உயர் ரத்த அழுத்தம் ஏற்படுவதற்கான வாய்ப்புக் குறைவு என்கிறது ஒரு புதிய ஆய்வு.
அமெரிக்காவின் வடக்கு கரோலினா பல்கலைக்கழக ஆய்வாளர்கள் இது தொடர்பான ஆய்வை மேற்கொண்டனர். அவர்கள் கூறும்போது மூன்று மாத காலத்துக்கும் குறைவாகத் தங்கள் குழந்தைக்குத் தாய்ப்பால் கொடுக்கும் தாய்மார்களுக்கு இரத்த அழுத்தப் பிரச்சினைகள் ஏற்படுவதற்கான வாய்ப்பு அதிகம் என்கிறார்கள்.
இந்த ஆய்வுக்காக ஒரு குழந்தையாவது உள்ள 56 ஆயிரம் இளந் தாய்மார்கள் ஆய்வுக்கு எடுத்துக்கொள்ளப்பட்டனர். அதன் முடிவில் தங்கள் குழந்தைக்குப் புட்டிப் பால் கொடுக்கும் தாய்மார்களை விட ஆறுமாத காலத்துக்காவது தாய்ப்பால் கொடுக்கும் தாய்மார்களுக்கு அடுத்த 14 ஆண்டு காலத்துக்கு உயர் இரத்த அழுத்தம் ஏற்படும் வாய்ப்பு மிகவும் குறைவு என்று கண்டறியப்பட்டது.
அமெரிக்க நோய்ப் பரவல் மற்றும் கட்டுப்பாடு இதழில் பிரசுரிக்கப்பட்ட இந்தக் கட்டுரையில் உயர் இரத்த அழுத்தப் பிரச்சினையில் பாதிக்கப்பட்ட பெண்களில் 12 சதவீதம் பேர், தங்கள் குழந்தைக்குப் போதுமான அளவு தாய்ப்பால் கொடுக்காதவர்கள் என்று தெரியவந்திருப்பதாகத் தெரிவிக்கப்பட்டிருக்கிறது.
