மன அழுத்தத்தின் விபரீத விளைவுகளும்அதனைத் தடுக்கும்; வழிமுறைகளும்

எம்.ஐ. அப்துல் மஜீட்

இன்று பரவலாகப் பயன் படுத்தப்படும் ஒரு வார்த்தை மன அழுத்தமாகும். இதனை வரைவிலக்கணப்படுத்துவது ஒரு சிக்கலான விடயமாக மாறியுள்ளது. எமது சுக வாழ்விற்கு சவாலாக அமையும் எந்தவொரு விடயமும் எமக்கு மன அழுத்தத்தை ஏற்ப டுத்தலாம். சில வகையான மன அழு த்தங்கள் எமக்கு நலமாக அமை க்கின்றன. 
அறவே நெருக்கடிகள் இல்லாத வாழ்க்கை அலுப்பை ஏற் படுத்தக் கூடியதாகவும் அர்த்தமற்ற தாகவும் அமைந்துவிடலாம். எனினும் மன அழுத்தம் எமது உடல் உள நலத்தைப் பாதிக்கும் போது அவை மோசமான மன அழுத்தங்கள் என அழைக்கப்படுகின்றன.
ஒரு நெருக்கடியான நிலைமைக்கு நாம் வெளிக்காட்டும் துலங்கல் ஒருவகை மன அழுத்தமாகும். இத்துலங்களின் ஒரு பகுதி உடலியல் சார்ந்ததாகவும் உடலுக்குப் பாதிப்பு ஏற்படுத்தக்கூடியதாகவும் அமைகிறது. ஒரு நெருக்கடியான நிலைமையை நாம் எதிர்கொள்ளும் போது எமது உடல் எம்மைப் பாதுகாப்பதற்கான வழிமுறைகளைக் கண்டுபிடிக்கின்றது. 
மிக விரைவாகவே அந்நெருக் கடிக்கெதிராகப் போராட அல்லது அந்நெருக்கடியை எதிர்கொள்ள முடியாது ஓடி ஒழிக்க நாம் தயாராகி விடுகின்றோம். உதாரணமாக, நாம் வீட்டு மேல் மாடியில் இருக்கும் போது திடீரென நில நடுக்கம் ஏற்படுகின்றது. அந்நிலநடுக்கத்திலிருந்து நீர் உம்மைப் பாதுகாக்க வேண் டியுள்ளது. 
இப்போது உமக்கு மேலதிகமான உடற் பலம், சக்தி தேவைப்படுகின்றது. இச்சந்தர்ப்பத்தில் உமது உடல் பெரியளவிலான இரசா யனப் பதார்த்தங்களையும், ஹோமோ ன்களையும் உற்பத்தி செய்கின்றது. இச்செயற்பாடுகளின் மூலமாக எமது தசை நார்கள் உறுதியடைகின்றன. உடல் உற்சாகமடைவதோடு, எதையும் செய்யக்கூடிய ஒரு திடகாத்திரமான உடல்நிலை ஏற்படுகின்றது. 
ஒரு ஆபத்தான அல்லது நெருக்கடியான வேளையில் நாம் எம்மைப் பாது காத்துக்கொள்ளத் தேவையான உதவியாக இச்செயற்பாடுகள் அமைந்துள்ளன. இதனால் அவசரமான சூழ்நிலைகளில் மன அழுத்தம் எமது உயிரைப் பாதுகாக்க உதவுகின்றது. சவால்களை எதிர்கொள்வதற்கான துணிச்சலை மன அழுத்தம் ஏற்ப டுத்துகிறது.
எமது வேலைகளில் நாம் சொந்தக் காலில் நிற்பதற்கு மன அழுத்தம் எம்மைத் தயார் படுத்துகின்றது. எனினும் ஒரு குறிப்பிட்ட எல்லைக் கப்பால் மன அழுத்தம் எமது உடல் நலத்திற்குப் பெரும் ஆபத்தை விளைவிக்கின்றது. எமது படைப் பாற்றலுக்கு, உறவுமுறைகளுக்கு, எமது வாழ்க்கைத் தரத்திற்கு மன அழுத்தம் தடங்கலாக அமைகின்றது. மன அழுத்தம் எமது கட்டுப்பாட்டை மீறும் நிலையில் உள்ளதா? என்பதை நாம் அறிந்து கொள்ள வேண்டியுள்ளது. 
மன அழுத்த விடயத்தில் மிக ஆபத்தான தன்மை என்னவென்றால்; அது மிக இலகுவாகவே எம்மைப் பீடித்து விடும் என்பதாகும். அது சாதாரணமாகவே எம்மோடு ஒட்டிக்கொண்டு விடுகின்றது. மன அழுத்தம் எந்தளவு எமது நடத்தையைப் பாதிக்கின்றது என்பதைப் பற்றி நாம் அறிவதில்லை.
மன அழுத்தம் ஆளுக்காள் வேறுபடுகின்றது. மன அழுத்தத்தின் அளவும் ஆளுக்காள் வேறுபடுகின்றது. குறிப்பிட்டதோர் விடயம் சிலருக்கு மன அழுத்தத்தை ஏற்படுத்த, இன்னும் சிலருக்கு மன அழுத்தத்தை ஏற்ப டுத்துவதில்லை. உதாரணமாக காலையில் வேலைத்தளத்திற்குப் பிரயாணம் செய்தல் என்ற விடயம் ஒருவருக்கு மன அழுத்தத்தை ஏற்படுத்தலாம். 
வாகன நெரிசல் காலதாமதத்தை ஏற்படுத்தலாம் என அவர் அச்சமடையலாம். எனினும் வேறு சிலர் காலையில் வேலைத் தளத்திற்குப் பிரயாணம் செய்வதை சுவாரஷ்யமான விடயமாகக் கருதலாம். இசையைக் கேட்டுக்கொண்டு வேலைத்தளத்திற்குப் பிரயாணம் செய்வது சிலருக்குப் பிடித்த விடய மாகும். நேரத்தைப் பற்றி அவர்கள் கவலைப்படுவதில்லை. சிலர் நெருக்கமான பேரூந்துகளில் பிரயாணம் செய்வதனைத் தவிர்ப்பர். இன்னும் சிலர் பிரயாணிகள் நிறைந்த நெருக்கமான பேருந்துகளில் பிரயாணம் செய்வதை விரும்புவர்.
அதேபோல் ஒருவர் மற்றவர் மத்தியில் உரையாற்றுவதற்கு அஞ்சுவதோடு, அதனால் மன அழுத்தத்தை எதிர்கொள்வார். ஆனால் மற்றொருவர் மற்றவர் மத்தியில் உரையாற்றுவதை விரும்புவார். அதனை ஒரு வாய்ப்பாகப் பயன் படுத்திக் கொள்வார். அதனால் அவர் மன அழுத்தம் அடைவதில்லை.
மன அழுத்தத்தை உண்டுபண்ணும் சூழ்நிலைகளும் நெருக்கடிகளும் மன அழுத்த உண்டுபண்ணிகள் என அழைக்கப்படுகின்றன. நாம் பொதுவாக மன அழுத்த உண்டுபண்ணிகளை எதிர் நிலையானவை என்றே நினைக்கின் றோம். எனினும் எம்மீது சுமையை அல்லது பலவந்தத்தை ஏற்படுத்தக்கூடிய எந்தவொரு விடயத்தையும் மன அழுத்த உண்டுபண்ணிகள் எனக் கருதலாம். 
இவை நேர் நிலையா னவையாகவும் (ஜிositivலீ) அமையலாம். உதாரணமாக திருமணம் செய்தல், ஒரு புதிய வீட்டை வாங்குதல், கல்லூரிக்குச் செல்லுதல், அல்லது பதவி உயர்வைப் பெறுதல் .
உமக்கு எவ்விடயங்கள் மன அழுத்தத்தை ஏற்படுத்தக்கூடியவை என்பது மன அழுத்தத்தைப் பற்றிய உமது புலக்காட்சியில் ஓரளவு தங்கியுள்ளது. மன அழுத்தத்தின் வெளிவாரியான காரணங்களாகப் பொதுவாகப் பின்வருவன சுட்டிக் காட்டப்படுகின்றன.
1. வாழ்வில் ஏற்படும் பெரும் மாற்றங்கள்.
2. வேலை.
3. உறவு முறைகளுக்கிடையிலான பிரச்சினைகள்.
4. பொருளாதாரப் பிரச்சினைகள்.
5. இடையறாத வேலை.
6. குடும்பமும் குழந்தைகளும்
எல்லா மனவழுத்த நிலைகளும் வெளிவாரியான காரணங்களினால் மட்டும் ஏற்படுத்தப்படுவதில்லை. உண்மையில் மன அழுத்தம் சுயமாகவே உருவாக்கப்படக்கூடியதாகவுள்ளது. இதனால் மன அழுத்தத்திற்கான பொதுவான உள்ளார்ந்த (யிntலீrnal) காரணங்களாக பின்வருவன அமைகின்றன.
1. நிச்சயத் தன்மையின்மையை ஏற்றுக்கொள்ளாமை.
2. எதிர்மறையான சுய - கலந்துரையாடல்.
3. எதார்த்தத்திற்கு முரணான எதிர்பார்ப்புகள்.
4. எதிர்மறைக் கருத்தைக் கொண்டிருத்தல்.
5. பூரணத்துவவாதம் (ஜிலீrஜீலீணீtionisசீ)
உண்மையில் நாம் ஏற்கனவே குறிப்பிட்டது போல் நெருக்கிடையை ஏற்படுத்தும் விடயம் ஆளுக்காள் வேறுபடலாம். உதாரணமாக ஒரு ஹோட்டலில் சாப்பிடும் போது சாப்பாட்டிலுள்ள குறையை எடுத்துக் காட்ட சிலர் தயங்குவதில்லை. 
