கம்பன் விழாவில் கௌரவம்பெறும் சான்றோர் ஒன்பது பேர்


‘பத்மபூஷண்’ டாக்டர் 
பத்மா சுப்பிரமணியம்
இவர் சென்னையில் புகழ்பெற்ற திரைப்பட இயக்குநர் சுப்பிரமணியம், மீனாட்ஷி தம்பதியரின் மகளாக 04.02.1943 இல் பிறந்தார். இளமை முதலே கலைத்றைகளில் பெரும் ஈடுபாட்டோடு திகழ்ந்த இவர் புகழ்பெற்ற நடன மேதை வழுவூர் இராமையா பிள்ளையிடம், நடன நுட்பங்களைக் கற்றுத்தேர்ந்தோடு சங்கீதத்தை பெருங் கலைஞர்களான பி.பி. லக்ஷ்மன் அவர்களிடமும் எஸ். சவுத்திரி அவர்களிடமும் முறைப்படியாக கற்றுக் கொண்டார். இது தவிர தனது தமிழ் இலக்கிய அறிவினை மறைந்த பேராசிரியர் அ.ச. ஞானசம்பந்தன் போன்ற பெரும் தமிழறிஞர்களின் சங்கமத்தால் வளர்த்துக் கொண்டார்.
முதுமாணிப் பட்டங்களைப் பெற்றுக் கொண்ட இவர், இந்திய நடனம் மற்றும் சிற்பக் கலைகளில் கரணம் எனும் தலைப்டபில் ஆய்வு செய்து டாக்டர் பட்டம் பெற்றுக் கொண்டார்.
இந்திய நாட்டின் ஜனாதிபதியால் பத்மஸ்ரீ, பத்மபூஷன் ஆகிய அதியுயர் விருதுகள் வழங்கி கெளரவிக்கப்பட்ட இவருக்கு தமிழ்நாட்டு அரசு கலைமாமணி விருதையும், மத்திய பிரதேச அரசு காளிதாஸ் சம்மான் விருதையும், காஞ்சி காம கோடி பீடம் பரத சாஸ்திர ரக்ஷாமணி விருதையும், தருமபுரம் ஆதினம் நாட்டிய கலாநிதி விருதையும், நாரத கான சபா நாத பிரம்மம் விருலுதையும், அமெரிக்க இந்திய நுண்கலை மன்றம் நாட்டிய ரத்னாகர விருதையும், இலண்டன் பாரத வித்யா பவன் முன்சி நூற்றாண்டு விருதையும், ஜப்பான் Fukuoka ஆசிய பண்பாட்டு விருதையும் வழங்கி பெருமைப்படுத்தின் எண்ணணுணு விருதுகளால் பொலியும் இவரது சாதனை மகுடத்தில், எமது கொழும்புக் கம்பன் கழகம் 2001ல் வழங்கிய கம்பரச நர்த்தன விலாச வித்கி என்பது ஒன்று என்பது இங்கு குறிப்பிடத்தக்கது.
உலகத் தமிழர் பெருமை கொள்ளும் வகையில், நாட்டியத் தமிழ்த்துறைக்கு இவர் ஆற்றிய உலகளாவிய பெரும் பணியைப் பாராட்டி, இப்பெரும் கலைஞரை கொழும்புக் கம்பன்கழகம் தனது 2011ம் ஆண்டு கம்பன் விழாவில், வீ.டி. வீ. பவுண்டேசன் நிறுவிய உலகளாவிய சாதனையாளருக்கான கம்பன்புகழ் விருதை வழங்கிக் கொள்வித்துப் பெருமை கொள்கிறது.

இவர் யாழ்ப்பாணத்தில் திரு குமாரசாமி, வாரிப்பிள்ளை தம்பதியரின் புதல்வராய் 01.10.1941 ல் பிறந்தார். தனது ஆரம்பக் கல்வியை அராலி சரஸ்வதி வித்தியாசலையிலும், வட்டுக்கோட்டை யாழ்ப்பாணக் கல்லூரியிலும் கற்ற இவர், பின்னர் பேராதனைப் பல்கலைக்கழகத்திலும் பீ.ஏ. பட்டத்தைப் பெற்று தனது பட்டப்பின் படிப்பைப் புனே பல்கலைக்கழகத்தில் முடித்து முதுகரைலமாணி, கலாநிதி பட்டங்களைப் பெற்றுக் கொண்டார்.
பட்டப்படிப்புகள் பீடத்தின் பீடாதிபதியாக, யாழ்ப்பாணப் பல்கலைக்கழகத்தின் பதில் துணை வேந்தராக, இலங்கைப் பல்கலைக்கழக மானியங்கள் ஆணைக்குழுவின் உறுப்பினராக இருந்து இலங்கையில் உயர் கல்வி வளர்ச்சிக்கு மிகுந்த தொண்டாற்றியுள்ளார் இவர்.
இலங்கையரசின் கலாசார அமைச்சு வழங்கும் சாஹித்திய விருதை 1993ல் தனது பண்டைய தமிழகம் எனும் நூலுக்காகப் பெற்றுக் கொண்ட இவரது பெயரை, 21 ம் நூற்றாண்டின் தலை சிறந்த 2000 அறிஞர்களின் பெயர்ப் பட் டியலில் இலண்டன் கேம்பிறிஜில் இயங்கும் சர்வதேச நிலையம் இணைந் துள்ளது என்பதும் குறிப்பிடத்தக்கது.
கல்வி உலகிற்குப் பெருமையும், புகழும் சேர்த்துவரும் இப்பெரியாரை, அவர்தம் சிறந்த கல்விப் பணிகளுக்காக, கொழும்புக் கம்பன்கழகம், தனது 2011ம் ஆண்டுக் கம்பன் விழாவில் கெளரவித்து, கம்பன்கழக முன்னாள் செயலர் அமரர் பொன் பாலசுந்தரம் நிறுவியுள்ள கம்ப கலாநிதி இரா. இராதகிருஷ்ணன் விருதினை வழங்கிப் பெருமைகொள்கிறது.

இவர் யாழ்ப்பாணத்தில், திரு எஸ். ஆர். கனகநாயகம், சத்தியம்மா தம் பதியரின் மகனாக வட்டுக்கோட்டையில் பிறந்தார். தனது உயர்கல்வியை இலண்டன் பல்கலைக்கழகத்தில் பெற்றுப் பாரிஸ்டர் ஆனார்.
உச்ச நீதிமன்றத்தின் வழக்கறிஞராக பல அண்டுகளாக பணியாற்றும் இவர், யி.வி.ழி.ஜி இனது ஸ்தாபக இயக்குனராக இருந்தவர். 1995ம் ஆண்டு 11ம் இலக்க சட்டமூலத்தைத் தயாரித்த குழுவின் உறுப்பினராக இருந்த கனக. ஈஸ்வரன் கடந்த 45 வருடங்களுக்கு மேலாக சட்டப்பணியாற்றி வருகின்றார் என்பது குறிப்பிடத்தக்கது.
இலங்கை சட்ட ஆணைக்குழுவின் ஆணையாளர்களுள் ஒருவராக விளங்கும் இவர், கொழும்புப் பல்கலைக்கழகத்தின் கவுன்சில் உறுப்பினர்களில் ஒருவராகவும், பணியாற்றி வருகின்றார்.
இன்று இலங்கையில் வாழ்கின்ற தமிழ்ச் சட்டத்தரணிகளுள் முதன்மை யானவராய்க் கருதப் பெறும் கனக. ஈஸ்வரன் ஜனாதிபதி சட்டத்தரணியாகவும் விளங்கி வருகின்றார்.
சட்ட உலகிற்குப் பெருமையும், புகழும் சேர்த்துவரும் இப்பெரியாரை, அவர்தம் சிறந்த சட்ட துறைப் பணிகளுக்காக, கொழும்புக் கம்பன்கழகம் தனது 2011ம் ஆண்டுக் கம்பன் விழாவில் கெளரவித்து, தமிழ்நாடு பாரத் பல்கலைக்கழக வேந்தரும் இந்திய மத்திய இணையமைச்சருமான எஸ். ஜெகத்ரட்சகன் அவர்கள் நிறுவியுள்ள கம்பன் அடிப்பொடி சா. கணேசன் விருதினை வழங்கிப் பெருமைகொள்கிறது.

இவர் கொழும்பில் ஆர்.ஏ. நடேசன் தம்பதியரின் மகனாக 28.06.1946 ல் பிறந்தவர் இவரின் தந்தையாரான ஆர்.ஏ. நடேசன் அவர்கள் பிரித்தானியர் ஆட்சிக்காலத்தில் பம்பலப்பிட்டி இந்துக் கல்லூரியை நிறுவியவர்களில் ஒருவராக இருந்த தாபித்து அளப்பரிய கல்விப் பணியாற்றியவர் என்பது குறிப்பிடத்தக்கது.
தனது இடைநிலைக் கல்வியை, கல்கிசை சென். தோமஸ் கல்லூரியில் பெற்ற இவர் பின்னர், தமது வர்த்தக மாணிப் பட்டப்படிப்பை தமிழ்நாட்டில் புகழ்பெற்ற லயோலக் கல்லூரியில் நிறைவு செய்தார். மாணவப் பருவத்திலேயே நிர்வாகத்துறையில் ஈடுபட இவரின் கல்லூரிக்காலம் வழி சமைத்தது. 
ஆம் லயோலாக் கல்லூரியின் மாணவர் மன்றத்தின் தலைவராக இருந்த இவ ராற்றிய பணிகள் முதல்வர் உள்ளிட்ட அனைவரதும் பாராட்டுகளைப் பெற்றுக் கொண்டன.
பின்பு பிரித்தானியா சென்று சட்டத் துறையில் பட்டம் பெற்று சட்டமாணி ஆனார் குமார் நடேசன். ஆரம்பத்தில் சட்டத்துறையில் ஈடுபட்டு வழக்கறிஞராகக் கடமையாற்றிய இவர், பின்னர் ஊடகத்துறையை நிருவகிப்பதையே தமது பிரதான துறையாகக் கொண்டு ஈழத்தின் பிரபலமான ஊடக நிறுவனமாகிய வீரகேசரியில் உயர் பதவி வகித்துப் புகழ்கொண்டார்.
ஈழத்தின் தமிழ்ப் பத்திரிகை வரலாற்றில் தவிர்க்க முடியாப் பெரும் பிறப்புப் பெற்றிருக்கின்ற பவளவிழாக் கண்ட வீரகேசரிப் பத்திரிகைக் குழுமத்தின் பணிப்பாளராக விளங்கி, தமிழ் சமுதாயத்தின் குரலாகப் அப்பத்திரிகையை ஒலிக்கச் செய்து வருகிறார்.
இம் மண்ணின் தமிழ் மக்கள் குர லாய் விளங்கி வரும் வீரகேசரி இவர் தலைமையில் தற்போது 80வது அகவையைக் கடப்பது குறிப்பிடத்தக்கது.
அவ்வரிய சாதனையை பல அறக் காரியங்களின் ஊடும் கலாசார நிகழ்வு களின் ஊடும் இத்தேசம் முழுவதுமாய் பதிவு செய்யும் இவரது பணி தமிழ் மக்களால் பெரிதும் போற்றப்படுகின்றது.
இவர் பத்திரிகையைப் பொறுப்பேற்ற பின்னர் கலைக்கேசரி, ஜீனியஸ், மெட்ரோ நிவ்ஸ், யாழ் ஓசை, சூரிய காந்தி, விடிவெள்ளி முதலியனவாய் வெளிவரும் இதழ்கள் இவர்தம் நிர்வாகச் சிறப்புக்குச் சான்று பகர்கின்றன.
இம் மண்ணில் கடு¨மான போர் நிகழ்ந்த காலத்தில் வீரகேசரியின் நிர்வாகப் பொறுப்பையேற்ற இவர், இப்போர்க்காலத்திலும் எவருக்கும் அஞ்சாது நடு நிலைமையோடு வீரகேசரி செய்திகள் வெளியிட்டு மக்கள் தொண் டாற்ற தனது நிர்வாக ஆளுமையால் முதுகெலும்பாய் நின்று உதவியவர் என்பது குறிப்பிடத்தக்கது. 
இவரது இவ்வீரிய ஆளுமைத் திறமையே, இன்று உலகெங்கும் வாழும் தமிழரின் முதன்மைத் தேர்வாய் வீரகேசரி ஆவதற்குக் காரணம் என்பதில் எவ்வித ஐயமும் இல்லை.
கூரிய பார்ரவை, சிறிய புன்னகை, அசையாத முடிவு, நிமிர் நடை, மென் மையான பேச்சு எனும் அடையாளங்க ளோடு பரபரப்பு ஏதுமின்றி நிதானம் தவறாது, இவர் செய்யும் வெற்றியான நிர்வாகம், நிர்வாக உலகில் இவரைத் தனித்துக் கவனிக்கச் செய்துள்ளது.
இலங்கையில் வெளிவருகின்ற பத்தி ரிகைகளின் நன்மை கருதித் தொடங்கப் பெற்ற பத்திரிகை ஸ்தாபனத்தின் தலை வராக இன்று இருந்த பல பணிகளையும் ஆற்றிவருகின்ற இவர், இலங்கையின் பத்திரிகை முறைப்பாட்டு ஆணைக்குழு வின் தலைவராகவும் விளங்கி வருகிறார் என்பது குறிப்பிடத்தக்கது.
இலங்கையில் போதைப் பாவனையை இல்லாதொழிக்கும் நடடிவக்கைகளை முன்னெடுத்த தொண்டு நிறுவனத்தின் தலைவராக இருந்த பல பணிகளை ஆற்றிய இவர், றோட்டறிக் கழகத்தின் உறுப்பினராகவும் இருந்து பணியாற்றி வருகின்றார்.
இத்தகு பெருமைமிகு பணிகளை ஆற்றி நிர்வாக உலகிற்குப் பெருமையும், புகழும் சேர்த்துவரும் இப்பெரியாரை, அவர்தம் சிறந்த நிர்வாகப் பணிகளுக்காக, கொழும்புக் கம்பன்கழகம் தனது 2011ம் ஆண்டுக் கம்பன் விழாவில் கெளரவித்து, கம்பகாவலர் புதுமை ந.கோவிந்தசாமி முதலியார் நிறுவியுள்ள கம்பவாணர் அ.அருணகிரி விருதினை கொழும்புக் கம்பன் விழாவில் வழங்கிப் பெருமை கொள்கிறது.

இவர் மஸ்கெலியா நகரில் பெருமாள்பிள்ளை காமாட்சி அம்மான் தம்பதியரின் மகனாக 30.04.1941 ல் பிறந்தார். தனது ஆரம்பக் கல்வியை, கலகா தமிழ் மகா வித்தியாசாலையிலும், இடை நிலைக் கல்வியை நாவலப்பிட்டி புனித அன்றூஸ் கல்லூரியிலும் பெற்ற இவர் கொழும்பு பம்புறூக் அக்கடமியில் விசேட பட்டம் பெற்றார்.
இள வயதில் இருந்து சமூகப் பணிகளில் நாட்டங் கொண்டிருந்த இவர் 1977ல் திரு இரா. சிவலிங்கத்துடன் சேர்ந்த இலங்கை இந்தியப் பண்பாட்டுக் கழகத்தை ஆரம்பித்தார்.
வர்த்தகத் துறையில் ஈடுபட்டு தனது சமூகத்திற்காகவும் இத்தேச மக்களின் நலனுக்காகவும் எவ்வித பிரதியுபகாரமும் எதிர்பாராமல், பாரிய பணியாற்றி தன்னை வெளிப்படுத்தாது நின்ற இவரை, இவரின் தொண்டு மனப்பான் மையை உணர்ந்து, மலையக மக்கள் முன்னணியில் முன்னாள் தலைவரான அமரர் பெ. சந்திரசேகரன் அவர்கள், 2001 ம் ஆண்டு தேர்தலின் போது, தேசியப் பட்டியல் மூலம், அரசியல் துறைக்கு, விரும்பி வருந்தி அழைத்து வந்தார்.
இவ்வுண்மை மனிதரின் உயர் மக்கள் தொண்டை மனதில் கொண்டு, கொழும்புக் கம்பன்கழகம், தனது 2011ம் ஆண்டுக் கம்பன் விழாவில் இவரைக் கெளரவித்து, தலைமையாசிரியர் க. சுப்பிரமணியம் நினைவாக க. திரு ஞானசம்பந்தர் நிறுவியுள்ள பேராசிரியர் அ.ச. ஞானசம்பந்தன் விருதினை, வழங்கிப் பெருமை கொள்கிறது.

இவர் யாழ்ப்பாணம் துன்னாலையில் 01.12.1937 ல் அண்ணாமலை தம்பதியரின் மனாகப் பிறந்தார். தனது பாடசாலைக் கல்வியை கரவெட்டி விக்னேஸ்வராக் கல்லூரியில் பெற்ற இவர், இலங்கை வானொலியில் தமிழ் தேசிய சேவைக் கட்டுப்பாட்டாளராகப் பணியாற்றிய வி.ஏ. சிவஞானத்தின் ச§¡கதராவார்.
ஆரம்பத்தில் வீரகேசரிப் பத்திரிகையில் இணைந்து இதழியலாளராகப் பணியாற்றிய வி.ஏ. திருஞானசுந்தரம், மகரதம், கலாமதி ஆகிய புனைபெயர்களில் படைப்புகள் வழங்கியவர். அப் பத்திரிகையில் கலைப்பகுதி, மகளர் பகுதி என்பவற்றுக்குப் பொறுப்பாக இருந்து பல இளம் எழுத்தாளர்களை ஊக்குவித்தவர்.
இலங்கை வரலாற்றில் இலங்கை ஒலிப்பரப்புக் கூட்டுத்தாபனத்தில் பிரதிப் பணிப்பாளர் நாயகமாகப் பதவி வகித்த ஒரேயொரு தமிழர் இவர் என்பது இங்கு குறிப்பிடத்தக்கது.

இவர் யாழ்ப்பாணத்தில் புகழ்பெற்ற நடனவித்தகர் ஏரம்பு சுப்பையா தம்பதியரின் மகளாக 03.01.1952 இல் பிறந்தார். தனது பாடசாலைக் கல்வியை வேம்படி மகளிர் கல்லூரியில் பெற்ற இவர், நடனத்துறையில் ஆரம்பப் பயிற்சியை தமது தந்தையாரிடமே பெற்றுக் கொண்டார்.
இலங்கையின் அதியுயர் விருதுகளுள் ஒன்றான கலாகீர்த்தி விருதை 2005ல் பெற்றுக் கொண்ட இவருக்கு நல்லூர் கலாசாரப் பேரவை கலை ஞானச் சுடர் பட்டம் வழங்கிக் கெளரவித்துள்ளது. 
சிறந்த ஆசிரியருக்கு வழங்கப்படும் நல்லாசிரியர் விருதை 1990 ல் பெற்றுக் கொண்ட இவரை, பெண்கள் அபிவிருத்தி நிலையம், இசைத் தமிழ் கலாமன்றம், வட இலங்கை சங்கீத சபை, யாழ், கல்வி வலயம், இராமநாதன் மகளிர் கல்லூரி போன்ற பல நிறுவனங்கள் பாராட்டிக் கெளரவித்துள்ளன.
கொழும்புக் கம்பன் கழகம், தனது 2011ம் ஆண்டுக் கம்பன் விழாவில், அவ ரைக் கெளரவித்து, சுவாமி சாந்தானந்த சரஸ்வதி நினைவாக கம்பன் புகழ் விருந்தாளர் திருமதி அ. கயிலாசபிள்ளை நிறுவியுள்ள மகாவித்துவான் சி. கணேசையர் விருதினை, வழங்கிப் பெருமை கொள்கிறது.

சாவகச்சேரி கல்வயலைப் பிறப்பிடமாகக் கொண்ட இக் கவிஞர் ஈழத்துக் கவி வரலாற்றில் தனது ஆற்றலால் பெயர் பதித்தவர். கடந்த அரை நூற்றாண்டுக்கு மேலாகக் கவிதைத்துறையில் இயங்கி வரும் இவர் புகழ்பெற்ற கவிஞர் முருகையனின் சகோதரரும் ஆவார்.
நோயால் பாதிப்புற்ற இவ்வேளையி லும் முறுகற் ¦¡ற்பதம் எனும் நூலை வெளியிட்டு இன்றும் கவிதையோடு வாழ்ந்து வரும் இவருக்கு 2011ம் அண்டுக் கம்பன் விழாவில் கவிக்கோ அப்துல் ரகுமான் நிறுவிய மகரந்தச் சிறகு விருது வழங்கப்படுகிறது.


யாழ்ப்பாணத்தைப் பிறப்பிடமாகக் கொண்ட மனநல மருத்துவ நிபுணரான டாக்டர் எஸ். சிவதாஸ் யாழ். சென் ஜோன்ஸ் கல்லூரி, கொழும்பு சென் ஜோசப் கல்லூரி ஆகியவற்றின் பழைய மாணவராவார். யாழ் பல்கலைக்கழகத்தில் மருத்துவப் பட்டத்தைப் பெற்ற இவர், பின்னர் கொழும்புப் பல்கலைக்கழகத்தின் பட்டப் பின் பிடிப்பினை முடித்து மனநல நிபுணராய் இயங்கி வருகிறார். 
நடந்து முடிந்த போர்ப் பேரிடரின் போது ஒரேயொரு மனநல நிபுணராகச் செயலாற்றி, அகதிகளாக வந்து ஐந்து இலட்சம் மக்களையும், மனப் பாதிப்புக்களிலிருந்து மீட்டெடுக்க இவர் செய்த தொண்டு போற்றுதற் குரியது.
ஒரு கவிதைத் தொகுப்பு உட்பட 5 நூல்களை வெளியிட்டுள்ள இவரை இவ்வாண்டின் ஏற்றமிகு இளைஞராய் தேர்வு செய்து பேராசிரியர் சாலமன் பாப்பையா நிறுவியுள்ள ஏற்றமிகு இளைஞர் விருதை வழங்கி, கொழும்புக் கம்பன் கழகம் கெளரவிக்கின்றது.
