தாதியர்கள் மழைக்கு மத்தியிலும் குடை பிடித்து ஆர்ப்பாட்டம்


மட்டக்களப்பு போதனா வைத்தியசாலை தாதிய உத்தியோகத்தர்கள் இன்று பகல் முதல் ஆர்ப்பாட்டம் மற்றும் மறியல் போராட்டங்களில் ஈடுபட்டனர்.

மட்டக்களப்பு போதனா வைத்தியசாலை பணிப்பாளர் பணிமனைக்கு முன்பாக இடம்பெற்ற ஆர்ப்பாட்டத்தில் பெருமளவிலான தாதிய உத்தியோகத்தர்கள் கலந்துக்கொண்டனர்.

விபத்துக்கொடுப்பனவு, மேலதிக வேலை நேரத்திற்கான கொடுப்பனவு, 5 நாட்கள் மட்டும் வேலை செய்தல் உட்பட 15 கோரிக்கைகளை முன்வைத்தே போராட்டம் இடம்பெறுவதாக அரச தாதிய உத்தியோகத்தர் சங்க இணை தேசிய அமைப்பாளர் க.ஜனதீபன் தெரிவித்தார். ஆர்ப்பாட்டம் காரணமாக வைத்தியசாலை நடவடிக்கைகள் பாதிக்கப்பட்டுள்ளன.




