‘ஊழலுக்கு எதிரான தீயைஅணையவிடக் கூடாது’


அண்ணா ஹசாரே போராட்டத்தால் ஊழலுக்கு எதிரான மனோபாவம் ஏற்பட்டுள்ளது. இந்தத் தீயை அணைய விட்டுவிடக் கூடாது என்று தினமணி ஆசிரியர் கே. வைத்தியநாதன் கூறினார்.
தினமணி மற்றும் இராஜாஜி பொதுநல மையம் ஆகிவை இணைந்து லோக்பாலும், ஹசாரே இயக்கமும் என்ற கருத்தரங்கம், கலந்துரையாடலை சென்னையில் ஞாயிற் றுக்கிழமை நடத்தின. 
இதில் “தினமணி” ஆசிரியர் கே. வைத்தியநாதன் பேசியது. கடந்த 10 நாள்களாகவே இப்படி ஒரு உண்ணாவிரதம் தேவைதானா? நாடாளு மன்றத்தை தடம்புரள வைப்பதுபோல் அமைந்திருக்கும் இந்தப் போராட்டம் சரிதானா? என்பது போல் விவாதம் நடந்து வருகிறது. அதற்குப் பதில் இதுதான்.
பிரிட்டிஷ் அரசின் அரசியல் சட்டப்படி அங்கு நாடாளுமன்றம் தான் முதன்மை யானது. இந்திய அரசியல் சட்டத்தின் படி, மக்களாகிய நாம் தான் மிகவும் முக்கியமானவர்கள். மக்கள் சக்திக்குப் பிறகுதான் நாடாளுமன்றம் மக்களின் பெய ரால் தான் நாடாளுமன்றம்.
ஐந்து ஆண்டுகளுக்குத் தேர்ந்தெடுக்கப் பட்டு விட்டதாலேயே ஒரு நாடாளுமன்றம் சர்வ வல்லமை படைத்தாகிவிடாது. நாடாளுமன்றமும், அதன் உறுப்பினர்களும் மக்களின் உணர்வைப் பிரதிபலிக்காமல் போனால், மக்களின் நல்வாழ்வுக்கு எதிராக அராஜக ஆட்சி நடத்தினால், அதற்கு எதிராகத் திரண்டு எழுவதற்கு மக்கள் சக்தி தயாராகும் என்பதைத்தான் ஹசாரேயை முன்னிறுத்தி நடந்த போரா ட்டம் வெளிப்படுத்தியது.
இந்தப் போராட்டம் சில அச்சங்களைத் தோற்றுவித்தது. அமைதியாக நடந்த இந்தப் போராட்டத்தைக் சாக்கிட்டு வன்முறை தூண்டிவிடப்பட்டால் என்ன ஆகும் என்கிற பயம் இருந்தது.
இந்தக் கூட்டத்தைப் பயன்படுத்தி யாராவது கலவரத்தை ஏற்படுத்திவிட்டால் என்ன செய்வது என்ற குழப்பம் உலகத் துக்கே நாகரிகம் கற்றுத் தருபவர்கள் நாங்கள் தான் என்று மார் தட்டிக் கொள்ளும் இங்கிலாந்தில் சமீபத்தில் இதுபோல் மக்கள் தெருவில் இறங்கிப் போராட முற்பட்டனர். ஸ்பெயினில் மக்கள் போராட் டம் வெடித்தது. ஆனால், அங்கே எல் லாம் கலவரம் வெடித்தது. 
கடைகள் சூறையாடப்பட்டன. நாகரிக மக்கள் நடத்திய போராட்டம் அது. ஆனால் இந்தி யாவில் மக்கள் தெருவுக்கு வந்து நடத்திய அறப் போராட்டம் அத்தனைக் கட்டுப் பாடாக இருந்தது. 
அதற்குக் காரணமாக இருப்பது காந்தியும், அவரது சத்தியாகிரகப் போராட்டமும் ஒவ்வொரு இந்தியனிடத்தும் ஏற்படுத்தி இருக்கும். தாக்கம் தான் அண்ணா ஹசாரே குழுவினர் முன் வைத்திருக்கும் ஜன லோக்பால் சட்டத்தின் பல அம்சங்கள் நடைமுறைக்கு ஒவ்வாததாக இருக்கின்றன. அத்தனை அரசு ஊழியர்களும் ஜன லோக்பால் சட்ட வரம்புக்குள் வர வேண்டும் என்பதும் சாத்தியமாகத் தோன்றவில்லை.
லோக்பால் சட்டத்தை இரண்டாகப் பிரிக்க வேண்டும் அமைச்சர்கள், அதிகாரி கள் மீதான ஊழலை லோக்பால் மூலம் விசாரிக்க வேண்டும் பிற ஊழியர்கள் மீதான ஊழல் புகார்களை விசாரிப்பதற்கு இப்போதுள்ள சட்டங்களே போதுமானவை. ஊழல் கண்காணிப்பு ஆணையத்திடம் அந்தப் பொறுப்பை ஒப்படைக்கலாம். 
அண்ணா ஹசாரே வெறும் அடையாளம் மட்டுமே நம்முடைய அனைவரின் உள்ளங்களிலும் எழுந்த கோபம்தான் அண்ணா ஹசாரேவின் போராட்டமாக உள்ளது. இந்தப் போராட்டத்தின் மிகப் பெரிய பயனாக நான் கருதுவது ஊழலுக்கு எதிரான மனோபாவம் ஏற்பட்டுள்ளதுதான். இந்தத் தீயை அணைய விட்டுவிடக் கூடாது என்றார் அவர்.
இந்தக் கூட்டத்துக்கு வந்திருந்தவர்களை, தீ நியூ இந்தியன் எக்ஸ்பிரஸ் குழுமத்தின் விற்பனைப் பிரிவு துணைத் தலைவர் லட்சுமி மேனன் வரவேற்றார். தினமணி இணையத்தளத்தின் செய்தி ஆசிரியர் செங்கோட்டை ஸ்ரீராம் நிகழ்ச்சியைத் தொகுத்து வழங்கினார்.
