முல்லைப் பெரியாறு அணை விவகாரம்கேரளாவின் சுயரூபம் கலைந்தது


&quot;முல்லைப் பெரியாறு அணைக்கு பதிலாக புதிய அணை கட்ட வேண்டும். அந்த அணையின் உரிமை, கட்டுப்பாடு, தண்ணீர் திறந்து விடுவதை ஒழுங்குபடுத்துவது போன்ற அதிகாரங்களை நாங்களே வைத்துக்கொள்வோம்&quot; என நிபுணர் குழுவிடம் கேரளா மனு அளித்துள்ளது. இதன் மூலம் &quot;தமிழகத்துக்கு தண்ணீர், கேரளாவுக்கு பாதுகாப்பு&#39; என்ற கோஷம் கலைந்து கேரளாவின் உண்மையான முகம் அம்பலமாகியுள்ளது. முல்லைப் பெரியாறு அணையின் பலம் குறித்து ஆய்வு செய்து அறிக்கை தரும்படி ஐவர் குழுவை அமைத்து உச்ச நீதிமன்றம் உத்தரவிட்டது. இந்த குழுவும் பலமுறை கூடி ஆலோசனை மேற்கொண்டு இரு மாநில அரசுகளின் கருத்துக்களையும் கேட்டறிந்து வந்தது. இக்குழுவில் இடம் பெற்றுள்ள தத்தே மற்றும் மேத்தா ஆகியோர், அணைக்கு நேரடியாகச் சென்று ஆய்வு நடத்தி அறிக்கையும் தாக்கல் செய்தனர்.
அந்த அறிக்கையில், &quot;அணை முழு பலமாக உள்ளதென்றும், நிலநடுக்கங்களால் எந்தவிதமான பாதிப்புகளும் ஏற்படவில்லை&quot; என்றும் தெளிவாகக் கூறப்பட்டுள்ளது. இந்த அறிக்கையை நிபுணர் குழு ஏற்றுக்கொண்டுவிட்டது. தவிர 136 அடியிலிருந்து 120 அடி வரை நீர் மட்டத்தை குறைந்திட வேண்டுமென்ற கோரிக்கையையும், ஐவர் குழு நிராகரித்து விட்டது. மேலும் அந்த ஆலோசனையில் நீதிபதி ஆனந்த், இரு மாநில அரசு பிரதிநிதிகளிடமும் ஒரு கேள்வியை முன்வைத்தார். அதாவது புதிய அணையைக் கட்டுவது குறித்து தமிழக கேரள அரசுகள் என்ன நினைக்கின்றன என்பது பற்றி எழுத்துபூர்வமாக கருத்துக்களை தெரிவிக்கும்படி கேட்டிருந்தார். புதிய அணை குறித்த மனு: இந்நிலையில் வெள்ளிக்கிழமை கேரளா சார்பில் நீதிபதி ஆனந்திடம் புதிய அணை குறித்த மனு அளிக்கப்பட்டது. அம்மனுவில் மூன்று முக்கிய விஷயங்களை கேரளா தெளிவுபடுத்தியுள்ளது.
