கண்களை நக்கும் மோகம்: குருடாகும் அபாயம்!

<p>காதலர்கள் தங்களது கண்களை ஒவ்வொருவர் மாற்றி மாற்றி நக்கும் பழக்கமானது மோசமான பின்விளைவுகளை ஏற்படுத்தக்கூடியது என மருத்துவர்கள் எச்சரித்துள்ளனர்.</p><p>கண்களை நக்கும் இவ் வினோத பழக்க வழக்கமானது 'Oculolinctus' என அழைக்கப்படுகின்றது. இவ்வாறு செய்வதன் மூலம் பாலியல் ரீதியிலாக தூண்டுதல் அடைவதாக நம்பப்படுகின்றது.</p><p>ஜப்பானில் இப் பழக்க வழக்கம் பல காதல் கலாசாரமாக மாறியுள்ளது. இளம் வயது காதலர்களிடையே இது மிகவும் பிரபலமானது.</p><p>எனினும் இப்பழக்கத்தின் காரணமாக கண்களில் தொற்று நோய்கள் அதிகரித்துள்ளதாக மருத்துவர்கள் தெரிவித்துள்ளனர்.</p><p><img style="float: right;" src="../image_article/eyesex4.jpg" alt="" width="400" /></p><p>சில வேளைகளில் நிரந்தரமாக குருடாக மாறக்கூடிய அபாயமும் நிலவுவதாக மருத்துவர்கள் சுட்டிக்காட்டியுள்ளனர்.</p><p>ஜப்பானில் மட்டுமன்றி பல நாடுகளில் இவ் விநோத நடவடிக்கை நீண்ட காலமாக பழக்கத்தில் உள்ளதாக தெரிவிக்கப்படுகின்றது.</p><p>இது தொடர்பான பல விடயங்கள் சமூகவலையமைப்புகளில் பரவிக்கிடப்பதால் பலர் இதை முயன்று பார்ப்பதாகவும் இதனால் நோயினால் பாதிக்கப்படுவோரின் எண்ணிக்கையும் அதிகரித்து வருவதாக குற்றஞ்சாட்டப்படுகின்றது.</p><p>யுடியூப்பிலும் இது தொடர்பான பல காணொளிகளைக் காண முடிகின்றது.</p><p>விழி வெண்படலமானது நரம்புகள் மிக்க, உணர்வு கூடிய பகுதி என்பதால் இதனை நக்கும் போது வித்தியாசமான உணர்வு ஏற்படுவதாக வைத்தியர்கள் தெரிவிக்கின்றனர்.</p><p>ஆனால், இச்செயற்பாடால் இலகுவாக பக்றீரியா கடத்தப்படுவதால் கண்களுக்கு பாரிய அச்சுறுத்தல் நிலவுவதாக வைத்தியர்கள் எச்சரிக்கின்றனர்.<br />எனவே இளைஞர்கள் இது தொடர்பாக அவதானமாக இருக்கவேண்டுமென வைத்தியர்கள் தெரிவிக்கின்றனர்.</p>