இருட்டில் படம் பிடிக்கும் கெமரா


சாதாரண கெமராக்களால் நல்ல வெளிச்சம் இருந்தால்தான் புகைப்படம் எடுக்க முடியும். வெளிச்சமின்றி இருட் டில் படம் பிடிப்பதற்கு அதற்கென்று உள்ள விசேட கெமராவைத்தான் பயன்படுத்த வேண்டும். அது ‘அகச் சிவப்பு கெமரா (யிnஜீrarலீனீ ணீaசீலீra) எனப்படுகிறது. ஒரு பொருளின் மீது வெவ்வேறு அளவில் படும் ஒளியை யும் நிழலையும் சாதாரண கெமரா படமாக்குகிறது.
கும்மிருட்டில் சாதாரண கெமராவை கொண்டு படம் எடுக்க முடியாது. ஆனால் இருட்டில் பொருள்கள் அகச்சிவப்புக் கதிர் வடிவில் வெப்பத்தை வெளியிடுகின்றன. அகச்சிவப்புக் கெமரா அதைப் படமாக்குகிறது. 
இருட்டில் உள்ள ஒரு பொருளில் இருந்து வெளிப்படும் வெப்ப சக்தித் துணுக்குகளைக் கிரகிக்க வேண்டும் என்பதற்காக தற்போதுள்ள ‘இரவு கெமராக்களின் முக்கியப் பகுதிகளை குளிர் நிலையில் வைத்திருக்க வேண்டியுள்ளது. வெப்ப சக்தித் துணுக்குகள் இக்கெமராவினால் கிரகிக்கப்பட்டு மின்சாரமாக மாற்றப்படு கின்றன. இங்கிலாந்தைச் சேர்ந்த ‘பிளெஸ்சி’ என்ற நிறுவனம் உருவாக் கியிருக்கும் ‘இரவு கெமரா’ வேறுவித தொழில்நுட்பத்தின் அடிப்படையில் செயல்படுகிறது.
இந்த கெமராவில் இடம்பெற்றுள்ள லென்ஸ் சுமார் 10 ஆயிரம் நுண்ணிய செயல்களால் ஆனது. ஆனால் இது வெப்பத்தால் ஏற்படுகிற மாறுதல்களைத் தான் கண்டுணரும். எனவே குளிர் விக்க வேண்டிய அவசியமில்லை.
வெப்ப அளவில் அரை பாகை செல்சியஸ் மாறுதல் ஏற்பட்டாலும் இக்கெமராவினால் கண்டுணர முடியும். இதன் மூலம் எடுக்கும் படங்கள், தற்போது இருட்டில் படமெடுக்கப் பயன்படும் கெமராக்களால் எடுக்கப் படும் படங்களை விடத் தெளிவாக இருப்பதாகக் கூறப்படுகிறது.
டாக்டர் ஸ்டீபன் போர்டரும் அவரது குழுவினரும் 15 ஆண்டு காலம் பாடு பட்டு இப்புதிய கெமராவை உருவாக்கி யுள்ளனர். இப்புதிய அகச்சிவப்புக் கெமரா பாதுகாப்புத்துறையில் பெரிதும் பயன்படும் என்று கருதப்படுகிறது.

குறட்டையால் அதை விடுபவருக்குப் பிரச்சினையில்லை. மாறாக அவர் அருகில் உள்ளவர்களுக்குப் பெருந்தொந்தரவு.
குறட்டையை நிறுத்த நடைமுறையில் பல்வேறு உபாயங்கள் கூறப்படுவதுண்டு. ஆனால் அவை நிரந்தரத் தீர்வை அளிப்பவை அல்ல.
இந்நிலையில் யுகோஸ்லோ வியாவைச் சேர்ந்த ஒரு மருந்தியல் நிபுணர் குறட் டைப் பிரச்சினைக்கு நிரந்தரத் தீர்வு அளிக்கும் மருந்தைத் தயாரித்துள்ள தாகக் கூறுகிறார்.
பிரான்ஜோ காஜ்பெஸ் என்ற அந்த நிபுணர் தான் தயாரித்துள்ள மருந்துக்கு வைத்துள்ள பெயர் ‘போகோ ஸ்லீப்.’
பன்னிரெண்டு வகையான இயற்கை மூலிகைகளைக் கொண்டு தான் தயாரித்துள்ள மருந்தைப் பயன்படுத்தி னால் குறட்டை நிற்கும் என்றும் அதேநேரம் பக்கவிளைவுகள் ஏதும் ஏற்படாது என்றும் அவர் கூறுகிறார்.
குறட்டைப் பழக்கம் உள்ள சுமார் ஆயிரம் பேருக்கு பிரான்ஜோ இந்த மருந்தைக் கொடுத்துச் சோதித்துப் பார்த்தார். அவர்கள் சுமார் 70 நாட்களுக்கு இந்த மருந்தைப் பயன்படுத்தினர். அப்போது 580 பேருக்கு குறட்டைப் பிரச்சினை நிரந்தரமாகத் தீர்ந்ததாகக் கூறப்படுகிறது. ஒரு சிலரிடம் இந்த மருந்து எடுபடவில்லை. அவர்களின் குறட்டை ஜோராகத் தொடர்ந்தது.
ஒரு பிரபல அமெரிக்க நிறுவனம் உட்பட பல வெளிநாட்டு மருந்து கம்பெனிகள் பிரான்ஜோவிடம் இருந்து உரிமம் பெற்று இந்த மருந்தைத் தயாரிக்க ஆர்வம் காட்டியுள்ளன.
