6 கோடி 90 இலட்சம் ஆண்டுகளுக்கு முற்பட்ட டைனோசரின் எலும்பு படிவங்கள்


ட அமெரிக்கா கண்டத்தில் 6 கோடியே 90 இலட்சம் ஆண்டுகளுக்கு முன்பு வாழ்ந்த மிகப்பெரிய டைனோசரின் எலும்புக்கூடு படிவங்கள் கண்டெடுக்கப்பட்டுள்ளன.
அவை ‘அலமோசரஸ் சஞ்சுவான் சிங்’ டைனோசர் குடும்பத்தை சேர்ந்தது. இந்த வகை டைனோசரஸ் ஒட்டகச்சிவிங்கியை விட மிக நீளமான கழுத்தைக் கொண்டவை.
இவைகள் தாவரங்களை மட்டும் சாப்பிட்டு உயிர் வாழ்ந்தவை எனக் கருதப்படுகிறது. அவற்றின் எலும்புப் படிவங்கள் உத்தா, நியூ மெக்சிகோ மற்றும் அமெரிக்காவின் டெக்சாஸ் ஆகிய இடங்களில் 2003 ஆம் ஆண்டு முதல் 2006 ஆம் ஆண்டுவரை கண்டெடுக்கப்பட்டது.
அமெரிக்காவின் மோண்டானா மாகாண பல்கலைக்கழக ஆராய்ச்சியாளர் டென்வர் டபுள்யு, போவியர், பென்சில் வேனியாவின் ஹரிஸ் பர்க்கை சேர்ந்த ரொபர்ட் எம். சுல்லிவான் ஆகியோர் இது குறித்து ஆய்வு அறிக்கை ஒன்றை வெளியிட்டுள்ளனர். இதன் எலும்புப் படிவங்கள் அருங்காட்சியகத்தில் வைக்கப்பட்டுள்ளன.
சாலை விபத்தைத் தடுக்கும் ஸ்டிக்கர்சாலை விபத்துகள் ஏற்படாமல் தடுப்பதற்காக சாலையோரங்களில் எச்சரிக்கை வாசகம் உள்ள புளோரோசன்ட் ஸ்டிக்கர்கள் ஒட்டப்படுகின்றன. சாதாரணமாக ஒரு பொருளின் மீது ஒளி படும்போது ‘சமச்சீர் ஒளி பிறழ்வு’ உண்டாகிறது. எப்போதும் ஒளியானது ஒரு பக்கம் நிலைக்கும். மறுபக்கம் மறையும். இதற்கு ‘இன்டர்ப்ரன்ஸ் லைட் ரேஸ்’ என்று பெயர். இந்த எதிரொளிப்பு உத்திதான் புளோரசண்ட் ஸ்டிக்கர்களிலும் பயன்படுத்தப்படுகிறது.
இந்த ஸ்டிக்கர் மிகச்சிறிய அளவில் சிறுசிறு முக்கோண புளோரோசண்ட் துகள்களால் தயாரிக்கப்பட்டது. துகள்களில் ஒரு பக்கம் வருகிற ஒளியை திருப்பி அனுப்புகிறது. இதனால் எழுத்துக்களோ, படங்களோ ‘பளிச்’ சென்று எதிரொளிக்கிறது. இதேபோன்ற ஒளிபிறழ்வு இறுவட்டுகளிலும், சோப்பு குமிழ்களிலும் வானவில் போன்ற வண்ணங்களாக மின்னுவதைப் பார்க்கலாம்.

மனித உடலில் ஓடும் இரத்தத்திலுள்ள சிகப்பணுக்களின் ஆயுட்காலம் 120 நாட்கள்; பின்னர் அவை அழிந்து விடுகின்றன. ஆனால் உடனடியாக, எலும்பிற்குள்ளிருக்கும் மெல்லிய கொழுப்பிலிருந்து புதிய சிகப்பணுக்கள் உற்பத்தியாகி இழப்பை ஈடு செய்கின்றது. சாதாரண காயம் பட்ட ஒருவரின் உடலிலிருந்து வெளியேறும் இரத்தம் உடனடியாக உறைந்து போவதைக் காணலாம். இதனை நொதிவினை (enzymatic reaction) என்பர். 
குருதிக் கொடையாளி ஒருவர் தரும் இரத்தம் நுண்ணுயிர் நீக்கம் செய்யப்பட்ட (sterilized) பையில் சேமிக்கப்படுகிறது. இப்பையினுள் சைட்ரேட் உப்புகள் இருப்பதால் இரத்தம் உறைவது தவிர்க்கப்படுகிறது. மேலும் சிறந்த பாதுகாப்பையும் ஊட்டத்தையும், சேமிக்கப்படும் இரத்தத்திலுள்ள அணுக்களுக்குள் அளிக்கும் பொருட்டு, அடெனின் மற்றும் டெக்ஸ்ட்ரோஸ் (dextrose) ஆகியனவும் பையினுள் சேர்க்கப் படுகின்றன. 
அடுத்து இரத்தம், கொடையாளி யிடமிருந்து பெறப்பட்டவுடனே குளிர்பதனப்பெட்டியில் (4-6 செ.கி. அளவில்) வைக்கப்படுவதாலும், உறைவது தவிர்க்கப்படுகிறது. மேலும் இரத்தம் வங்கியில் சேமிக்கப்பட்டவுடனே, உடலில் அது நிகழ்த்தும் செயற்பாடுகள் அனைத்தும் முடிவுக்கு வந்துவிடுவதால் நீண்ட காலப் பயன்பாட்டிற்கு உரியதாக விளங்குகிறது.
