புதிய கிழக்கு மாகாண சபை முதலமைச்சர் நஜீப் - மு.கா தலைவர் சந்திப்பு


கிழக்கு மாகாண சபையின் புதிய முதலமைச்சர் நஜீப் ஏ மஜீத், ஸ்ரீலங்கா முஸ்லிம் காங்கிரஸ் தலைவர் ரவூப் ஹக்கீமை இன்று (18.09.2012) கொழும்பில் அமைச்சரின் இல்லத்தில் சந்தித்து கலந்துரையாடினார்.
இச்சந்திப்பின்போது, தன்னை முதலமைச்சராக நியமிக்கப்படுவதற்கு ஒத்துழைப்பு வழங்கிய அமைச்சருக்கும் ஏனைய கிழக்கு மாகாண சபை முஸ்லிம் காங்கிரஸ் உறுப்பினர்களுக்கும் முதலமைச்சர் நஜீப் ஏ. மஜீத் நன்றி தெரிவித்தார்.
இக்கலந்துரையாடலில் கட்சியின் செயலாளர் நாயகம் ஹசன் அலி உட்பட முஸ்லிம் காங்கிரஸின் ஏனைய பாராளுமன்ற உறுப்பினர்களும் கிழக்கு மாகாண சபை உறுப்பினர்களும் கலந்துகொண்டனர்.





