உண்மையும் போலியுமான விசுவாசம்

pறிஸ்து பிறந்த காலத்தில் அவரை உண்மையாய் ஏற்றுக் கொண்டு, வரவேற்க அவரை அண்டி ஆவலோடு வந்த சிலரையும், அதேவேளை அவரை ஏற்றுக் கொண்டவர்கள் போல பாசாங்கு செய்து ஏமாற்றின சிலரையும் தேவனுடைய வார்த்தையில் காண்கின்றோம். (மத்தேயு 2)
இயேசு கிறிஸ்துவை உண்மையாய் ஏற்றுக் கொண்டவர்களையும் அவரை ஏமாற்றுகின்றவர்களையும் அவர்கள் இயேசுவை எதற்காக நாடித் தேடுகிறார்கள் என்பதைக் கொண்டு அறிந்து கொள்ளலாம்.
வானசாஸ்திர அறிஞர்கள் இயேசுவை தேடியதன் இறுதி நோக்கம் அவரை பணிந்துகொள்வதற்காக, மரியாதை செலுத்துவதற்காக அல்லது ஆராதனை செய்வதற்காக ஆகும்.
ஆண்டவராகிய இயேசுவை ஆராதனை செய்யும் நோக்கத்துடன் அவரைத் தேடுபவர்களே அவரை உண்மையாய் அறிந்து கொண்டவர்கள். அல்லது ஏற்றுக்கொண்டவர்கள்.
வானசாஸ்திர அறிஞர்கள் யூத இனத்தில் தோன்றிய உன்னத அரசரும், உலக இரட்சகருமாகிய கிறிஸ்துவின் நட்சத்திரத்தை வானத்தில் கண்டபொழுது அவரின் மகத்துவங்களை உணர்ந்து அவர் பாதத்தண்டையிலே வீழ்ந்து பணிந்து வணங்கி அவரின் தயவை நாடினார்கள்.
இயேசு கிறிஸ்து பிறந்த யூதேயா மாநிலத்து சிற்றரசனாக இருந்த ஏரோது கிறிஸ்துவின் பிறப்பைக் கேள்விப்பட்ட போது கலங்கினான். அதனால் ஏரோது வானசாஸ்திரிகளை இரகசியமாய் அழைத்து, நீங்கள் சொல்லும் அரசரான பிள்ளையைக் கண்ட பின்பு நானும் போய் பணிந்துகொள்வதற்காக எனக்கு அறிவியுங்கள் என்று கூறினான். முதலே குழந்தையை அழிக்கத் திட்டமிட்டு விட்டு அவரை ஏற்றக்கொண்டவன் போலும் ஆராதனை செய்ய ஆசீர்வமுள்ளவன் போலும் பாசாங்கு செய்கின்றான்.
ஆனால் ஏரோது அரசனின் உள்நோக்கம் அரசராகிய இயேசு கிநிஸ்துவை அழித்துவிட்டு தனது சந்ததிக்கு ஆட்சியையும், செழிப்பையும் தக்க வைத்துக்கொள்வதாகும். அந்தத் திட்டத்தை நிறைவேற்றிக்கொள்ள இயேசுவின் ஆதரவாளனாக ஆராதிக்க விரும்புகிறவனாக நடிக்கின்றான். அவன் அதிகாரத்திற்காகவும், பணத்திற்காகவும், புகழுக்காகவும் இயேசு கிறிஸ்துவையும் அவரை விசுவாசிக்கின்ற சமூகத்தையும் ஏமாற்றினான்.
ஏரோது தனது அரசாட்சியும், செல்வாக்கும் பறிபோய் விடுமோ என்ற பயத்தில் கொலைசெய்ய வகை தேடினான். அவன் தனது பயத்தை, பொறாமையை வெளிக்காட்டாமல் நல்ல கிறிஸ்தவ பக்தன் போல் நடிக்கிறான்.
உலகத்து செழிப்பில் இருந்த மயக்கம் உண்மையை உணர மறுத்தது. அதிலிருந்த நாட்டம் மனச்சாட்சியை மறுத்துப் போகப் பண்ணியது. இதுவே பாவியின் நிலை உள்ளுக்குள் உள்ள பயங்கள், இரகசிய பாவங்கள் கொஞ்சம் கொஞ்சமாய் ஒருவனைக் கொன்று கொண்டு இருக்கும். இந்நிலை ‘பக்தியின் வேஷம்’ என்று அழைக்கப்படுகின்றது. இயேசு கிறிஸ்துவை ஏமாற்றி இவ்வுலகில் மிகவும் சுகமான, செழிப்பான வாழ்வை, வாழலாம். ஆனால் அது உண்மையான மகிழ்ச்சியைத் தராது. மாறாக வேதனையையே தரும்.
கிறிஸ்து இயேசுவுக்குள் திருப்தியடையாத மனிதன் இவ்வுலகில் எவ்வளவு சாதனைகளைப் புரிந்தாலும் அது அவனுக்கு இறுதியில் மகிழ்ச்சியைத் தராது வரலாறு அதற்கு சான்றளிக்கின்றது. உதாரணமாக மகா அலெக்சாண்டர் எத்தனை தேசங்களை கைப்பற்றியும் திருப்தியற்றவனாய் ஒழுக்கங் கெட்டவனாய் மரித்தான்.
எண்ணூறு பட்டணங்களைக் கைப்பற்றியும் அதனை அனுபவிக்கும் மகிழ்ச்சியின் உச்சக் கட்டத்தில் மெய் மறந்த வேளையில் தனது நெருங்கிய நண்பனால் ஜுலியஸ் சீஸர் கொல்லப்பட்டான்.
நெப்போலியன் போனபாட் ஐரோப்பாவின் கொடியவன் என்று பேர் பெற்று, இறுதி நாட்களை சிறையில் கழித்தான். தேவனை நம்பாது, கர்த்தரும் இரட்கருமாகிய இயேசுவை ஏற்றுக்கொள்ளாதவர்களின் வாழ்க்கை வெறுமையோடும் ஏமாற்றத் தோடும் முடிகிறது. ஆனால் தேவனை ஆராதித்த சிமியோன் என்னும் மனிதன் ‘உமது அடியேனை இப்பொழுது சமாதானத்தோடே போகவிடுகிaர்’ (லூக். 2 : 28, 29) என்று மரண பயமின்றி, மகிழ்ச்சியோடும் நம்பிக்கையோடும் இவ்வுலக வாழ்வை முடித்தான்.
நாம் கிறிஸ்துவை ஆராதித்து அவரை பணிகிற மக்களாய் இருக்கின்றோமா? இயேசுவின் மூலம் திரியேக தேவனை ஆராதிப்பதில் மகிழ்ச்சியோடு இருக்கின்றோமா? பெற்றோர், பிள்ளைகளை கருத்தோடு ஆராதிக்கப் பழக்குகின்aர்களா? உங்களுக்குள்ள பெறுமதியான வாழ்வை அவருக்கு நன்றியாக படைத்துள்Zர்களா?
உங்கள் பாவத்தின் அடிமைத்தனத்தில் இருந்து மீட்டு வாழ்வளிக்கும் ஒரே இரட்சகரான இயேசுவை நாடுகிறவர்களாய் இருக்கின்aர்களா? உங்கள் உள்ளான பயத்திலிருந்து விடுவிக்கப்பட்டுள்Zர்களா? உங்கள் அந்தரங்க வாழ்வை யாரும் அறியமாட்டார்கள் என்று இருக்கின்aர்களா? அதை மறைப்பதற்கு ஆவிக்குரிய மனிதனைப் போல் நடிக்கின்aர்களா? இதோ உலகத்தின் இறுதி நாளில் நாம் ஒவ்வொருவரும் இயேசு கிறிஸ்துவின் சிங்காசனத்துக்கு முன்பாக கொண்டு வரப்படுவோம். அப்போது நமது வாழ்க்கைக்கு நாம் கணக்குக் கொடுத்தே தீர வேண்டும்.
இயேசுவண்டை வாருங்கள். அவரை ஆராதிக்கின்ற மக்களோடே ஒன்று சேருங்கள். நமது பாவமன்னிப்புக்குரிய அனைத்து கிரியைகளையும் தமது சரீரத்தை சிலுவையில் பலியாக்கியதின் மூலம் தேவகுமாரனாகிய இயேசு செய்து முடித்துவிட்டார். 
ஆகவே இயேசுவை ஏற்றுக் கொண்டவர்களுடன் தேவன் சமாதானமாக இருக்கின்றார் என்பது உறுதி. எல்லாக் கண்களும் ஏகமாயக் காணத்தக்கதாக வி!ஜாதிராஜாவாக இயேசு கிறிஸ்து மீண்டும் உலகுக்கு வரும்போது அவரை உண்மையாய் ஏற்றுக்கொண்டவர்களுக்கு பயமில்லை பதிலாக மகிழ்ச்சி உண்டாகும். 
போதகர் 
சுரேஷ் கார்மேகம்...
