மரத்தில் தொங்கிய நிலையில் வர்த்தகரின் சடலம் மீட்பு


பக்கமூனை, ரிதியெல்ல பிரதேச காட்டுப் பகுதியில் வர்த்தகரொருவர் மரத்தில் சடலமாகத்தொங்கிய நிலையில் மீட்கப்பட்டுள்ளதாக தம்புள்ளை பொலிஸார் தெரிவித்துள்ளனர்.
மாத்தளை தேவஹ{வாவைச் சேர்ந்த லொரி உரிமையாளரான வர்த்தகர் கடந்த 28 ஆம் திகதி தொழில் நிமித்தம் வெளியில் சென்றுள்ளார். அதன் பிறகு அவர் பற்றிய தகவல் இல்லாமல் இருந்த நிலையில் அவர் இன்று பக்கமூனை, ரிதியெல்ல காட்டுப் பிரதேசத்தில் மரமொன்றில் தொங்கிய நிலையில் சடலமாக மீட்கப்பட்டுள்ளார்.
மேற்படி வர்த்தகர் கொலைசெய்யப்பட்டு மரத்தில் தொங்க விடப்பட்டிருக்கலாமென பொலிஸார் சந்தேகிக்கின்றனர்.
இது குறித்த மேலதிக விசாரணைகளை தம்புள்ளைப் பொலிஸார் மேற்கொண்டு வருகின்றனர்.

