தகவல் தொழில்நுட்ப, விஞ்ஞான கல்விநாட்டின் அத்தியாவசியத் தேவையாகும்


ஜனாதிபதி மஹிந்த ராஜபக்ஷ அவர்களின் மஹிந்த சிந்தனை எண்ணக்கருவுக்கு அமைய 1000 பாடசாலை திட்டத்தில் கணித, விஞ்ஞான பட்டதாரிகளுக்கு கடந்த மாதம் ஆசிரியர் நியமனங் கள் வழங்கப்பட்டமை எங்கள் நாட்டின் விஞ்ஞான மற்றும் தகவல் தொழில்நுட்பத்துறையின் வளர்ச்சிக்கு எடுத்த பாராட்டக்கூடிய ஒரு செயற்பாடாகும்.
ஜனாதிபதி அவர்களின் 1000 பாடசாலை திட்டத்தின் கீழ் 3000 பட்ட தாரிகள் சேவையில் சேர்த்துக் கொள்ளப்படவுள்ளார்கள். இதன் ஆரம்ப கட்டமாக கடந்த மாதம் 29ம் திகதியன்று தகவல் தொழில் நுட்பத்துறையில் பட்டம் பெற்ற 1000 பட்டதாரிகளுக்கு நியமனம் வழங்கப்பட்டது.
கல்வி அமைச்சர் பந்துல குணவர்தன, அரசாங்கப் பாடசாலைகளில் இரண்டாம் தவணை முடிவடைவதற்கு முன்னர் மேலும் 1000 கணித மற்றும் விஞ்ஞான பட்டதாரிகளுக்கு நியமனம் வழங்கப் படும் என்று அறிவித்திருந்தார். அந்த நியமனங்கள் கூடிய விரை வில் வழங்கப்படுமென்று பொதுமக்களும், கல்விசார் நிபுணர்களும், ஆசிரியர்களும், மாணவ, மாணவியரும் ஆர்வத்துடன் காத்திருக் கிறார்கள்.
தற்போது வடமாகாணத்தில் உள்ள கணித, விஞ்ஞான பட்டதாரிகளில் பெரும்பாலானோர் அரசாங்க ஊழியர்களாக இருந்து வருகின்ற போதிலும், இவர்களில் அனைவருக்கும் ஆசிரிய சேவையிலேயே நாட்டம் அதிகமாக இருந்து வருகின்றது. இந்த பட்டதாரிகள் தாங் கள் பல்கலைக்கழகங்களில் கல்வி கற்ற போது பல பரிசோதனை களை செய்திருந்த போதிலும் அந்தக் கல்வி தற்போது அவர்கள் புரியும் காரியாலய பதவிகளுக்கு எவ்விதத்திலும் உதவுவதில்லை என்று அவர்கள் அங்கலாய்க்கிறார்கள்.
எனவே, நாடெங்கிலும் சிறந்த தகவல் தொழில்நுட்ப விஞ்ஞான கணிதக் கல்வியை புகட்ட வேண்டுமாயின் இந்தத் துறைகளில் பட்டம் பெற்றவர்களை ஆசிரியர்களாக அரச பாடசாலைகளுக்கு நியமிப்பது அவசியம். இவர்களை கூடுமானவரையில் பின்தங்கிய கிராமப்பகுதியில் உள்ள பாடசாலைகளுக்கு நியமிப்பது பொருத்த மாக இருக்கும்.
தகவல் தொழில்நுட்ப சேவைகளை அடுத்தாண்டில் வெளிநாடுகளுக்கு வழங்கி அரசாங்கம் 2 பில்லியன் டொலர் வருமானத்தை பெறு வதற்கு திட்டமிட்டிருக்கிறது என்ற செய்தியை பாராளுமன்றத்தின் பிரதி சபாநாயகர் சந்திம வீரக்கொடி தெரிவித்துள்ளார். 2005ம் ஆண்டுக்குப் பின்னர் தகவல் தொழில்நுட்பத்துறை அடைந்துள்ள மிகப் பெரிய சாதனையாக இதனை கருதலாம்.
தகவல் தொழில்நுட்ப சேவைகளை வெளிநாடுகளுக்கு வழங்கி 2008ம் ஆண்டில் இலங்கை 256 மில்லியன் அமெரிக்க டொலர் களை வருமானமாகப் பெற்றது. இது 271 அமெரிக்க டொலராகவும் அதிகரிப்பதற்கான வாய்ப்புகள் உண்டு. இலங்கையில் தகவல் தொழில்நுட்ப சேவைகளை வழங்கும் வணிகத்துறையில் சுமார் 300 நிறுவனங்கள் ஈடுபட்டு வருகின்றன. இவற்றின் மூலமாக நாடு பெறும் வெளிநாட்டு செலாவணி வருமானம் வருடத்திற்கு வருடம் இப்போது அதிகரித்துக் கொண்டிருக்கிறது.
30 ஆண்டு கால பயங்கரவாதம் பூண்டோடு அழிக்கப்பட்டதை அடுத்து தகவல் தொழில்நுட்பத்துறை வேகமாக வளர்ச்சி அடைந்துள்ளது. கொழும்பில் நடைபெற்ற 30ஆவது தேசிய தகவல் தொழில்நுட்ப மாநாட்டில் பிரதம அதிதியாக கலந்து கொண்டு உரையாற்றிய போதே பிரதி சபாநாயகர் சந்திம வீரக்கொடி இத்தகவல்களை வெளியிட்டார்.
2005ம் ஆண்டில் மஹிந்த ராஜபக்ஷ அவர்கள் ஜனாதிபதி பதவியை ஏற்றுக்கொண்ட போது இலங்கையில் தகவல் தொழில்நுட்ப மற்றும் கணினி அறிவைக் கொண்டுள்ளவர்களின் எண்ணிக்கை 5 சதவீத மாக இருந்தது என்றும் தற்போது 40 சதவீதமாக அதிகரித்துள்ளது என்றும் கூறினார்.
2016ம் ஆண்டில் அரசாங்கம் தகவல் தொழில்நுட்ப மற்றும் கணினி அறிவை இந்நாட்டு மக்களின் 75 சதவீதமானோருக்கு பெற்றுக் கொடுப்பதற்கு திட்டமிட்டுள்ளது என்றும் சொன்னார். எமது நாட் டின் இளைஞர்களுக்கு கணினி அறிவையும், தகவல் தொழில் நுட்ப அறிவையும் பெருக்குவதற்காக 700 நெனசல நிலையங்கள் கிராமங்களில் அமைக்கப்பட்டிருக்கின்றன.
இவ்விதம் நாடு தகவல் தொழில்நுட்பத் துறையிலும் கணித, விஞ் ஞான கல்வித்துறையிலும் வளர்ச்சியடைவதற்கு அரசாங்கம் கூடுதலான தகவல் தொழில்நுட்ப மற்றும் கணித, விஞ்ஞான ஆசி ரியர்களை நியமிப்பது அவசியமாகும். இதன் மூலமே 2025ம் ஆண்டில் இலங்கை விஞ்ஞானத்துறையிலும், தகவல் தொழில்நுட் பத்துறையிலும் இந்தியாவையும் மிஞ்சி, தெற்காசிய நாடுகளில் முன்னணியில் திகழ்வதற்கான வலுவான அடித்தளத்தை அமைக்க முடியும்.
இந்த இலட்சியக் கனவை மனதில் கொண்டு, ஜனாதிபதி மஹிந்த ராஜபக்ஷ அவர்கள் ஒவ்வொரு பாடசாலையிலும் கணினி நிலை யங்களை திறந்து, ஒவ்வொரு பாடசாலைக்கும் குறைந்தபட்சம் 100 கணினிகளையாவது பொருத்த வேண்டுமென்று உத்தரவு பிறப்பித்துள்ளார்.
எனவே, நம் நாட்டுப் பெற்றோர் தங்கள் பிள்ளைகளை தாங்கள் விரு ம்பிய துறையில் உயர்கல்வியை பெறுவதற்கு பூரண சுதந்திரத்தை அளித்து அதையடுத்து அவர்களின் உயர்கல்விக்கு ஊன்றுகோலாக விளங்குவது அவசியமாகும். அரசாங்கமும் ஆசிரியர்களும் பிள்ளை களுக்கு கல்வி கற்பதற்கான சாதகமான சூழ்நிலையை ஏற்படுத்திக் கொடுத்திருக்கின்ற போதிலும் அவர்கள் கல்வியை நெறியான முறை யில் தொடர்வதற்கு பெற்றோரின் பங்களிப்பு மிகவும் அவசியமாகும்.
பெற்றோரும் இதுவிடயத்தில் முழு கவனத்தையும் செலுத்தினால் எமது நாட்டில் திரும்பிய இடமெல்லாம் விஞ்ஞானிகளையும் தகவல் தொழில்துறை மற்றும் விஞ்ஞான பட்டதாரிகளையும் காணக்கூடிய சாதகமான சூழ்நிலையொன்று உருவாகும்.
