ஆந்திராவில் வெயிலுக்கு ஒரே நாளில் 24 பேர் பலி


ஆந்திராவில் கடந்த சில நாட்களாக 112 டிகிரி அளவுக்கு அக்னி வெயில் சுட்டெரிகிறது. இதன் காரணமாக கம்மம், கிருஷ்ணா, வாரங்கல், நல்கொண்டா, கிழக்கு, மேற்கு கோதாவரி, விசாகபட்டினம், விஜயவாடா, குண்டூர் உட்பட பல்வேறு மாவட்டங்களில் வெயிலின் உக்கிரம் அதிகமாக காணப்படுகிறது. அனல் காற்று அதிகமாக வீசுவதால் பொது மக்களால் வெளியே வர முடியவிலலை. 
வீட்டிலேயே முடங்கி கிடக்கிறார்கள். நேற்று முன்தினம் ஒரே நாளில் மட்டும் வெயிலுக்கு 24 பேர் பலியானார்கள். கம்மம் மாவட்டத்தில் 4 பேரும், கிருஷ்ணா மாவட்டத்தில் 3 பேரும், வாரங்கல்லில் 7 பேர், நல்கொண்டாவில் 4 பேர், விசாகபட்டினத்தில் 6 பேரும் பலியானார்கள்.
கிழக்கு கோதாவரி மாவட்டத்தில் வெயிலுக்கு 10க்கும் மேற்பட்டோர் மயக்கம் அடைந்தனர். அவர்கள் அங்குள்ள தனியார் மருத்துவமனைகளில் சேர்க்கப்பட்டு சிகிச்சை அளிக்கப்படுகிறது.
