நரம்பு மண்டலத்தை பாதிக்கும் 100 தொன் ‘விஷ’ மாம்பழங்கள் மதுரையில் அழிப்பு


நச்சுத்தன்மை உடைய கல்சியம் கார்பைட் கற்களை வைத்து பழுக்க வைக்கப்பட்ட ஒரு கோடி ரூபாய் மதிப்புள்ள 100 தொன் மாம்பழங்களை மதுரையில் அதிகாரிகள் பறிமுதல் செய்து ஒருவரை கைதுசெய்தனர்.
மதுரை யானைக்கல், வடக்குமாசி வீதி, வடக்குமாரட் வீதி, வக்கீல் புதுத்தெருவில், கார்பைட் கற்களை வைத்து மாம்பழங்களை பழுக்க வைத்து விற்பதாக கலெக்டர் சகாயத்திற்கு புகார் வந்தது. 
கடந்த திங்கட்கிழமை மாலை நேற்று முன்தினம் நகர்நல் அலுவலர் சுப்பிரமணியன் மாவட்ட வழங்கல் அலுவலகர் முருகையா மற்றும் சுகாதார ஆய்வாளர்கள் திடீர் சோதனை நடத்தினர். கல்சியம் கார்பைட் பவுடர் கற்களை வைத்து செயற்கை முறையில் பழுக்க வைக்கப்பட்டிருந்த 100 தொன் மாம்பழங்களை பறிமுதல் செய்தனர். 
மதிப்பு ஒரு கோடி ரூபாய். இது தொடர்பாக சட்டத்தரணி புதுத் தெருவில் வியாபாரம் செய்த பாண்டியன் (34) என்பவர் கைது செய்யப்பட்டார். உரிமையாளர் பழனியாண்டி தேடப் படுகிறார்.
கலெக்டர் சகாயம் கூறுகையில்: ‘இவ்வகை மாம்பழங்கள் சுகாதாரம், ஆரோக்கியத்திற்கு எதிரானது. இது புற்றுநோயை ஏற்படுத்தும் கொடிய நஞ்சு. இந்த விற்பனையை முற்றிலும் துடைத்தெறிய நடவடிக்கை எடுக்கப்படும்’ என்றார். கார்பைட் மாம்பழங்களை சாப்பிடுவதால் ஏற்படும் ஆபத்துகள் குறித்து மதுரை அரசு மருத்துவமனை டாக்டர் சங்குமணி கூறுகையில் :-
இயற்கையாக பழுக்கும் மாம்பழங்களில் நோய், எதிர்ப்பு சத்துக்கான விட்டமின் ஏ. சி. இருக்கும், செயற்கையாக பழுக்க வைக்கும் பழங்களில், இவ்வகை சத்துக்கள் குறைவு இதனால் வயிறு தொடர்பான நோய்கள் புற்றுநோய் ஏற்படும். மேலும் இவ்வகை மாம்பழங்களால் அசற்றலின் வாயு உற்பத்தியாகி நரம்பு மண்டலத்தை பாதித்து ஞாபகசக்தி குறைவு ஏற்படும் என்றார். 
மதுரை விவசாயக் கல்லூரி பேராசிரியர்கள் குமார், மாரியப்பன் கூறுகையில், ‘மாங்காய்களை கார்பைட் கற்களுடன் வைக்கும் போது ஒரே நாளில் தோலின் பச்சை நிறம் மாறி மஞ்சளாக, பழம் பழுத்தது போன்ற தோற்ற மளிக்கும். 
இயற்கையாக பழுத்த மாம்ப ழங்களையும் செயற்கையாக பழுக்க வைக்கப்பட்ட மாம்பழங்களையும் சாதா ரணமாக கண்டறிய முடியாது. தொழில் நுட்ப ரீதியாக மட்டுமே செயற்கையானதை கண்டறிய முடியும். பழத்தை அறுத்து பார்த்தும் சோதனைக்கூட ஆய்வின் மூலமே உண்மைத் தன்மை தெரியும் என்றார்.
