உயர்தர மாணவருக்குகற்றல் உபகரணம் வழங்கல்


(புசல்லாவை தினகரன் நிருபர்)
கம்பளை கல்வி வலயத்திலுள்ள தமிழ் பாடசாலையில் உயர்தரம் கற்கும் மாணவர்களின் நலன் கருதி கம்பளை வலயம் முதல் தடவையாக கற்றல் உபகரணங்கள் வழங்கும் நிகழ்வை ஏற்பாடு செய்திருந்தது.
கம்பளை கல்வி வலய மேலதிக கல்விப் பணிப்பாளர் திருமதி எம். லோகநாதன் தலைமையில் இடம்பெற்ற இந்நிகழ்வில் க.பொ.த உயர்தரம் கற்கும் கலை, விஞ்ஞான, வர்த்தக பிரிவு மாணவர்களுக்கு பாடநூல் உட்பட ஏனைய கற்றல் உபகரணங்களும் வழங்கப்பட்டன.
கம்பளை கல்வி வலயம் தோட்டப் பாடசாலை மாணவர்களின் நலன் கருதி இந்நிகழ்வை ஏற்பாடு செய்திருந்ததாகவும் இதன் மூலம் க.பொ.த உயர்தர மாணவர்கள் பெரிதும் நன்மையடையவுள்ளதாக கம்பளை கல்வி வலய உதவிக் கல்விப் பணிப்பாளர் எஸ். பன்னீர் செல்வம் தெரிவித்தார். (ஐ-ஈ)
