அ.தி.மு.க. மீது மேலும் ஒரு அவதூறு வழக்கு: 
காபந்து அரசு என கூறியதற்கு கண்டனம்


தேர்தல் விதிகளை மீறி, கோட்டை யிலிருந்து புதிய தலைமை செயலகத்திற்கு அரசுத் துறை கோப்புகளை இடம்மாற்றுவ தாக, அ.தி.மு.க. கொடுத்த புகாரின் பேரில், அவதூறு பரப்புவோர் மீது சட்டப்படி வழக்கு தொடரப் போவதாக முதல்வர் கருணாநிதி அறிவித்துள்ளார். 
ஏற்கனவே முதல்வர் சார்பில் ஜெயலலிதா மீது இரண்டு வழக்குகள் பதிவான நிலையில், மீண்டும் ஒரு வழக்கு தொடரப் போவதாக அறிவித்திருப்பது பரபரப்பை ஏற்படுத்தி யுள்ளது. தி.மு.க., தலைவர் முதல்வர் கருணாநிதி நேற்று முன்தினம் காலை, புதிய தலைமை செயலகத்தில், அரசு தலைமை செயலருடன் ஆலோசனை நடத்தினார்.
இதையடுத்து அவர் நிருபர்களுக்கு அளித்த பேட்டி; அ.தி.மு.க. தலைவர்கள், நான்கைந்து தளபதிகள் சேர்ந்து தேர்தல் ஆணையத்திடம் ஒரு புகார் கொடுத்துள்ளனர். அதில், தலைமை செயலகத்திலிருந்து கோப்புகள் வேறு இடத்திற்கு மாற் றப்பட்டும், சிதைக்கப்பட்டும் வருவதாகவும், இதுபற்றி விசாரிக்க வேண்டும் என்றும் கூறியுள்ளனர். 
அ.தி.மு.க.வின் புகாரில், இப்போது நடப்பது ஒரு காபந்து சர்க் கார் என சொல்லியிருப்பது நகைப்புக்குரியது. சட்டக் கல்லூரியின் வாசலை பார்த்தவர்கள் கூட காபந்து அரசுக்கும், இப்போது நடக்கும் அரசுக்கும் இடையிலான வித்தியாசத்தை தெரிந்திருப்பர். இந்நிலையில் காபந்து அரசு என்று சொன்ன புகாரில், திறமையான சட்டத்தரணியாக நான் கேள்விப்பட்ட மனோஜ் பாண்டியன் கையெழுத்திட்டுள்ளார்.
கோப்புகளை திருத்துகிறோம் அல்லது திருடுகிறோம் என்றெல்லாம் வழக்கம் போல் பொய் மூட்டைகளை அவிழ்த்து விட்டு மக்களை திசை திருப்ப பார்க் கின்றனர். கோப்புகளுக்கு எங்களுடைய நிர்வாகத்தில் பாதுகாப்பற்ற நிலை ஏற்படும் என இந்த புகாருக்கு முன்பே ஜெயலலிதாவாலும் குற்றம்சாட்டப்பட் டிருக்கிறது. 
தேர்தல் தொடங்கிய நாள் முதல் இந்நாள் வரை அ.தி.மு.க. வினர், குறிப்பாக அவர்களது தலைவி ஜெயலலிதா இந்த அரசின் மீது அவதூறு சுமத்துவதை எவராலும் பொறுத்து கொள்ள முடியாது இதை சட்டப்பூர்வமாக நடவடிக்கை எடுப்பதற்கான முயற்சியில் அரசு ஈடு பட்டுள்ளது. இது குறித்து சட்ட நிபுணர் களுடன் ஆலோசித்து வழக்கு தொடரப்படும் இவ்வாறு கருணாநிதி கூறினார்.
ஜெயலலிதாவின் அறிக்கைகள் தொடர் பாக ஏற்கனவே சென்னை முதன்மை செஷன்ஸ் கோர்ட்டில் முதல்வர் கருணாநிதி சார்பில் இரண்டு அவதூறு வழக்குகள் தாக்கல் செய்யப்பட்டுள்ள நிலையில், மீண்டும் வழக்கு போட போவதாக முதல் வர் எச்சரிக்கை விடுத்துள்ளார்.
இது குறித்து நேற்றுக் காலையில் நிருபர்கள் சந்திப்பு முடிந்ததும், தலைமை செயலகத்தில் தமிழக அரசின் தலைமை அட்வகேட் ஜெனரல் ராமனுடன் முதல் வர் கருணாநிதி ஆலோசனை நடத்தினார். துணை முதல்வர் ஸ்டாலின், அமைச்சர்கள் உடனிருந்தனர்.
