2 வது நாளாகவும் திடீர் மின்தடை;8 மாநிலங்கள் இருளில் மூழ்கின

மெட்ரோ ரயில் சேவை இடைநிறுத்தம்: 300 மில்லியன் மக்கள் பாதிப்பு
இந்தியாவின் வடக்கு மற்றும கிழக்கு பகுதிகளில் இரண்டாவது நாளாகவும் மின் விநியோகம் தடைப்பட்டதுடன் 8 மாநிலங்கள் இருளில் மூழ்கின. இந்த மின் தடையினால் 300 மில்லியன் மக்கள் பாதிக்கப்பட்டுள்ளனர்.
நள்ளிரவில் திடீர் மின் தடை ஏற்பட்டதால், 8 மாநிலங்கள் இருளில் மூழ்கின. 300 ரயில்களின் போக்குவரத்து கடுமையாக பாதிக்கப்பட்டது.
இதேவேளை மெட்ரோ ரயில் சேவையும் தடைப்பட்டுள்ளதுடன் ரயில் நிலையங்களில் உள்ள பயணிகளை வெளியேற்றுவதற்கான நடவடிக்கைகள் முன்னெடுக்கப்பட்டு வருகின்றன.
உத்தரப்பிரதேச மாநிலம் ஆக்ரா அருகில் அதிக மின் அழுத்தம் காரணமாக இந்த நிலையத்தில் நேற்று முன்தினம் நள்ளிரவு 2.35 மணி அளவில் திடீரென பழுது ஏற்பட்டது. இதனால் வடமாநிலங்களுக்கு செல்லும் மின்சாரம் துண்டிக்கப்பட்டது.
பஞ்சாப், அரியானா, ராஜஸ்தான், டெல்லி, உத்தரப் பிரதேசம், உத்தரகாண்ட், இமாச்சலப் பிரதேசம், காஷ்மீர் ஆகிய 8 மாநிலங்கள் இருளில் மூழ்கின.
பாதிப்புக்குள்ளான 8 மாநிலங்களில் ரயில் போக்குவரத்து கடுமையாக பாதிக்கப்பட்டது.
குறிப்பாக டெல்லி, ஆக்ரா, அம்பாலா, ஜான்சி, அலகாபாத், மொராதாபாத், கோடா ஆகிய 7 ரயில்வே மண்டலங்களில் ராஜ்தானி, சதாப்தி, டொராண்டோ உட்பட 300 க்கும் மேற்பட்ட ரயில்களின் நேர அட்டவணை மாற்றி அமைக்கப்பட்டன.
பாதிப்புக்கு உள்ளான மாநிலங்களில் இருந்து டெல்லிக்கு வரவேண்டிய ரயில்கள் 4 மணி முதல் 11 மணி நேரம் வரை தாமதமாக வந்ததாக ஒரு அதிகாரி தெரிவித்தார்.
டில்லியில் 15 உள்ளூர் ரயில்கள் ரத்துச் செய்யப்பட்டன. 15 ரயில்களின் புறப்படும் நேரம் மாற்றி அமைக்கப்பட்டன.
இதுபற்றி மத்திய மின்துறை மந்திரி சுஷில்குமார் ஷிண்டே கூறியதாவது:
“10 ஆண்டுகளுக்குப் பிறகு இப்போது இதுபோன்ற பழுது பெரிய அளவில் ஏற்பட்டு உள்ளது.
நள்ளிரவில் பழுது ஏற்பட்டதால் உடனடியாக மாற்று ஏற்பாடு செய்ய முடியவில்லை.
பொதுவாக இதுமாதிரி பெரிய அளவில் மின்சார பழுது ஏற்படும் சமயங்களில், மத்திய மின்சார அமைச்சகம் மற்ற மின் தொகுப்பு நிலையங்களை உஷார்படுத்தும். ஆனால் ஆக்ரா அருகில் உள்ள மின் தொகுப்பு நிலையத்தில் நள்ளிரவில் பழுது ஏற்பட்டதால் மற்ற மின்தொகுப்பு நிலையங்களை உஷார்படுத்த முடியவில்லை. 
இதனால் பெரிய அளவில் பாதிப்பு ஏற்பட்டது. தற்போது 60 சதவீத மண்டலங்களுக்கு மின்சாரம் வழங்கப்பட்டுவிட்டது.
