‘சிம் காட்’ வாங்க போலி ஆவணங்கள் கொடுத்தால் பொலிஸில் புகார் தெரிவிக்க உத்தரவு


கையடக்கத் தொலைபேசி சிம் காட் பெறுவதற்காக, வாடிக்கையாளர்கள் போலியான ஆவணங்களைக் கொடுத்தால், சம்பந்தப்பட்ட விற்பனையாளர்கள் இது குறித்து பொலிஸில் புகார் அளிக்க வேண்டும் என தொலைதொடர்புத் துறையின் புதிய விதிமுறையில் தெரிவிக்கப்பட்டுள்ளது.
ஒரு சிலர் போலியான ஆவணங்களைக் கொடுத்து, மொபைல் போனுக்கான, சிம் காட்களைப் பெற்று அவற்றை பயங்கரவாதச் செயல்களுக்காகப் பயன்படுத்துவதாகப் புகார் எழுந்துள்ளது. இதையடுத்து, சிம் கார்ட்கள் வழங்குவதற்கு புதிதாகக் கடுமையான விதிமுறைகளை, தொலை தொடர்புத்துறை உருவாக்கியுள்ளது. இந்தப் புதிய விதிமுறைகள், நவம்பர் இரண்டாம் வாரத்திலிருந்து அமுலுக்கு வரவுள்ளன.
சிம் கார்ட்கள் வாங்குவதற்காக தொலைதொடர்பு நிறுவனங்களின் விற்பனையாளர்களையோ, விற்பனை மையங்களையோ, வாடிக்கையாளர்கள் அணுகும்போது, கவனமாக இருக்க வேண்டும். 
வாடிக்கையாளர்கள் வழங்கும் ஆவணங்களும் அவர்களைப் பற்றிய விவரங்களும், உண்மையானவையா என்பதை, விற்பனை யாளர்கள் உறுதி செய்ய வேண்டும். விண்ணப் பத்தின் புகைப்படத் தில் உள்ளவரும், தங்களிடம் சிம் காட் பெற்றவரும் ஒரே நபர்தான் என்ப தையும், உண்மையான ஆவணங் களை ஒப்பிட்டுப் பார்த் ததாகவும், கையொப்பமிட்டு உறுதி அளிக்க வேண்டும். வாடிக் கையாளர்கள் வழங்கும் ஆவணங்கள் போலி என தெரியவந்தால் அது குறித்து பொலிஸாரிடம் புகார் அளிக்க வேண்டும்.
இந்த விஷயத்தை 15 நாட்களுக்குள் சம்பந்தப்பட்ட தொலைதொடர்புச் சேவை வழங்கும் நிறுவனத்தின் கவனத்துக்குக் கொண்டுவர வேண்டும். அவ்வாறு விற்பனையாளர்கள் புகார் அளிக்காத பட்சத்தில், சம்பந்தப்பட்ட தொலைதொடர்பு நிறுவனம், குறிப்பிட்ட டிலருக்கு எதிராக, அடுத்த மூன்று நாட்களுக்குள், பொலிஸில் புகார் அளிக்க வேண்டும். 
தொலைதொடர்பு நிறுவனமும், இதுபற்றி புகார் அளிக்கவில்லை என்றால், அந்த நிறுவனத்துக்கு எதிராக சட்ட ரீதியான நடவடிக்கை எடுக்கப்படும். தனிநபருக்கு மொத்தமாக சிம் காட்களை வழங்குவதற்கும், தடை விதிக்கப்பட்டுள்ளது. ஒன்றுக்கும் மேற்பட்ட சிம் காட்களை வாடிக்கையாளர்கள் கேட்கும் பட்சத்தில், சம்பந்தப்பட்ட தொலைதொடர்பு நிறுவனத்தின் அதிகாரிகள், அந்த வாடிக்கையாளர் வசிக்கும் இடத்துக்கு நேரில் சென்று ஆய்வு நடத்தி, அவரைப் பற்றிய தகவல்களை உறுதி செய்ய வேண்டும். 
அதற்குப் பின்னரே, அவருக்கு சிம் காட்களை வழங்க வேண்டும். இவ்வாறு அதில் கூறப்பட்டுள்ளது.
