11 கோடி ஆண்டு முற்பட்ட யானை அளவிலான டைனோசர்


11 கோடி ஆண்டுகளுக்கு முன்பு டைனோசர்களிலேயே தாதா போன்று வலிமையாக ஒரு டைனோசர் வகை இருந்தது தொல்பொருள் ஆராய்ச்சியில் தெரியவந்துள்ளது. அமெரிக்காவின் உட்டா மாநிலத்தின் கிழக்கு பகுதியில் 1994ம் ஆண்டு சுரங்கம் தோண்டும் போது சில எலும்புகள், படிமங்கள் கிடைத்தன. 
அதுபற்றி தொல்பொருள் ஆய்வுத் துறையினர், விலங்கியல் நிபுணர்கள் தீவிர ஆராய்ச்சி நடத்தினர். ஆய்வில் கிடைத்த தகவல்கள்; இரண்டு விலங்குகளின் எலும்புகள் கிடைத்திருக்கின்றன. இரு டைனோசர்களிலேயே மகிவும் வலிமையுடன் காணப்பட்ட பிரான்டோமெரஸ் வகையை சேர்ந்தது. கிரேக்க மொழியில் பிரான்டோமெரஸ் என்பது ‘இடி போன்ற தொடை’ என்பதை குறிக்கும். 
டைனோசர் ஆய்வு நிபுணர் ஜான் ஜேக் மெகின்டோஷை கெளரவிக்கும் வகையில் அவரது பெயரையும் சேர்த்து ‘பிரான்டோமெரஸ் மெகின்டோஷ்’ என்று பெயர் வைக்கப்பட்டுள்ளது. இவை 11 கோடி ஆண்டுகளுக்கு முன்பு வாழ்ந்தவை.
ஒன்று தாயும் இன்னொன்று அதன் குட்டியுமாக இருக்கலாம். தாய் பிரான்டோமெரஸ் 6 ஆயிரம் கிலோ எடை, 42 அடி நீளமும் குட்டி 200 கிலோவும் 14 அடி நீளமும் இருந்திருக்கலாம் என்று தெரிகிறது. இவற்றின் கால்களும் தொடையும் பலம் வாய்ந்ததாக இருந்துள்ளன. 
இரைகளை பிடித்து உண்ணும் வகையில் இவை பயன்பட்டிருக்க வேண்டும். டைனோசர் வகையிலேயே வலுவானதாக, மற்ற விலங்கினங்களை மிரட்டும் வகையில் தாதா, ரவுடி போல இவை இருந்திருக்க வேண்டும். இந்த இனம் 6, 5 கோடி ஆண்டுகளுக்கு முன்பு அழிந்திருக்கலாம் என்று தெரிகிறது.
இது தொடர்பான ஆராய்ச்சி தொடர்ந்து நடக்கிறது.
பிரான்ஸ் நாட்டைச் சேர்ந்த 78 வயது பெண் நுரையீரல் புற்றுநோயால் பாதிக்கப்பட்டார். அவருக்கு செயற்கை சுவாச குழாயை வெற்றிகரமாக பொருத்தி உள்ளனர் மருத்துவர்கள். இதுபோன்ற அறுவை சிகிச்சை வெற்றிகரமாக செய்யப்பட்டிருப்பது இதுவே முதல் முறை என்று கூறப்படுகிறது.
பாரிஸ் நகரில் உள்ள அவிசென் மருத்துவமனையைச் சேர்ந்த மருத்துவர் குழு, இந்த சிகிச்சை முறையை 2009ம் ஆண்டு அக்டோபர் 28ம் திகதி கண்டறிந்தது. நுரையீரல் புற்று நோயால் பாதிக்கப்பட்டவர்களையும் காப்பாற்ற முடியும் என்பது இதன் மூலம் உறுதியாகி உள்ளது. செயற்கை சுவாச குழாய் மாற்று அறுவை சிகிச்சை செய்த பெண்மணி இப்போது நன்றாக உள்ளார். 
10 ஆண்டு ஆராய்ச்சியில் இந்த முறையை கண்டறிந்தோம். எனினும் தொடர்ந்து ஆய்வு செய்து வருகிறோம். உயிரி பொருட்களைக் கொண்டு இந்த குழாயை செய்துள்ளோம். இவ்வாறு மருத்துவர் இம்மானுவேல் மர்ட்டினோட் தெரிவித்தார்.
