தேயிலைச் செய்கை எதிர்நோக்கும் பிரச்சினையைஆறு மாதங்களில் தீர்க்க வழிவகுத்துள்ள பட்ஜட்



வரவு - செலவுத் திட்டம் மீது சபையில்பிரதியமைச்சர்முத்து சிவலிங்கம் உரைகெளரவ சபாநாயகர் அவர்களே,
இருபது வருடங்களுக்கு மேலாக இந்தச் சபையிலே தொடர்ச்சியாக நான் உறுப்பினராக இருக்கின்றேன். பல வரவு - செலவுத்திட்ட உரைகளை இந்த அவையில் இருந்து நான் செவிமடுத்திருக்கிறேன். 
ஆனால் நமது நிதி அமைச்சர் ஜனாதிபதி 3 மணி நேரம் சளைக்காது ஆற்றிய வரவு - செலவுத் திட்ட உரை போன்ற ஓர் உரையையும், அதை எந்த வித எதிர்ப்பும் இன்றி அமைதியாக செவிமடுத்த அவையையும் தற்போது தான் கெளரவ சபாநாயகர் அவர்களே நான் கேட்டும், பார்த்தும் இருக் கின்றேன்.
கெளரவ சபாநாயகர் அவர்களே, இதுவே எமது ஜனாதிபதியின் இரண்டாவது பதவிக் காலத்துக்குக் கிடைத்த முதலாவது வெற்றி என நான் கருதுகிறேன்.
கெளரவ சபாநாயகர் அவர்களே, எனது அரசியல் வாழ்க்கையில் இவ்வருடத்தோடு 48 வருடங்களை தொழிற்சங்கவாதியாக இ.தொ.கா.வில் பூர்த்தி செய்கின்றேன். இலங்கை வாழ் இந்திய வம்சாவளி மக்களின் வாழ்வு முன்னேற்றத்திற்காக பல திட்டங்களை ஜனாதிபதி இந்த வரவு - செலவுத் திட்டத்தில் முன்மொழிந்து இருக்கின்றார்கள்.
குறிப்பாக தோட்ட வீடமைப்புக்காக 175 மில்லியன் ரூபாவை கால்நடை கிராமிய சமூக, அபிவிருத்தி அமைச்சுக்கு ஒதுக்கியிருக்கின்றார். மேலும், கெளரவ அமைச்சர் பசில் ராஜபக்ஷ ஊடாக இந்தியாவில் இருந்து 1000 வீடுகளை இ.தொ.கா. வேண்டுகோளுக்கிணங்க பெற்றுக்கொடுத்துள்ளார்.
மேலும் பெருந்தோட்டத் துறையைப் பொறுத்தவரை குறிப்பாக தேயிலைப் பயிர்ச் செய்கை முகம் கொடுக்கும் ஒரு பாரிய பிரச்சினையை சீர்தூக்கி பார்த்து அதற்கு தக்கதொரு பொருத்தமான திட்டத்தை ஜனாதிபதி அவர்கள் இந்த வரவு - செலவுத் திட்டத்தில் முன்மொழிந்துள்ளார்கள். இதற்காக நான் அவருக்கு விசேட நன்றியினைத் தெரிவித்துக் கொள் கின்றேன்.
கெளரவ சபாநாயகர் அவர்களே,மலையக தேயிலைத் தோட்டங்களில் முன்னர் நல்ல நிலையில் இருந்த தேயிலைப் பயிர்கள் சில வர்த்தக நிலையங்களின் முறையற்ற முகா மைத்துவத்தினால் எதுவித வரு மானத்தையும் வழங்காது காடாகி போய் இருக்கின்றன.
இதனால் தேயிலைப் பயிர்ச் செய்கை இலங்கையில் இப்போது அழிவடையும் நிலையை நோக்கி நகர்ந்து கொண்டு இருக்கின்றது. இப்பிரச்சினையை ஆறு மாதங்களில் தீர்ப்பதற்கு அற்புதமான வழியொன்றை ஜனாதிபதி இந்த வரவு - செலவுத் திட்டத்தில் முன்மொழிந்துள்ளார்.
அத்தோடு இவ்வாறு ஒழுங்காகப் பயிர்ச் செய்கையை மேற்கொள்ளாத நிலத்தினை சிறு தோட்டச் செய்கையாளர்களுக்குப் பகிர்ந்தளிக்கும் போது மலையகத்தில் உள்ள இளைஞர், யுவதிகளைக் கருத்தில் கொண்டு அவர்களைத் தொழில் முயற்சியொன்றில் ஊக்குவிக்கும் வகையில் அவர்களுக்கும் இந்தக் காணிகளை வழங்கி அரச வங்கி ஊடாக இலகு கடன் அளித்து எமது மலையக இளைஞர், யுவதிகளையும் இத்தேயிலை பயிர்ச் செய்கை துறையில் ஈடுபட உதவுமாறு ஜனாதி பதியை இ.தொ.கா. தலைவர் என்ற வகையிலும் பிரதி அமைச்சர் என்ற வகையிலும் கேட்டுக் கொள்கின்றேன்.
ஆங்கிலேயர் ஆட்சியிலிருந்து 1948 ஆம் ஆண்டு எமக்குச் சுதந்திரம் கிடைத்ததை அடுத்து இந்த 62 வருடங்களில் பலர் இந்நாட்டின் பிரதமர்களாக, ஜனாதிபதியாக இருந்த போதிலும் நமது இன்றைய நாட்டின் தலைவரான ஜனாதிபதி மஹிந்த ராஜ பக்ஷவினுடைய ஆட்சிக் காலமே பொன் எழுத் துக்களால் பொறிக்கப்பட வேண்டிய ஒரு பொற்காலம் என நான் குறிப்பிடு கின்றேன்.
ஜனாதிபதியின் தலைமைத் துவத்தினால் நம் தேசம் முழுமையான சமாதானத்தைப் பெற்றது. தொடரும் தங்கள் தலைமைத்துவத்தினாலும் மாபெரும் சக்தியாலும் இலங்கை தேசம் “ஆசியாவின் ஆச்சரியம்” என உருவெடுக்க நாம் எல்லோரும் உங்களுடன் ஒன்றிணைந்து செயற்பட உறுதி பூணுகிறோம்.
ஜனாதிபதியின் முதலாவது ஆட்சிக் காலத்தில் வடகிழக்கில் நம் தாய்த் திருநாட்டைச் சீரழித்து பல்லாயிரக் கணக்கான இளைஞர்களைப் பலி கொண்ட யுத்தத்திற்கு முடிவு காணப்பட்டது. இதனை மிகப்பெரிய சாதனையாக உலகமே ஏற்றுக் கொண்டுள்ளது. ஒரு நாட்டில் உள்நாட்டு யுத்தம் நடைபெறும் போது அந்நாட்டினுடைய முன்னேற்றப் பணிகள் ஸ்தம்பிதமடைவது தவிர்க்க முடியாத ஒன்று. 
ஆனால், ஜனாதிபதி தன்னுடைய சாதுரியத்தினாலும், அரசியல் சாணக்கியத்தாலும் மாபெரும் அபிவிருத்தி திட்டங்களை மேற் கொண்டார். இலங்கையினதும், குறிப்பாக பெருந்தோட்டத் துறை யினரது சுபிட்சத்திற்காக பல்வேறு அபிவிருத்தித் திட்டங்களை இவர் ஆரம்பித்தார். மஹிந்த சிந்தனை மூலம் பெருந்தோட்டத் துறையின் முன்னேற்றத்திற்கும் சமூகப் பொருளாதார அபிவிருத்திக்கும் பெரும் பணியாற்றியுள்ளார்.
ஜனாதிபதி இலங்கையின் ஜனாதிபதியாக வருவதற்கு முன்னர் பல தசாப்தங்களாக மக்களுடனும் மக்களுக்காகவும் தனது அரசியல் கட்சிக்கும் அதன் தலைமைத் துவத்துக்கும் இடையறாது விசுவாசத்துடனும் தைரியத்துடனும் வியர்வை சிந்தி உழைத்து, பிரச்சினைகளுக்கு முகம் கொடுத்து மக்களின் அதிகூடிய விருப்பு வாக்குகளைப் பெற்று அதன் மூலம் ஜனாதிபதியானார் என்பதே தெட்டத்தெளிவான உண்மை.
அதுமட்டுமன்றி இவரது அபிவிருத்தித் திட்டங்களில் அம்பாந்தோட்டை துறைமுக அபிவிருத்தி திட்டம் மற்றும் மேல்கொத்மலை நீர் மின் உற்பத்தி செயற்திட்டம் குறிப்பிடத் தக்கன. இவைபோன்று இன்னும் பல திட்டங்களையும் முன்னெடுத்துள்ளார்.
நாட்டின் ஏனைய பகுதிகளைப் போல் மலையகத்தையும் அபிவிருத்தி செய்ய மில்லியன் கணக்கான ரூபா செலவில்
ளமான மலையகத்தை உருவாக்கிய எமது நாட்டின் சிறந்த தலைவர் ஜனாதிபதி ஆவார்.
நுவரெலியா, பதுளை மாவட்டங்களின் பெருந்தெருக்கள், வைத்தியசாலைகள், விவசாயம் மற்றும் நீர் வழங்கல் புனரமைப்புக்காக அரசால் பொறுப்பேற்கப்பட்டு சுகாதார அபிவிருத்தி மேம்படுத்தப்பட்டு வருகின்றது. அதுமட்டுமன்றி 3000 படித்த மலையக இளைஞர், யுவதிகளுக்கு புதிய ஆசிரியர் நியமனங்கள் வழங்கப்பட்டுள்ளன.
மலையகத் தொழிலாளர்களின் பிள்ளைகளின் கல்வித்தரத்தை உயர்த்துவதற்கான வழிவகைகள் மேற்கொள்ளப்பட்டுள்ளன. படித்த மலையக இளைஞர்களுக்கான கிராம உத்தியோகத்தர், தபால் உத்தியோகத்தர், பெருந்தோட்ட சமூக தொடர்பாடல் வசதியளிப்பாளர் போன்ற பதவிகள் புதிதாக வழங்கப்பட்டுள்ளன. அத்துடன் முதன்முறையாக 165 தோட்ட இளைஞர்களுக்கு மட்டக்களப்பு தாதியர் பயிற்சி நிலையத்தில் பயிற்சி வழங்கப்பட்டுள்ளது. பாற்பண்ணை வளர்ச்சிக்கும், பாற்பண்ணை தொழிலாளர்களின் வருமான வளர்ச்சிக்கும், உற்பத்திகளுக்கும் 2005 ஆம் ஆண்டளவில் பாரிய நிதிகள் வழங்கப்பட்டுள்ளன.
நுவரெலியாவில் ஜனாதிபதி மஹிந்த ராஜபக்ஷ சர்வதேச விளையாட்டரங்கம் அமைக்கவும் சமுர்த்தித் திட்டங்களுக்காகவும் பசுமைப்படுத்தும் “திரிய பியச” அழகியற் சார்ந்த திட்டங்களுக்காகவும் பல மில்லியன் ரூபா ஒதுக்கீடு செய்துள்ளார்.
“கமநெகும” அபிவிருத்தித் திட்டத்திற்காகவும், “ரணவிரு” வீடமைப்புக் கடன் திட்டத்திற்காகவும் தோட்ட வீதி அபிவிருத்திக்காகவும் பல மில்லியன் ரூபா ஒதுக்கித் தந்துள்ளார்.
ஐ.தே.க.வால் நிராகரிக்கப்பட்ட ஊவா வெல்லஸ்ஸ பல்கலைக்கழக நிர்மாணத்திற்கும் அபிவிருத்திக்கும் பல மில்லியன் ரூபா ஜனாதிபதி அவர்களின் அனுமதியுடன் வழங்கப்பட்டமை குறிப்பிடத்தக்கது.
இத்துடன் உலக வங்கியின் அனுசரணையின் மூலம் கொழும்பு - கண்டி அதிவேக பாதை செயற்றிட்டம் மேற்கொள்ளப்பட்டு வருகின்றது.
ஜனாதிபதி அவர்களின் வெளிநாட்டு உறவுகள் மிகப் பலம் வாய்ந்ததாக உள்ள மையாலே வெளிநாட்டு உதவிகள் மூலம் பல அபிவிருத்தித் திட்டங்களை முன்னெடுக்கக் கூடியதாக உள்ளது.
கல்வித் தரத்தை உயர்த் துவதன் நோக்குடன் பல் கலைக்கழகங்கள், பாட சாலைகள், மாணவர்களுக் கான விடுதி மற்றும் பாடவிதானங்கள், புதிய பட்டதாரி ஆசிரியர் நியமனம், ஆசிரிய பதவியுயர்வு போன்றன இவரது ஆட்சிக் காலத்தில் மேற்கொள்ளப்பட்டுள்ளன.
ஜனாதிபதி அவர்களின் முயற்சியால் வடக்கு, கிழக்கில் யுத்தம் முடிவுற்றதன் பின் வடக்கு, கிழக்கை அபிவிருத்தி செய்யும் நோக்குடன் கண்ணிவெடிகள் அகற்றப்பட்டு, “கிழக்கு நவோதய” அபிவிருத்தித் திட்டம், “வடக்கின் வசந்தம்” அபிவிருத்தித்திட்டம் போன்றவற்றினூடாக பல புனர்நிர்மாண நடவடிக்கைகள் மேற்கொள் ளப்பட்டுள்ளன.
மேல் மாகாணம், வடகிழக்கு மாகாணம், வடமத்திய மாகாணம், ஊவா மாகாணம், மத்திய மற்றும் சப்ரகமுவ மாகாணம் போன்ற மாகாணங்களின் வீதி புனரமைப்பு, புதிய வீதிகளை அமைத்தல் போன்றவைனிரிவிலிஞிளி, ஹிதிஞிஞிஜி ஆகிய நிறுவனங்கள் மூலம் செயற்திட்ட நடவடிக்கைகள் மேற்கொள்ளப்பட்டன. மேலும் அருகம்பே பாலம், பெந்தோட்டை பாலம், கட்டுகஸ்தோட்ட பாலம், தங்கல்ல பாலம், கிண்ணியா பாலம் (இலங்கையின் மிக நீண்ட பாலம்) ஆகியவற்றிற்கான அபிவிருத்தியும் மீள்நிர்மாணமும் செய்வதற்காக பல மில்லியன் ரூபா செலவு செய்யப்பட்டுள்ளது.
எமது பொருளாதார அபிவிருத்தி அமைச்சினை பொருளாதார அமைச்சர் பசில் ராஜபக்ஷ மிகவும் நேர்த்தியாகவும், விவேகமாகவும் செயற்படுத்தி வருகின்றார். நாட்டின் சகல மாவட்டங்களிலும் நடைபெறும் அபிவிருத்திக் கூட்டங்களுக்கு நேரடியாக விஜயம் செய்து நிலைமைகளை ஆராய்ந்து தீர்மானம் மேற்கொண்டு வருகின்றார். 
குறிப்பாக யுத்தத்தில் பாதிக்கப்பட்ட வடகிழக்கு மாகாணங்களுக்கு நேரடி விஜயங்களை மேற்கொண்டு அந்த மாகாணங்களில் நடைபெறும் அபிவிருத்தித் திட்டங் களை நெறிப்படுத்தி வரும் ஒரே அமைச்சர் பசில் ராஜபக்ஷ. அவருடன் இணைந்து சேவை செய்ய மீண்டும் இவ்வமைச்சுக்கு என்னை நியமித்ததை யிட்டு சந்தோசப்படுவதுடன் எனக்கு வழங்கப்பட்ட அமைச்சினூடாக மலையகம் உட்பட நாடு பூராகவும் உள்ள மக்களின் குறைகளை கண்டு, பல அபிவிருத்தித் திட்டங்களை ஆர ம்பிக்கவுள்ளேன் எனவும் இச்சந்தர்ப் பத்தில் தெரிவித்துக் கொள்கின்றேன்.
