தமிழகம், கர்நாடகத்தில்மத்திய கண்காணிப்பு குழு ஆய்வு


காவிரி நீரைப் பகிர்ந்துகொள்வது தொடர்பாக தென் மாநிலங்களுக் கிடையிலான பிரச்சினைக்கு நிரந்தர தீர்வு காண்பதற்கு நதிநீர் ஆணையம் ஏற்படுத்தப்பட்டது. 
சமீபத்தில் இந்த ஆணையத்தின் கூட்டம் பிரதமர் மன்மோகன் சிங் தலைமையில் நடைபெற்றபோது தமிழகத்திற்கு செப்டெம்பர் 20ம் திகதி முதல் இம்மாதம் 15ம் திகதி வரை தினமும் வினாடிக்கு 9000 கன அடி தண்ணீர் திறக்க வேண்டும் என்று கர்நாடக அரசுக்கு உத்தரவிடப்பட்டது. ஆனால் அதனை கர்நாடக அரசு ஏற்க மறுத்தது.
பின்னர் உச்ச நீதிமன்றின் கோர்ட்டின் கண்டனத்தையடுத்து தண்ணீர் திறந்து விட்டது. ஆனால் தொடர்ந்து தண்ணீர் வழங்க முடியாது என்று கூறி வருகிறது. மேலும் நதிநீர் ஆணையத்தின் தீர்ப்பை மறு ஆய்வு செய்ய வேண்டும் என்று வலியுறுத்தி வருகிறது. ஆனால் நதிநீர் ஆணைய கூட்டத்தில் தான் மறுஆய்வு செய்ய முடியும் என்ற மத்தி நீர்வளத்துறை மந்திரி பவன்குமார் பனசால் கூறினார்.
இதற்கிடையே காவிரி பிரச்சினை தொடர்பாக ஆய்வு செய்வதற்காக அமைக்கப்பட்ட மத்திய கண்காணிப்பு குழுவின் அடுத்த கூட்டம் எதிர்வரும் 8ம் திகதி நடத்த திட்டமிடப்பட்டுள்ளது. இக்குழு தமிழ் நாட்டிலும் கர்நாடக மாநிலத்திலும் உள்ள அணைகளின் நீர்மட்டம், சாகுபடி செய்யப்பட்டுள்ள பயிர்கள் மற்றும் நீர் ஓட்டம் ஆகியன குறித்து கணக்கெடுக்க உள்ளதாக அரசு வட்டாரங்கள் தெரிவிக்கின்றன.
