அபிவிருத்தியடைந்தமாவட்டமாக கிளிநொச்சி



கிளிநொச்சி மாவட்டத்தை அபிவிருத்தி அடைந்த மாவட்டமாக மாற்றியமைக்கும் செயற்திட்டம் அங்கு முன்னெடுக்கப்படுவதாகப் பாராளுமன்ற உறுப்பினர் நாமல் ராஜபக்ஷ கூறியிருக்கின்றார். 
ஜனா பதியின் பணிப்புரைக்கு அமைவாகவே இச் செயற்தி ட்டம் முன்னெடுக்கப்படுவதாகவும் அவர் கூறினார். கிளி நொச்சி மாவட்டத்தை இலங்கையின் அபிவிருத்திய டைந்த மாவட்டங்களின் பட்டியலில் சேர்த்துக்கொள்ள வேண்டியதற்குப் பல காரணங்கள் இருக்கின்றன.
இன்றைய கிளிநொச்சி மாவட்டம் யாழ்ப்பாண மாவட்டத் தின் ஒரு பகுதியாகவே இருந்தது. அடிப்படையில் விவ சாயப் பிரதேசமான கிளிநொச்சி அபிவிருத்தியைப் பொறுத்த வரையில் மிகவும் பின்தங்கிய நிலையி லேயே அப்போது இருந்தது. 
யாழ்ப்பாண மாவட்ட நிர் வாகத்தினால் குடியேற்றத் திட்டங்கள் உருவாக்கப்பட் டதைத் தவிர அபிவிருத்தித் திட்டம் எதுவும் அங்கு செயற்படுத்தப்படவில்லை. அக் குடியேற்றத் திட்டங்க ளில் குடியமர்த்தப்பட்டவர்களே இன்று கிளிநொச்சி மாவட்ட சனத்தொகையில் கணிசமான பிரிவினராக உள்ளனர்.
கிளிநொச்சியை ஒரு விவசாயப் பிரதேசமாக அடையாள ப்படுத்திய போதிலும் அங்கு வேறு வளங்கள் இல்லா மலில்லை. கால்நடை வளர்ப்புக்கும் இது உகந்த பிர தேசம். பால் பதனிடும் தொழிற்சாலையொன்றை இங்கு அமைப்பதற்கான சகல வளங்களும் இங்கு உண்டு.
அபிவிருத்தியை நோக்கமாகக் கொண்டே யாழ்ப்பாண மாவட்டத்திலிருந்து பிரித்துக் கிளிநொச்சி தனி மாவட் டமாகப் பிரகடனப்படுத்தப்பட்டது. அபிவிருத்திக்கான முயற்சிகள் ஆரம்பமாகிய கட்டத்திலேயே புலிகள் அங்கு நிலைகொள்ளத் தொடங்கினர். அதன் பின்னர் நடந்தது தெரிந்ததே.
புலிகளுக்கு எதிராக நடந்த இறுதி யுத்தம் கிளிநொச்சி யில் அதன் வடுக்களைத் தாராளமாகப் பதித்துவிட்டி ருக்கின்றது. இன்று சில அபிவிருத்திப் பணிகள் ஆர ம்பிக்கப்பட்டுள்ள போதிலும் பெருமளவில் சிதைவுற்ற மாவட்டமாகவே கிளிநொச்சி காட்சியளிக்கின்றது. 
யுத் தம் பற்றிய நினைவுகளிலிருந்து மக்கள் விடுபடுவது அவர்களின் வாழ்க்கை வளம் பெறுவதற்கு அவசிய மானது. இதைச் சரியாக விளங்கிக்கொண்டதாலேயே கிளிநொச்சியை அபிவிருத்தியடைந்த மாவட்டமாக மாற்ற வேண்டும் என்ற பணிப்புரையை ஜனாதிபதி விடுத்திருக்கின்றார். 
அவரது மகனான பாராளுமன்ற உறுப்பினர் நாமல் ராஜபக்ஷ அப்பணிப்புரைக்குச் செயல்வடிவம் கொடுக்கின்றார்.
வடக்கு, கிழக்கு மாகாணங்களின் அபிவிருத்தியில் அர சாங்கம் கூடுதலான அக்கறை செலுத்துகின்றது. தமிழ் மக்களின் நலன்களுக்குத் தாங்களே முழுப்பொறுப்பா ளிகள் என்றும் தாங்களே அம்மக்களின் பிரதிநிதிகள் என்றும் உரிமை கோருகின்ற தலைவர்கள் இன்றுவரை சிந்திக்காததை ஜனாதிபதி சிந்திக்கின்றார். 
வடக்கு, கிழக்கு மாகாணங்கள் அபிவிருத்தி செய்யப்பட வேண்டும் என்ற அவரது சிந்தனையில் கிளிநொச்சி மாவட்டம் பிரதான இடம் வகிக்கின்றது.
தொழிற்சாலைகளை அமைப்பதுடன் மாத்திரம் நிற்காமல் கிளிநொச்சி மாவட்டத்தின் இயற்கை வளங்களையும் அங்கு வாழ்கின்ற மக்களின் அத்தியாவசியத் தேவை களையும் அடிப்படையாகக் கொண்ட அபிவிருத்திக ளுக்கு முன்னுரிமை அளிக்கப்படும் பட்சத்தில் கிளி நொச்சி வளரும். மக்கள் தலைநிமிர்ந்து நன்றியுணர்வு டன் அரசாங்கத்தைப் பார்ப்பார்கள்.
