இரத்தினபுரி சென். லூக்ஸ் வித்தியாலயத்தை தற்காலிகமாகமற்றொரு இடத்தில் இயங்க வைக்க தீர்மானம்

23ம் திகதி ஆரம்பிக்க சப்ரகமுவ மாகாண சபை நடவடிக்கை
(காவத்தை தினகரன் விசேட நிருபர்)
மண்சரிவு காரணமாக காலவரைய றையின்றி பூட்டப்பட்டுள்ள இரத்தி னபுரி சென் லூக்ஸ் வித்தியாலயத் தின் கல்வி நடவடிக்கைகள் இம் மாதம் 23ம் திகதி முதல் தற்கா லிகமாக இரத்தனபுரி ஸ்ரீ சுமண மகா விதிதியாலயத்தின் கட்டடத்தில் தொகுதியில் ஆரம்பிப்பதற்கு சப்ர கமுவ மாகாண சபை நடவடிக்கை எடுத்துள்ளது.
மேற்படி பாடசாலையின் கல்வி நடவடிக்கைகளை இரத்தினபுரி ஸ்ரீ சுமண மகாவித்தியாலயத்திறகு தகாலிகமாக கொண்டு செல்வதற்கு சப்ரகமுவ மாகாண சபை எடுத்த தீர்மானத்திற்கு பெற்றோர்கள் மற்றும் ஆசிரியர்கள் அனைவரும் விருப்பம் தெரிவித்துள்ளனர்.
மண் சரிவு காரணமாக பூட்டப் பட்டுள்ள இரத்தினபரி சென். லூக்ஸ் வித்தியாலயத்தில் 1028 மாணவர்கள் கல்வி கற்கின்றனர். 
இவர்களின் கல்வி நடவடிக்கைகளை இரத்தினபரி ஸ்ரீ சுமண வித்தியா லயத்தில் அமைக்கப்பட்டுள்ள மேலதிக கட்ட டத் தொகுதியிலும் மற்றும் தற்காலிக கட்டடத் தொகுதியிலும் ஆரம்பிப் பதற்கு நடவடிக்கை எடுத்துள்ளதாக சப்ரகமுவ மாகாண முதலமைச்சர் மஹீபால ஹேரத் தெரிவித்தார்.
மேற்படி பாடசாலை யில் நேற்று (5/5) பெற்றோர்கள் நடத்திய ஆர்ப்பாட்டத்தில் போது அவ்விடத் திற்குச் சென்ற சப்ரகமுவ மாகாண முதலமைச்சர் மஹீபால ஹேரத் மற்றும் உள்நாடு அலுவல்கள் அமைச்சர் ஜோன் செனவிரத்ன, சப்ரகமுவ மாகாண கிராமிய உட்கட்டமைப்பு அமைச்சர் அத்துலகுமார ராகுபந்த, மாகாண சபை தலைவர் ரஞ்ஜித் பண்டார, மாகாண பிரதான செயலாளர் பீ. கொடிதுவக்கு, கல்வி அமைச்சின் செயலாளர் ஏ. பீ. குலரட்ண, மாகாண கல்வி அதிகாரி ஆர். 
அபேசிங்க ஆகியோர் மேற்படி பாடசாலை பெற்றோர்கள் மற்றும் ஆசிரியர்களுடன் நடத்திய பேச்சுவார்த்தையை அடுத்தே இத் தீர்மானம் எடுக்கப்பட்டுள்ளது. மேற் படி சென். லூக்ஸ் வித்தியாலயத் தின் கல்வி நடவடிக் கைகள் அனைத் தும் இரத்தினபுரி ஸ்ரீ சுமண மகா வித்தியாலயத்தில் எதிர்வரும் 2011/5/23 ஆம் திகதி ஆரம்பிப்பதற்கு தற்போது சகல நடவடிக்கைகளும் மேற் கொண்டு வருவதாக முதலமைச்சர் மேலும் தெரிவித்தார்.
எதிர்வரும் 23ஆம் திகதி சென். லூக்ஸ் வித்தியாலயத்தின் கல்வி நடவடிக்கைகள் ஸ்ரீ சுமண மகா வித்தியாலயத்தில் ஆரம்பிக்கப்பட விருப்பதால் அத் திகதி வரை சென். லூக்ஸ் பாடசாலை மாணவர்களுக்கு விடுமுறை வழங்கப்பட்டுள்ளதா கவும், எதிர்வரும் ஒகஸ்ட் விடுமுறை யில் இந்த விடுமுறையை குறைப்பதாகவும் தீர்மானம் எடுக்கப்பட்டது. (ஐ - ஞ)
