கொள்கலன் வாகனம் மீது வான்மோதி 7 பேர் பலி

ஈரோடு,
ஈரோடு அருகே சென்னையிலிருந்து கேரளா நோக்கிச்சென்ற சிறியரக வானில் முன்னால் சென்ற கொல்கலன் வாகனம் மீது மோதி தீப்பிடித்தது. இவ்விபத்தில் சம்பவ இடத்திலேயே 7 பேர் பலியாயினர்.
சென்னையிலிருந்து கேரளாவிற்கு வான் ஒன்று புறப்பட்டது. பஸ் ஈரோடு மாவட்டம் பவானி பெருந்துறை நான்கு வழிச் சாலையில் சித்தோடு சமத்துவபுரம் அருகே சென்றுகொண்டிருந்த போது முன்னால் சென்ற ஒரு கொள்கலன் வாகனம் மீது மோதியதில் பஸ் தீப்பிடித்தது. இதில் வான் ஓட்டுனர்கள் இரண்டு பேர் உட்பட 7 பேர் பலியாயினர். காயமடைந்தவர்கள் ஈரோடு அரசு மருத்துவமனையில் சிகிச்சைக்காக சேர்க்கப்பட்டுள்ளனர்.
மேலும் சிறியரக வான் குளிரூட்டப்பட்ட வசதி செய்யப்பட்டிருந்ததால் விபத்து நடந்த நேரம் அதிகாலை 4.15 மணி என்பதாலும் பயணிகள் அனைவரும் ஆழ்ந்த உறக்கத்தில் இருந்ததாலும் அனைவரும் எளிதில் வெளியேற முடியாததால் பலி எண்ணிக்கை அதிகரிக்க கூடும் என அஞ்சப்படுகிறது. இவ்விபத்து குறித்து பவானி பொலிஸார் விசாரணை நடத்தி வருகின்றனர்.
