மேல்மாகாணத்தின் சில பகுதிகளில் நாளை நீர்வெட்டு


மேல்மாகாணத்தின் சில பகுதிகளில் நாளை சனிக்கிழமை காலை 8 மணிமுதல் 9 மணிநேர நீர்வெட்டு அமுல்படுத்தப்படுமென தேசிய நீர்வழங்கல் வடிகாலமைப்புச் சபை தெரிவித்துள்ளது.
மேற்படி நீர்வெட்டு மேல் மாகாணத்தின் களனி, வத்தளை,பியகம, ஜா-எல, ஹெந்தல ஆகிய பிரதேச சபைப் பகுதிகளிலும் மற்றும் பேலியாகொடை,வத்தளை,ஜா-எல ஆகிய நகரசபைப் பகுதிகளிலும் அமுல்படுத்தப்படவுள்ளது.
இதேவேளை, ஹம்பாந்தோட்டையின் சில பகுதிகளில் அவசர திருத்த வேலைகள் காரணமாக நாளை மறுநாள் ஞாயிற்றுக்கிழமை நள்ளிரவு முதல் 18 மணித்தியால நீர்வெட்டு நடைமுறைப்படுத்தப்படுமென அச் சபை மேலும் தெரிவித்துள்ளது.

