சிறு பிள்ளைகளின் பாலியல் துன்புறுத்தல்களைதடுக்க கடும் சட்டங்கள் நிறைவேற்றப்படும்


எதிர்காலத்தில் எங்கள் தாய் நாட்டை அபிவிருத்தி பாதை யில் முன்னெடுத்துச் சென்று பலம் வாய்ந்த தேசிய பொருளாதாரத்தை கட்டியெழுப்பும் பொறுப்பை ஏற்கவுள்ள பிள்ளைச் செல்வங்களின் வாழ்க்கை அரும்பிலேயே அழிந்து விடுவதற்கு இடமளிக்கலாகாது என்ற உண்மை மஹிந்த சிந்தனை எண்ணக் கருவில் வலியுறுத்தப்பட்டுள்ளது.
இதற்கமைய தேசிய சிறுவர் பாதுகாப்பு அதிகார சபை தன்னுடைய நடவடிக்கைகளை சீராக மேற்கொள்வ தற்காகவும் சிறுவர்களை பாதுகாப்பதற் காகவும் வலுவான சட்டங்களை நிறைவேற்றி வருவதாக அதிகார சபையின் தலைவி அனோமா திஸாநாயக்க அறிவித்துள்ளார்.
16 வயதிற்குட்பட்ட சிறுவர், சிறுமி யரை மிருகத்தனமாக பாலியல் துன்புறுத்தல்களுக்கு உட்படுத்தி வரும் காமுகர்களுக்கு எதிராக கடும் சட்ட நடவடிக்கையை எடுப்பதற்கு இந்த அதிகார சபை இப்போது பூர்வாங்க நடவடிக்கைகளை எடுத்து வருகின்றது.
சிறுபிள்ளைகள் மீது மிருகத்தனமான பாலியல் துன்புறுத்தல்களை மேற்கொண்டு அவர்களின் எதிர்கால வாழ்க்கையை சீர்குலைக்கும் காமுகர் கள் ஆத்திரத்தில் கத்தியால் குத்தி இன்னுமொரு மனிதனை கொலை செய்யும் குற்றவாளியை விட ஆபத் தானவர்கள். 
இத்தகைய கொலையாளி களை நீதிமன்றங்கள் அந்த குற்றத்தை செய்தமைக்கான ஆதாரங்களையும் அந்தக் குற்றங்கள் எக்காரணத்தினால் செய்யப்பட்டன என்பதையும் நன்கு ஆராய்ந்து அவர்களுக்கு சிறைத் தண்டனை அல்லது மரண தண்டனை இல்லையேல் குற்றமிழைக்கவில்லை என்பது நிரூபிக்கப்பட்டால் அவர்களை விடுதலை செய்வதும் நீதிமன்றத்தின் பொறுப்பாகும்.
அவ்விதம் கொலை செய்த ஒருவர் மீண்டும் விடுதலையாகி சமூகத்தில் இணைந்து கொண்டால் அந்த மனிதன் மீண்டுமொரு தடவை அத்தகைய படுபாதகமான குற்றத்தை செய்யவே மாட்டான். ஆனால், ஒரு காமுகன் என்றுமே எத்தகைய தண்டனைகள் கொடுத்தாலும் திருந்திவிட்டான் என்று கூறுவது சாத்தியமல்ல.
அவுஸ்திரேலியாவில் ஒரு காமுகன் 30 வருடகாலமாக தனக்கு பிறந்த மூன்று மகள்மாரை வீட்டின் தரைக் கடியில் நிர்மாணிக்கப்பட்ட அறைகளில் சிறைவைத்து, அந்த அப்பாவிப் பெண் களை பாலியல் ரீதியில் துன்புறுத்தி வந்த ஒரு சம்பவம் குறித்து சமீபத்தில் சர்வதேச செய்தி ஸ்தாபனங்கள் மூலம் நாம் அறிந்து கொள்ளக்கூடியதாக இருந்தது. 
இதுபோன்று எங்கள் நாட்டி லும் அப்பாவி சிறுவர், சிறுமியரை பாலியல் ரீதியில் துன்புறுத்தும் சம்ப வங்கள் பல நாளாந்தம் இடம்பெற்று வருகின்றன. அவற்றில் ஓரிரு சம்பவங் களே வெளிச் சத்திற்கு வருகின்றன. அத்தகைய சம்பவங்கள் பற்றிய தகவல்கள் வெளி யில் வந்தாலும், இந்த காமுகர்கள் தங்கள் செல்வாக்கை யும் பணப்பலத்தையும் பயன்படுத்தி சட்டத்தில் இருந்து தப்பிவிடும் எத்த னையோ சம்பவங்களும் இடம்பெற்று கொண்டுதான் இருக்கின்றன. 
இது விடயத்தில் எமது பொலிஸார் மனதா பிமான முறையில் சிறுபிள்ளைகளை பாலியல் ரீதியில் துன்புறுத்தியவர்கள் மீது கடுமையான சட்ட நடவடிக்கை எடுத்து அவர்களை நீதிமன்றங்கள் மூலம் தண்டிப்பதற்கு எடுத்து வரும் முயற்சிகள் உண்மையிலேயே பாராட்டுக்குரிய விடயமாகும்.
பொதுவாக சிறுவர், சிறுமியரை பாலியல் துன்புறுத்தலுக்கு உட்படுத்து பவர்கள் அவர்களுக்கு அறிமுகமற்ற வெளியார்கள் அல்ல. இந்தப் பிள்ளை களுடன் நெருங்கிப் பழகும் அயல் வீட்டு அண்ணன்மார், மாமாமார் மற்றும் அயல் வீட்டிலுள்ள வயோதிப பாட்டன்மார்களே இத்தகைய குற்றச் செல்களை பெரும்பாலும் செய்கிறார் கள் என்று பொலிஸ் விபரங்கள் உறுதிப்படுத்துகின்றன. வீடுகளில் பணியாள் வேலை செய்யும் சிறுவர் சிறுமியரும் அவ்வீட்டிலுள்ள ஆண் களினால் பாலியல் துஷ்பிரயோகத் திற்கு உட்படுகிறார்கள்.
அது போன்று வீட்டினுள்ளவர்களே குறிப்பாக அந்தப் பிள்ளைகளின் மூத்த சகோதரன், மாமன், மைத்துனர் கள் மற்றும் பாட்டன்மாரும் இந்தக் கொடுமைகளை புரியும் குற்றவாளி களாக இருக்கிறார்கள். தங்கள் தாய் மாரை இழந்த பிள்ளைகளும், தாய்மார் வெளிநாட்டிற்கு சென்றிருப்பதனால் தந்தையின் பராமரிப்பில் உள்ள பிள்ளை களுமே இவ்விதம் பெரும்பாலும் பாலியல் துன்புறுத்தல்களுக்கு இலக்கா கிறார்கள். 
இது மட்டுமல்ல வேலியே பயிரை மேய்வது போன்று சில சிறுவர் அநாதை இல்லங்களில் பணிபுரியும் ஆண்களும் அவற்றிலுள்ள பிள்ளைகளை பாலியல் ரீதியில் துன்புறுத்தி வந்தமை காரணமாக நீதிமன்றத்தின் மூலம் தண்டனையும் பெற்றிருக்கின்ற சம்பவமும் நடைபெற் றுள்ளன. தேசிய அதிகார சபையின் தலைவி அனோமா திஸாநாயக்க கடந்த ஆண்டில் மாத்திரம் சிறுவர், சிறுமியர் மீது பாலியல் ரீதியில் துன்புறுத்தல் மேற்கொள்ளப்பட்ட 4,000 சம்பவங்கள் பற்றி தங்களுக்கு புகார் கிடைத்திருப்பதாக கூறுகிறார்.
இவ்விதம் பிள்ளைகளின் எதிர் காலத்தை சீர்குலைக்கும் சிறுவர்களை பாலியல் ரீதியில் துன்புறுத்தும் காமுக குற்றவாளிகளுக்கு எதிராக எங்கள் நாட்டின் சட்டப்புத்தகத்தில் உள்ள ஆகக் கூடிய தண்டனையான மரண தண்டனையை விதித்தால மாத்திரமே இந்த கொடிய குற்றச் செயல்களை எங்கள் நாட்டில் இருந்து பெருமளவில் குறைத்துவிட முடியுமென்று சிறுவர்களுக்காக தன்னுடைய வாழ்க்கையின் பெரும்பகுதியை அர்ப்பணித்து பணிபுரிந்து வரும் இந்தப் பெண்மணி வலியுறுத்துகிறார்.
தேசிய சிறுவர் பாதுகாப்பு அதிகார சபை இத்தகைய ஆதாரங்களை முன் வைத்து அரசாங்கத்திற்கு சிறுவர்களை பாலியல் ரீதியில் துன்புறுத்துபவர் களுக்கு எதிராக மரண தண்டனை விதிக்கக்கூடிய வகையில் எங்கள் நாட்டின் சட்டத்தை திருத்திவிட வேண்டுமென்று விடுத்திருக்கும் கோரிக்கையை நிச்சயம் அரசாங்கம் செயற்படுத்தும் என்ற நம்பிக்கை எங்களுக்கு இருக்கிறது. 
