புளத்சிங்கள பொலிஸ் நிலையத்துக்குநிரந்தர கட்டடம் இல்லாத நிலை


(இங்கிரிய தினகரன் நிருபர்)
புளத்சிங்கள பொலிஸ் நிலையத்துக்கென நிரந்தரக் கட்டிடம் ஒன்று இல்லாமையினால் அங்கு கடமையிலிருந்து வரும் பொலிஸ் உத்தியோகத்தரும், தேவைகளை நிறைவேற்றிக் கொள்ள பொலிஸ் நிலையத்துக்குச் செல்லும் பொதுமக்களும் பெரும் சிரமத்தை எதிர் நோக்கியுள்ளனர்.
பொலிஸ் நிலையம் அமைப்பதற்கென புளத்சிங்கள, மில்லகந்த தோட்டத்தில் காணி ஒதுக்கீடு செய்யப்பட்ட போதிலும் அத்திட்டம் நிறைவேறாது கடந்த பத்து வருடங்களுக்கு மேலாக புளத்சிங்கள, பரகொட வீதியில் உள்ள வாடகை வீடொன்றில் இயங்கி வந்த பொலிஸ் நிலையம் 2008ம் ஆண்டு முதல் புளத்சிங்களயில் மூடப்பட்ட நிலையில் உள்ள ஆரம்பப் பிரிவு பாடசாலைக் கட்டிடம் ஒன்றிலேயே இன்று வரையில் பொலிஸ் நிலையம் இயங்கி வருகின்றது. 
இங்கு போதிய வசதிவாய்ப்புகள் இன்மையால் மிகுந்த சிரமத்துக்கு மத்தியிலேயே அலுவல்கள் இடம்பெற்று வருகின்றமை குறிப்பிடத்தக்கதாகும். எனவே புளத்சிங்கள பொலிஸ் நிலையத்துக்கென சகல வசதிகளுடனும் கூடிய தனியான நிரந்தரக் கட்டிடம் ஒன்று அமைக்கப்படல் வேண்டும் என கோரிக்கை விடுக்கப்பட்டுள்ளது.
