மத்திய அரசுடன் நட்புடன் பேசி தேவைகளை நிறைவேற்றுவோம்

- கருணாநிதி
‘மத்திய அரசுடன் நட்பு ரீதியாக பேசி தமிழகத்தின் தேவைகளை நிறை வேற்றுவோம்’ என முதல்வர் கருணாநிதி பேசினார்.
வடசென்னை மாவட்ட ஜனநாயக முற்போக்கு கூட்டணி வேட்பாளர்களை ஆதரித்து அயன்புரத்தில் தேர்தல் பிரசார பொதுக் கூட்டம் நேற்று முன்தினம் நடந்தது. இக்கூட்டத்தில் பரிதி இளம் வழுதி, சேகர்பாபு, ராயபுரம் மனோ உள்ளிட்ட வேட்பாளர்கள் அறிமுகப்படுத்தப் பட்டனர். கூட்டத்தில் முதல்வர் கருணாநிதி பேசியதாவது,
சோனியாவின் வழிகாட்டுதலில் உரு வாகி உள்ள தி. மு. க. - காங்கிரஸ் கூட்டணி, மக்கள் நலனை கருத்தில் கொண்டு அமைக் கப்பட்டது. அகில இந்திய அளவில் ஒருமைப்பாடு இறையாண்மை காக்கப்பட வேண்டும் என்பது தி.மு.க. வின் எண்ணம். சட்டசபை தேர்தலுக்காக இதை சொல்லவில்லை. 
தேர்தலுக்காக இவற்றை மறந்து விடக்கூடியவர்கள் நாங்கள் அல்ல. ஜனநாயகத்தை காப்பாற்றுகின்ற அறப் போராட்டத்தில் ஈடுபட்டுள்ளோம். இதில் நிச்சயம் நாம் வெற்றி பெறுவோம் என்ற நம்பிக்கை எனக்கு உள்ளது. ஆறாவது முறையல்ல ஏழாவது முறை அல்ல, எந்த முறை என்றாலும் அந்த முறையில் நல்ல குறிக்கோளையும் நோக்கத்தையும் கொண்ட தி. மு. க. வெற்றிபெறும்.
இது வெறும் மாநில கட்சிகளின் கூட்டணி அல்ல. மாநில கட்சிகள், சமூக கட்சிகள், சமுதாய இயக்கங்கள் ஆகியவற்றுடன் தேசிய கட்சியான காங்கிரசும் இணைந்துள்ளது. மக்களுக்கு என்னென்ன தேவை என்பதை உணர் கிறோம். அதற்கான செயல்பாடுகளை சாதிக்க இதுபோன்ற சுமுகமான உறவு நிச்சயம் தேவை. 
காங்கிரஸ் கூட்டணியை தி. மு. க. விரும்புவது அரசியல் பெரு மைக்காகவோ, பகட்டுக்காகவோ அல்ல. தேர்தலுக்குப் பின் மக்களுக்கு கொடுத்த வாக்குறுதிகளை நிறைவேற்ற ஒத்துழைப்பு தாருங்கள் என உரிமையோடு கேட்கவே இந்த கூட்டணி. யாராவது நீங்கள் ஏன் காங்கிரசுடன் கூட்டணி வைத்தீர்கள் என கேட்டால் அது என் இஷ்டம் என சொல்பவன் நான் அல்ல. இது மக்களுக்கான கூட்டணி அவர்களின் நன்மைக்காக உருவானது.
அதனால் தான் நூற்றாண்டு கால போராட்டத்திற்கு பின் எனது ஆட்சிக் காலத்தில் தமிழ் மொழிக்கு செம்மொழி அங்கீகாரம் கிடைத்தது. காங்கிரசுடன் நமக்கு இருந்த நல்லுறவால் தான் இது முடிந்தது. நிதானமாக நேர்மையாக வகைப்படுத்தி, வழிப்படுத்தி நமக்கு தேவையான திட்டங்களை பெற்றுக் கொண்டிருக்கிறோம். 
நான், நட்பு ரீதியாக எதையும் பெற விரும்புகிறேன். யாரையும் உருட்டியோ மிரட்டியோ காரியம் சாதிக்க விரும்பவில்லை. அமைதியான முறையில் உரிமையுடன் பேசி, நட்பு ரீதியாக தமிழகத்தின் தேவைகளை நிறை வேற்றுவோம். நான் மத்திய அரசை நம்புகிறேன். நீங்கள் என்னை நம்புகிaர்கள். இடையில் யார் யாரோ எதையோ நினைத்து செயல்படுகின்றனர். நாம் எத்தனை இடங்கள் பெற்றோம், அவர்கள் எத்தனை இடங்கள் பெற்றார்கள் என்பது பிரச்சினை அல்ல. வெற்றி தான் முக்கியம். தி. மு. க. கூட்டணிக்கு வாக்களியுங்கள் என்றார்.
