புராதன மதச்சின்னங்கள் அவமதிப்பு:அலட்சியத்தில் தொல்லியல் துறை


பாதுகாக்க வேண்டிய புராதன சுவாமி சிலைகள், தொல்லியல் துறையின் அலட்சியத்தால் அவமதிக்கப்பட்டு வருகின்றன.
இராமநாதபுரம் மாவட்டத்தில் இராமபிரான் வழிபட்டுச் சென்றதாகக் கூறப்படும், புராதன வரலாற்று சிறப்புக்கள் மற்றும் நினைவுச் சின்னங்கள் பல உள்ளன. 
மாவட்டத்தின் பல இடங்களில் பூமியைத்தோண்டியபோது ஐம்பொன் அரிய கலைநயத்தில் உருவான கல்லால் ஆன சுவாமி சிலைகள் கண்டெடுக் கப்பட்டுள்ளன.
அவற்றை கைப்பற்றும் வருவாய்த் துறையினர் இராமநாதபுரத்தில் உள்ள தொல்லியல் துறையின் அருங்காட்சியகத்தில் ஒப்படைக்கின்றனர்.
இதுவரை நூற்றுக்கணக்கான சிலைகள் ஒப்படைக்கப்பட்டன. அவை முறையாக பராமரிக்கப் படுவதில்லை. மாறாக குப்பைகள், காலணிகளை விட்டுச் செல்லும் பகுதியில் வைத்து அவ ற்றுக்கு அவமதிப்பை ஏற்படுத்தி வருகின்றனர்.
கண்டெடுக்கப்படும் ஒவ்வொரு சிலைக்கும் ஒரு தல வரலாறு கூறப்படுகிறது. அதன் அடிப்படையில்தான் சிலை கிடைத்ததும் பூஜை செய்து அதன் பின் அதிகாரிகளிடம் ஒப்படைக்கின்றனர். கண்காணிக்க வேண்டிய தொல்லியல் துறை உயர் அதிகாரிகளுக்கு பணியிடம் இராமநாதபுரத்தில் இல்லாததே இந்நிலைக்கு காரணம்.
இது குறித்து கலெக்டர் ஹரிஹரன் கூறுகையில், புராதன சிலைகளை பாதுகாக்க வேண்டிய அவசியம் குறித்து சம்பந்தப்பட்ட அதிகாரிகளிடம் வலியுறுத்தி, சிலைகளுக்கு தகுந்த பாதுகாப்பு வழங்கப்படும் என்றார்.
