புதிய குறியீட்டுடன் 100 ரூபாய் நோட்டு


மும்பை ரிசர்வ் வங்கி, ரூபாயை குறிக்கும் ‘ஆர்’ என்ற தேவநகரி சின்னத்துடன் 100 ரூபாய் நோட்டுக்களை வெளியிட உள்ளது. டாலர், யூரோ போன்ற கரன்சிகளுக்கு உள்ள சின்னம் போன்று, இந்தியாவின் ரூபாய்க்கு ‘ஆர்’ என்ற சின்னம் உருவாக்கப்பட்டது. தமிழகத்தை சேர்ந்த உதயகுமார் என்பவர் உருவாக்கிய இந்த சின்னத்தை, இந்திய ரூபாயின் அதிகாரபூர்வ குறியீடாக, ரிசர்வ் வங்கி அங்கிகரித்தது. 
கடந்த வாரம், இந்த குறியீட்டுடன் 1000 மற்றும் 10 ரூபாய் வெளியிடப்படும் என அறிவிக்கப்பட்டது. தற்போது, மகாத்மா காந்தி உருவம் பொறித்த 100 ரூபாய் கரன்சி, புதிய ரூபாய் குறியீட்டுடன் விரைவில் வெளியிடப்படும் என தெரிவிக்கப்பட்டுள்ளது.
