நடுக்கடலில் தத்தளிக்கும்பரிதாப நிலைமை!


அவுஸ்திரேலியா, இத்தாலி போன்ற நாடுகளில் சட்டவி ரோதமாகக் குடியேறும் நோக்குடன் படகுகளில் செல் லும் மக்கள் நடுக் கடலில் பரிதாபமாக உயிரிழக்கும் சம் பவங்கள் அடிக்கடி இடம்பெற்று வருகின்றன.
அவுஸ்திரேலியாவு க்குள் ஊடுருவும் நோக்குடன் செல்லும் மக்கள் இவ்விதம் கட லில் மூழ்கி மரணமடையும் சம்பவங்களே சமீப காலமாக கூடுத லாக இடம்பெறுகின்றன.
கடலில் மூழ்கி உயிரிழப்போரில் குழந்தைகள், பெண்கள் ஆகியோ ரும் அடங்கியிருப்பதைப் பார்க்கும்போது உண்மையிலேயே வேதனை ஏற்படுகிறது. அதுமாத்திரமன்றி சட்டவிரோத குடியேற்றக் குற் றத்துக்காக நடுக்கடலில் தடுத்து வைக்கப்படும் கப்பல்களிலும் குழ ந்தைகள், பெண்கள் ஆகியோர் இருப்பதைக் காண முடிகிறது. அம்மக்களின் இன்றைய இரண்டுங்கெட்டான் நிலைமை மிகுந்த பரிதாபத்துக்குரியது.
அவுஸ்திரேலியா, இத்தாலி போன்ற நாடுகளில் சட்டவிரோதமாகக் குடியேறுவதற்காக இவ்விதம் செல்வோரில் பெரும்பாலும் ஆசிய நாடுகளைச் சேர்ந்தோரே காணப்படுகின்றனர். அவர்களில் இலங் கையர்களே கூடுதலாக உள்ளதாகத் தெரியவருகிறது. 
இவ்வாறு செல்வோரில் தமிழர்கள், சிங்களவர்கள், முஸ்லிம்கள் என்றெல் லாம் பல இனங்களையும் சேர்ந்த மக்கள் அடங்கியுள்ளனர்.
சட்டவிரோத குடியேற்றக்காரர் விவகாரமானது அந்நாடுகளுக்கு சமீப காலமாக தலைவலியாக உருவெடுத்துள்ளது. அதேசமயம் சட்டவி ரோத குடியயேற்றக்காரர் சார்ந்த நாடுகளும் இப்பிரச்சினைக்கு முடிவு கட்ட வேண்டிய கட்டாயத்தில் உள்ளன. 
ஒரு நாடானது தனது குடிமக்கள் சட்டவிரோதமான முறையில் மற்றொரு நாட் டுக்குக் குடிபெயர்வதை தொடர்ந்தும் அலட்சியம் செய்துகொண்டி ருக்க முடியாது. எனவேதான் இவ்விவகாரமானது சம்பந்தப்பட்ட இரு நாடுகளுக்குமே சிக்கலை ஏற்படுத்துவதாக உள்ளது.
அவுஸ்திரேலியாவுக்கு சட்டவிரோதமாகச் செல்ல முற்பட்டபோது இந் தோனேசிய எல்லையில் அகப்பட்டுக்கொண்ட மக்கள் தொடர் பான பரபரப்பு அடங்குவதற்கிடையில் அவுஸ்திரேலிய கடல் பர ப்பில் நேற்று முன்தினம் மற்றொரு சம்பவம் இடம்பெற்றுள்ளது.
சட்டவிரோத குடியேற்றவாசிகளென நம்பப்படும் முப்பதொன்பது பேரை ஏற்றிக்கொண்டு சென்ற படகொன்று அவுஸ்திரேலியாவின் வடமேற்குக் கடல் பரப்பில் நேற்று முன்தினம் மூழ்கியதில் இரு பதுக்கு மேற்பட்டோர் பலியானதாக செய்திகள் வந்துள்ளன. இவர் கள் இலங்கையர்களாக இருக்கக் கூடுமெனவும் ஊகங்கள் வெளி யாகியுள்ளன.
எமது மக்கள் எங்கோவொரு தொலை தூரத்திலுள்ள கடலில் மூழ்கி உயிரிழப்பதானது நினைத்துப் பார்க்கையில் எத்தனை பரிதாபம்!
இப்பிரச்சினைக்கு முடிவொன்று எட்டப்பட வேண்டியது அவசியமாகி றது. இல்லையேல் மக்கள் உயிரிழக்கும் சம்பவங்களும் தொடர்ந்து கொண்டே செல்லும்.
நடுக்கடலில் அகப்பட்டுக் கொள்ளும் வேறு நாட்டு மக்களை அவுஸ் திரேலிய அரசாங்கம் தனது நாட்டுக்குள் அனுமதிக்க வேண்டுமெ ன்ற எண்ணக்கருத்து பரவலாக நிலவுகின்றது. 
ஆனால் மற்றைய புறத்தில் நோக்குகின்றபோது அந்நாட்டுக்கென குடிவரவு, குடியக ல்வு சட்டத்திட்டங்கள் உள்ளதென்பதை மறந்துவிட முடியாது. அந்நாடுகள் தமது குடிவரவு, குடியல்வு சட்ட திட்டங்களையெல் லாம் புறந்தள்ளி வைத்துவிட்டு ஏனைய நாடுகளிலிருந்து புகலி டம் தேடி வருவோருக்கு முற்று முழுதாக இடமளிக்குமானால் ஏற் படப்போகும் விபரீதம் பாரதூரமானது. 
அந்நாடுகள் மனிதாபிமான த்தை ஒரு தட்டிலும் தமது நாட்டு நலனை மற்றைய தட்டிலும் வை த்தபடியே இவ்விவகாரத்தைக் கையாள வேண்டியுள்ளது. பல்வேறு நாடுகளிலுமிருந்து எண்ணிலடங்காத சட்டவிரோத குடியேற்றக்கார ர்கள் அந்நாடுகளுக்குள் பிரவேசிக்க எத்தனிக்கின்றபோது அந்நா டுகள் மனிதாபிமானத்துக்கு அப்பால் தமது நலன்களையிட்டும் சிந்திக்க வேண்டிய அவசியம் உருவாகிறது.
இது ஒருபுறமிருக்க இவ்விதம் புகலிடம் கோருவோரை படகுகளில் சட் டவிரோதமாக ஏற்றிச் செல்லும் தொழிலில் பல கும்பல்கள் இய ங்கி வருகின்றன. சட்டவிரோத பயணத்துக்காக இக்கும்பல்கள் பெரு மளவு பணத்தை வசூலிக்கின்றன. 
இலங்கையின் மேற்குக்கரையோ ரங்களிலிருந்து அவுஸ்திரேலியா, இத்தாலி போன்ற நாடுகளை நோக்கி பெருமளவு பயணிகளுடன் புறப்பட்ட படகுகள் அகப்பட்டுக்கொ ண்ட சம்பவங்கள் நிகழ்ந்துள்ளன. இதுபோன்ற சட்டவிரோத செய லில் ஈடுபடும் கும்பல்களைக் கண்டுபிடிக்கும் நடவடிக்கைகள் எதிர் காலத்தில் தீவிரப்படுத்தப்பட வேண்டியது அவசியம். எமது மக் கள் நடக்கடலில் தத்தளிப்பதும் வீணாக உயிரை விடுவதும் பரி தாபத்துக்குரியவையாகும். இந்த அவலத்துக்கு முடிவு எட்டப்பட வேண்டும்.
