&#39;புல்லட் ரயில்கள்&#39; இயக்கப்படும் விதம்!


திவேக ரயில்கள் (புல்லட் ரயில்கள்) &#39;கோட் சிஸ்டம்&#39; எனப்படும் சங்கேதக் குறிப்பு முறையில் இயக்கப்படுகின்றன. ரயில் எத்தனை மணிக்கு, எந்த இடத்தில் இருக்க வேண்டும் என்று கணனியில் தகவல்களை கட்டளைகளாகப் பதிவு செய்துவிட்டால், அது ரயிலின் இயக்கத்தை மிகச் சரியாகக் கட்டுப்படுத்துகிறது. எங்கு மெதுவாகச் செல்ல வேண்டும், எங்கு வேகம் எடுக்க வேண்டும், எங்கு நிற்க வேண்டும் என்பதோடு, வேறு பல பிரச்சினைகளையும் கணனி கவனித்துக்கொள்கிறது.
இந்தக் கணனி தரும் சங்கேதக் குறிப்புகள் ரயிலின் டிரைவிங் பகுதி, அதை இயக்கும் பகுதி போன்றவற்றுக்கும் தகவல்களாகச் செலுத்தப்படுகின்றன. இதுவே வெளிநாடுகளில் நவீன ரயில்கள் இயக்கப்படும் விதம். தானாகவே இயங்கும் ரயில்கள், ரயில் பாதையில் ஏற்படும் மின்காந்த அதிர்வலைகளை வைத்து இயக்கப்படுகின்றன. வேகம் எடுப்பதற்கும், தடுப்பை பிரயோகிப்பதற்கும் அதிக அதிர்வலைகளும், மெதுவாகச் செல்வதற்குக் குறைந்த அதிர்வலைகளும் தேவை. இந்த சங்கேதக் குறிப்புகள் இயங்கத் தவறினால் ரயில் தானாகவே நின்றுவிடும்.
தானாக இயங்கும் சமிக்ஞைகளைக் கவனிக்க இந்த ரயிலில் ஓர் இயக்குநர் மட்டும் இருப்பார். அவர் இரண்டு பட்டன்களை அழுத்தி ரயிலை இயக்க ஆரம்பித்து விடுவார். மற்றபடி சமிக்ஞைகளின் குறிப்புப்படி ரயில் ஓடும். அபாய வேளைகளில் அற்கான உத்தரவு செலுத்தப்பட்டு ரயில் நிறுத்தப்படும்.

ஒரு ஏக்கர் பரப்பளவுள்ள நிலமோ அல்லது ஆயிரம் ஏக்கர் நிலமோ, அளவிடும் முறை ஒன்று தான். ஒரு சங்கிலி, கம்பி அல்லது கழி வைத்துக்கொண்டு ஒரு குறிப் பிட்ட பக்கத்தை அளந்துகொண்டு அதை ஒரு முக்கோணத்தின் ஒரு பக்கமாகக் கணக்கிட்டு, அதற்கேற்ப இருபக்க முக்கோணங்களையும் கணக்கிட வேண்டும்.
இவ்வாறு ஒரு முக்கோணத்தின் பரப்பு கணக்கிடப்பட்டதும், மொத்தப் பரப்பையும் பல முக்கோணங்களாக்கிக் கணக்கிட்டு விட முடியும். இவ்வாறு கோணங்களைக் கணக்கிட உதவும் கருவிக்கு &#39;டிரான்சிட்&#39; என்று பெயர். இந்தக் கருவியை வைத்து செங்குத்தாகவும் கணக்கிட முடிவதால், மலை உச்சிகளின் உயரத்தையும் கணக்கிட முடிகிறது.
இதற்கு சம பரப்பு (லெவலிங்) முறையில் கணக்கிட வேண்டும். அதாவது இந்த டிரான்சிட் கருவியில் சமப் பரப்பைக் குறியிட்டுக் காட்ட ஒரு ஸ்பிரிட் முனை உள்ளது. இந்தச் சமப் பரப்பைக் கணக்கிட்டு முதலில் முக்கோணத்தின் ஒரு பக்கமாக வைத்துக் கொள்வோம். பிறகு டிரான்சிட் கருவியின் மூலம் நம் பார்வையை ஒரு கோணத்தில் வைத்துக்கொண்டு மலையுச்சியைப் பார்க்க வேண்டும்.
இப்போது கோணத்தையும் கணக்கிட்டுக்கொண்டால், ஏற்கனவே சொன்னபடி முக்கோண முறைக்கு வழி கிடைத்துவிடும். இவ்வாறு மலையின் உயரத்தைக் கணக்கிட்டு விடலாம்.
