வானில் வியாழன் இரவில் ஜொலிக்கும்


சூரியனுக்கு நேர் எதிரே தோன்றிய ஜுபிடர் (வியாழன்) கிரகம் அண்மை யில் நிலவு அருகில் தெரிந்தது. இந்த காட்சியை வெறும் கண்களால் பார்த்து மக்கள் உற்சாகம் அடைந்தனர். வானத்தில் பொதுவாக நாம் கண்ணால் பார்க்கும் கிரகம்தான் வியாழன். ஆனால் இதுதான் வியாழன் என்பது நமக்கு அவ்வளவாக தெரியாது.
ஒவ்வொரு ஆண்டும் ஒக்டோபர், நவம்பரில் தெரிவது இயற்கைதான். கடந்த ஒக்டோபர் 29ம் திகதி வியாழன் கிரகம் சூரியனுக்கு நேர் எதிர் திசையில் தோன்றியது. இது பூமியில் இருக்கும் நமக்கு மிக அருகில் தெரிந்தது. அன்று ஒருநாள் மட்டும் நமக்கு அருகில் தெரிந்த அந்த வியாழன் கிரகம், பிறகு தள்ளிப் போகத் தொடங்கியது. இதற்கு காரணம் பூமி சுற்றுவதுதான்.
வியாழன் பொதுவாக மாலை நேரங்களில் தெளிவாக தெரியும். ஒக்டோபர், நவம்பர், மாதங்களில் கிழக்கு வானில் இரவு நேரங்களில் ஜொலிக்கும். மேலும் பூமி சுற்றுவது போல நிலவும் சுற்றுவதால், இப்போது வியாழன் கிரகம் நிலவுக்கு அருகில் தெரிகிறது. இரவு நேரத்தில் அருமையாக இருக்கும்.
இப்போது கிழக்கு திசையில் தெரியும் இந்த கிரகம் போகப் போக மேற்கு திசையில் தெரியத் தொடங்கும். கடந்த ஒக்டோபர் மாதத்தில் சூரியன் மறைந்த பிறகு தோன்றிய இந்த வியாழன் கிரகம், இனிமேல் சூரியன் மறைவதற்கு 20 நிமிடம் முன்னதாக தோன்றும். ஆனால் இருட்டிய பிறகுதான் நாம் தெளிவாக பார்க்க முடியும்.

கார் இயந்திரம் போன்ற எந்திரங்களின் திறனை ஏன் &#39;குதிரைச் சக்தி&#39; என்று குறிப்பிடுகிறோம் தெரியுமா? ஸ்கொட்லாந்துக்காரரான ஜேம்ஸ் வர்ட், 1775ல் தான் கண்டுபிடித்த நீராவி இயந்திரத்துக்கு காப்புரிமை (patent) பெற்றார். அப்போது சுரங்கங்களில் வெட்டியெடுக்கப்பட்ட கரியை குதிரைகள் மேலே இழுத்து வந்தன.
ஒரு குதிரையால் 330 பவுண்ட் எடையை ஒரு நிமிடத்தில் 100 அடி தூரம் இழுத்துவர முடியும் என்று ஜேம்ஸ் வாட் கணக்கிட்டார். ஒரு நீராவி இயந்திரம் கூட்டமான குதிரைகளுக்கு மாற்றாகச் செயல்பட முடியும் என்பதையும் அவர் நிரூபித்தார். நீராவி இயந்திரத்தை கண்டுபிடித்தன் மூலம் ஜேம்ஸ் வாட் செல்வந்தரானார். இயந்திரத்தின் திறனை குதிரைச் சக்தியில் கணக்கிடும் சமன்பாட்டையும் நமக்கு அவரே அளித்தார்.

ஏ.பி.சி. என்று தொடங்கும் ஆங்கில மொழியில் உள்ள எல்லா எழுத்துக்களையும் கொண்ட வரிசையைப் பள்ளியில் நாம் கற்கிறோம்.
கிரேக்க மொழி எழுத்து வரிசையில் முதல் இரண்டு எழுத்து அல்பா, பீட்டா (alpha, beta) ஆகும். அதன் அடிப்படையில் தான் &quot;அல்பபெட்&quot;(alphabet) என்பது பிறந்தது.
நைல் நதி கடலில் சேரும் முகத்தவாரம், &quot;டெல்டா&quot; என்று கூறப்படுகிறது. கடலை அடையும் எல்லா ஆறுகளும் அந்த வடிவத்தில் பாய்கின்றன.
அந்த வடிவம், கிரேக்க மொழியின் நான்காவது எழுத்தான &quot;டெல்டா&quot; வடிவில் உள்ளது. எனவே நைல் நதிக்குக் கொடுக்கப்பட்ட அந்தப் பெயர் மற்ற நதிகளின் முகத்துவாரங்களையும் குறிப்பதாக ஆனது.
