வீட்டுச் செலவுக்கு பணம் எடுக்க ராசாவுக்கு அனுமதி


வங்கிக் கணக்கிலிருந்து வீட்டுச் செலவுக்காக ரூ. 1 இலட்சம் எடுத்துக்கொள்ள முன்னாள் மத்திய தொலைத் தொடர்புத்துறை அமைச்சர் ராசாவுக்கு நீதிமன்றம் அனுமதி வழங்கியுள்ளது. 2 ஜி அலைக்கற்றை ஒதுக்கீட்டு முறைகேடு தொடர்பாக முன்னாள் மத்திய அமைச்சர் ராசா கைது செய்யப்பட்டு திகார் சிறையில் கடந்த 4 மாதங்களாக அடைக்கப்பட் டுள்ளார்.
இந்த நிலையில் வீட்டுச் செலவுக்கு பணம் எடுப்பதற்கு வசதியாக காசோலையில் கையெழுத்திட அனுமதிக்கக் கோரி ராசாவின் வழக்கறிஞர் டில்லி சி. பி. ஐ. சிறப்பு நீதிமன்றத்தில் மனு தாக்கல் செய்தார். இதை விசாரித்த நீதிபதி ஓ. பி. சைனி, ரூ. 1 இலட்சம் வரை ராசா காசோலையில் கையெழுத்திட புதன்கிழமை அனுமதி வழங்கினார்.
