என் பேத்தியின் கண்கள்மிகவும் பிரகாசமானது

அமிதாப் பச்சன் 
ஐஸ்வர்யா ராயின் பிரசவம் குறித்த செய்திகள் இப்போது அடங்கி, அவரது மகள் குறித்த செய்திகள் கச்சை கட்டிக் கொண்டு பறக்க ஆரம்பித்துள்ளன.
ஐஸ்வர்யாவின் மகள் எப்படி இருக்கிறாள் என்ற பேச்சுக்கள் தான் இப்போது படு சூடாக கிளம்பி யுள்ளன.
ஐஸ்வர்யா ராய்க்கு மும்பை மருத்துவமனையில் அழகான பெண் குழந்தை பிறந்துள்ளது. தாயும், சேயும் நலமாக உள்ளனர். இது சுகப் பிரசவம் என்று தெரிவிக்கப்பட்டுள்ளது.
இந்த நிலையில் தனது பேத்தி குறித்து தாத்தா அமிதாப் பச்சன் தனது பிளாக்கில் விலாவாரியாக எழுதியுள்ளார்.
இது குறித்து அவர் கூறுகையில், எப்போதாவது தனது கண்களை லேசாக திறந்து பார்க்கிறாள் எனது பேத்தி. அப்படியே அவளுடைய தாயாரின் கண்களைப் போலவே எனது பேத்தியின் ககண்களும் உள்ளன. 
மிகப் பிரகாசனமாக கண்களாக அவை வரும் என்று நினைக்கிறேன் என்று கூறியுள்ளார் அமிதாப். ஐஸ்வர்யாவின் ஸ்பெஷாலி ட்டியே அந்தக் கண்கள்தான். அவருடைய தாயார் விருந்தா ராய்க்கும் கூட அதேபோன்ற கண்கள்தான். தற்போது ஐஸ்வர்யாவின் மகளுக்கும் அதே கண்கள் வந்துள்ளன ஐஸ்வர்யா குடும்பத்தினரை குதூகலத்தில் ஆழ்த்தியுள்ளது.
அமிதாப் பச்சன் மேலும் கூறுகையில், எனது பேத்தியை நான் கையில் வாங்கிக் கொண்டு வந்த போது எனக்கு எனது மகன் அபிஷேக்கின் நினைவு வந்தது. 
அப்போது அப்படித்தான் அபிஷேக் பிறந்த போது அவனை எனது தந்தையின் கைகளில் கொடுத்தேன்.
