மலைப்பகுதியில் சிக்கிக்கொண்ட மாணவர்கள்: இராணுவத்தினால் மீட்பு!


கண்டி, ஹந்தான மலைப் பகுதிக்குச் சென்று திரும்பி வரமுடியாமல் தவித்துக்கொண்டிருந்த 460 பல்கலைக்கழக மாணவர்கள் இராணுவத்தினரால் மீட்கப்பட்டுள்ளனர்.
ஹந்தான மலைப்பகுதிக்கு நேற்று கல்விச்சுற்றுலாவொன்றை மேற்கொண்டிருந்த மாணவர்களே கடும் மழை மற்றும்பணி மூட்டம் காரணமாக அங்கு சிக்கிக்கொண்டுள்ளனர்.
பின்னர் இலங்கை இராணுவத்தின் 11 ஆவது படை அணி இவர்களை மீட்டுள்ளதாகவும் இவர்களில் ஒரு சிலர் உடல் உபாதைகளுக்கு ஆளாகி இருப்பதாகவும் அவர்கள் தற்போது வைத்திய சாலையில் அனுமதிக்கப்பட்டுள்ளதாகவும் தெரிய வருகிறது.
ஏனைய மாணவர்கள் பேராதெனிய பல்கலைகழகத்தில் தங்கவைக்கப்பட்டுள்ளதாகவும் தெரிவிக்கப்படுகின்றது.
 யாழ். , வவுனியா, ஜயவர்தன புர மற்றும் பேராதனை பல்கலைக்கழக மாணவர்கள் இதில் உள்ளடங்குவதாக தெரிவிக்கப்படுகின்றது.

