மனித குலத்திற்கு பல்வகையில் உதவும் மரங்களை வளர்ப்பது மக்களின் கடமையாகும்

நான் மக்களிடம் பெற்ற முதலாவது மக்கள் ஆணையால் மக் கள் எதிர்பார்த்திருந்த சமாதானத்தை உங்களுக்கு வென்றெ டுத்துக் கொடுத்து விட்டேன். அது போல் சொல்வதை செய்யும், செய்வதேயே சொல்லும் மக்கள் தொண்டன் என்ற வகை யில் நான் மக்களின் அடுத்த எதிர்ப்பார்ப்புகளையும் நிறைவேற்றி முடிப்பேன் என்று ஜனாதிபதி மஹிந்த ராஜபக்ஷ அவர்கள் தெரி வித்திருக்கிறார்.
இங்குள்ள மரம், செடி, கொடிகள், இந்தப் பூமி அனைத்தும் உங்களு க்கே சொந்தமாகும். அவை உங்களுக்கு மட்டுமல்ல, உங்கள் எதிர் கால சந்ததிக்காகவும் பாதுகாக்கப்பட வேண்டியதாகும். ஜனாதிபதி என்ற முறையில் இவற்றை நாட்டின் எதிர்கால பிள்ளைச் செல் வங்களுக்கு அவற்றை பாதுகாத்து ஒப்படைப்பதே எனது கடமை என்றும் ஜனாதிபதி அவர்கள் சமீபத்தில் தெரிவித்திருக்கிறார்.
இந்த சந்தர்ப்பத்தில் நாம் மஹிந்த சிந்தனை எண்ணக்கருவில் குறிப் பிடப்பட்டுள்ள ஒரு பகுதியை மக்களுக்கு ஞாபகப்படுத்துவது பொரு த்தமாக இருக்கும். ‘இந்த நாட்டின் பூமி, உயிரினங்கள், செடி, கொடி களுடன் ஒன்றிணைந்த நிலையான அபிவிருத்தியை ஏற்படுத்தி எதிர்கால சந்ததியினருக்கு வளமான இயற்கை வள உரிமைகளை பெற்றுக் கொடுப்பதே மஹிந்த சிந்தனையின் எண்ணக்கருவாகும்.’
பசுமையான நாடு, வளமான தேசம் என்ற தொனிப்பொருளில் ‘தயட்ட செவன’ 2011 தேசிய மரநடுகை செயற்திட்டம் நேற்று மு.ப. 9.01 மணிக்கு சுப வேளையில் மேன்மைத் தங்கிய ஜனாதிபதி மஹிந்த ராஜபக்ஷ அவர்களின் தலைமையில் ஜப்பானிய நட்புறவு வீதிக்கு அருகில் தேசத்திற்கு நிழல் தேசிய மரநாட்டு விழாவின் ஓர் அங்க மான பசுமை பூங்கா அமைக்கும் நிகழ்வு நடைபெற்றது.
தேசத்திற்கு நிழல் என்று பொருள்படும் தயட்ட செவன திட்டத்தின் கீழ் இவ்வருடத்தில் நாடளாவிய ரீதியில் 11 லட்சம் மரக்கன்றுகளை நாட் டுவதற்கு மக்களிடம் இந்த மரக்கன்றுகளை கையளிக்கும் நிகழ்வும் நேற்று நடைபெற்றது.
தலைநகரத்தை அண்டியுள்ள நெரிசல் மிக்க நகரங்களை அழகு நிறை ந்த பசுமை கொண்ட நகரங்களாக மாற்றும் வேலைத்திட்டத்தில் ஓர் அங்கமாக பெரு நகரங்களுள் பசுமையுடன் கூடிய நடை பாதை கள், மரம், செடி, கொடிகளுடனான பாதுகாக்கப்பட்ட நிலத்துண்டு கள், கால்வாய் மீளமைப்பு உள்ளிட்ட பசுமை நிறைந்த நகரங்களாக எமது நகரங்களை மாற்றும் புதியதோர் வேலைத்திட்டத்திற்கு இந்த மரநாட்டும் திட்டம் உத்வேகத்தை அளிப்பதாக அமைந்துள்ளது.
இது போன்றே, கிராம எழுச்சி திட்டத்தின் கீழ் சூழல் நேயம் மிக்க கிராமங்களை உருவாக்குவதற்காக பசுமைக் கிராமங்கள் வேலைத் திட்டமும் இப்போது நடைமுறைப்படுத்தப்படுகிறது. எமது நாட்டின் நீர் பாதுகாப்பிற்கு அடிப்படையாக அமைந்திருக்கும் ஒரு நிகழ்வு மலைப்பிரதேசங்களை பாதுகாப்பதாகும். ஏகாதிபத்தியவாதிகளின் பெருந்தோட்ட வளர்ப்பினாலும் ஒழுங்கற்ற அபிவிருத்தி நட வடிக்கையினாலும் எமது நீர்வள ஊற்றுப் பிரதேசங்கள் அழிந்து போய் கொண்டிருக்கின்றன.
இவற்றுக்கு புத்துயிர் அளிப்பதற்காக நீர்வள ஊற்றுப் பிரதேசங்களை இயற்கை வனாந்தரங்களாக்குவதற்கும் அரசாங்கம் இப்போது நடவ டிக்கைகளை எடுத்து வருகின்றது.
வெளிநாட்டு மரங்களுக்கு பதிலாக தேசிய மரங்களுடன் கூடிய வனாந் தரங்களை உருவாக்கி மலையகத்தில் உள்ள நீர் ஊற்றுக்களுக்கு உயி ரூட்டுவதற்கும் அரசாங்கம் இப்போது நடவடிக்கை எடுத்து வருகி ன்றது.
மரங்கள் மனிதனுடைய வாழ்க்கையுடன் ஒன்றாகக் கலந்துள்ளன. ஒவ் வொரு வீட்டிலும், வீதிகளிலும் மரங்களின் நிழல் மனிதர்களுக்கு உடல் ஆரோக்கியத்திற்கும், மன அமைதிக்கும் உதவி வருகின்றது. உயிரினங்களின் வளர்ச்சிக்குத் தேவையான பிராண வாயுவை மரங்களே மனிதர்களுக்கு ஒரு தாய் பிள்ளைக்கு பால் ஊட்டுவ தைப் போன்று தங்கு தடையின்றி பெற்றுக் கொடுக்கின்றது.
மரங்கள் இவற்றை மட்டும் செய்வதில்லை. சுற்றாடலில் உள்ள காபனீ ரொட்சைட்டை உறிஞ்சி பூமி வெப்பமாவதை கட்டுப்படுத்தும் பணி யையும் அலட்டிக் கொள்ளாமல் அமைதியாக செய்கின்றன. மரங் கள் மனிதனுக்கு உணவை, எரிபொருளை, தளபாடங்களை அமைப் பதற்கான பலகைகளை, உரம் போன்றவற்றையும் பெற்றுத் தருகின் றது.
மண்ணரிப்பைத் தடுக்கும் ஒரு வலுவான சக்தியாகவும் மரங்கள் இருக் கின்றன. ஆரோக்கியமான வாழ்விற்கு தேவையான விற்றமின்கள், கனியுப்புகளையும் அவை பெற்றுத்தருகின்றன. மன அழுத்தம், மனத்தாக்கம் என்பவற்றை குறைக்கும் நோயை குணமாக்கும் ஒரு இயற்கை ஒளடதமாகவும் மரங்கள் இருந்து வருகின்றன.
இவ்விதம் மனிதர்களுக்கு பல வகையிலும் உதவி செய்துவரும் மரங் களை வெட்டும் தீய பழக்கத்தை அனைவரும் கைவிட்டு தங்கள் வீட்டுத் தோட்டத்திலும் பொது இடங்களிலும் மரங்களை வளர்ப்ப தற்கு தயக்கம் காட்டக்கூடாது.
மரங்கள் அழிந்துவிட்டால் இலங்கையும் மத்திய கிழக்கில் உள்ள பாலை வன நாடாக மாறிவிடும். எனவே, இந்த நற்பழக்கத்தை உடனடியாக மக்கள் அனைவரும் கடைப்பிடித்து வளங்களை வளர்க்கும் முயற் சிகளுக்கு பூரண ஒத்துழைப்பை வழங்குவது அவசியமாகும்.
