தேசிய மீலாதுன் நபி விழா;இரத்தினபுரியில் கூட்டம்


பலாங்கொடை தினகரன் நிருப
முஸ்லிம் சமய பண்பாட்டலுவல்கள் திணைக்களத்தின் ஏற்பாட்டில் 2012ம் ஆண்டிலே நடைபெறவுள்ள தேசிய மீலாதுன் நபி விழாவினை இவ்வருடம் இரத்தினபுரி மாவட்டத்திலே நடாத்த திணைக்களம் நடவடிக்கை எடுத்து வருகிறது.
இது விடயமாக இரத்தினபுரி மாவட்டத்திலுள்ள சகல பள்ளிவாசல்களின் நம்பிக்கையாளர் சபை உறுப்பினர்கள் கலந்து கொண்ட கூட்டமொன்று கடந்த 16ம் திகதி இரத்தினபுரி ஜென்னத் பள்ளிவாசலிலே இடம்பெற்றது.
இக்கூட்டத்தை முஸ்லிம் சமய பண்பாட்டலுவல்கள் திணைக்களம் ஏற்பாடு செய்திருந்ததுடன் அத் திணைக்கள அதிகாரிகள் கலந்து கொண்டமை குறிப்பிடத்தக்கது. 
(ஐ-ஞ)

