காவிரி நீர் பகிர்வில் சூழ்நிலைக்கேற்ற திட்டத்தை பிரதமர் வகுக்க வேண்டும்


பிரதமர் மன்மோகன்சிங் தலைமையில் டில்லியில் நேற்று முன்தினம் (19) நடைபெற்ற காவிரி நடுவர் ஆணைய கூட்டத்தில் புதுச்சேரி முதல்வர் ரங்கசாமி பேசியதாவது :-
காவிரி நடுவர் ஆணையத்தின் இறுதித் தீர்ப்பு அரசிதழில் வெளியிடப்படவில்லை. இடைக்கால தீர்ப்பின்படி புதுவைக்கு 6 டி. எம். சி. தண்ணீர் கிடைக்க வேண்டும். ஆனால் காவிரியில் நீர் திறக்காததால் காரைக்காலில் குறுவை சாகுபடி பாதிக்கப்பட்டது. சம்பா சாகுபடியின் ஆரம்ப கட்ட பணியும் பாதிக்கப்பட்டுள்ளது. இதனால் ரூ. 32 கோடி இழப்பு ஏற்பட்டுள்ளது.
இந்த சூழ்நிலையில் செப்டம்பர் 17 ஆம் திகதி காவிரி நீரை திறந்துவிட்ட தமிழக முதல்வர் ஜெயலலிதாவுக்கு நன்றி தெரிவித்துக் கொள்கிறேன். மழை பொய்க்கும் காலத்தில் காவிரி நீர் பங்கீட்டை உறுதி செய்ய புதிய திட்டத்தை வகுக்க வேண்டும். மேலும் நீர்வரத்து குறையும் காலத்தில் நீரை பங்கிடவும் பிரதமர் திட்டம் வகுக்க வேண்டும் என்று அவர் கூறினார்.
