குறைந்த வருமானத்தைப் பெற்றுவந்த இம்புல்பே பிரதேசசபை மூன்று கோடி ரூபாவை வருமானமாக பெற்றுள்ளது

சப்ரகமுவ மாகாண சபை முதலமைச்சர்
(பலாங்கொடை தினகரன் நிருபர்)
சப்ரகமுவ மாகாணத்தில் குறைந்த வருமானத்தைப் பெற்று வந்த பிரதேச சபையாக இருந்து வந்த பலாங்கொடை இம்புல்பே பிரதேச சபை குறுகிய காலத்தில் மூன்று கோடி ரூபா வரை வருமானத்தை அதிகரித்துள்ளது பாராட்டுக்குரியது.
இவ்வாறு - சப்ரகமுவ மாகாண முதலமைச்சர் மஹிபால ஹேரத் பலாங்கொடை இம்புல்பே பிரதேச சபையின் புதிய கட்டடத்தொகுதி திறப்பு விழா வைபவத்திலே கலந்து கொண்டு உரையாற்றுகையில் குறிப்பிட்டார்.
இம்புல்லே பிரதேச சபை முன் னாள் தலைவர் இந்துனில் குணதிலக தலைமையில் நடைபெற்ற வைபவத் தில் தொடர்ந்து அவர் உரையாற்று கையில் குறிப்பிட்டதா வது, ‘93 இலட்சம் ரூபாவை மட்டும் வருமா னமாக பெற்று வந்த இம்புல்பே பிரதேச சபை மூன்று கோடி ரூபா வரை வருமானம் அதிகரித்துக்கொ ள்ள நடவடிக்கை எடுத்துள்ளது. 
இது வரவேற்கக்கூடிய காரணமாகும். உள்ளூராட்சி மன்றங்கள் தங்களது வருமானத்தை அதிகரித்துக்கொள்ள முயற்சி செய்ய வேண்டும்.
பிரதேச சபையின் தலைவராக பணியாற்றிய இந்துனில் குணதிலக மிகவும் சிறப்பாக பிரதேச சபையின் எல்லைப் பிரதேசத்தை அபிவிருத்தி செய்துள்ளார். தனது பிரதேசத்தை முன்னேற்ற அவர் எடுக்கும் முயற்சிகள் பாராட்டுக்குரியவை’ எனத் தெரிவித்தார்.
