எதிர்க்கட்சிகளை சார்ந்திருப்பதுவன்னி மக்களுக்கு விமோசனம் தராது

எம். ஏ. சம்சுல் அமான்மருதமுனை
ஏப்ரல் 8 ஆம் திகதி நடை பெறவுள்ள இலங்கையின் பதினான்காவது பாராளு மன்றத்திற்கான தேர்தலில் இம் முறை வன்னித் தேர்தல் மாவட் டத்தில் 5 உறுப்பினர்களை தெரிவு செய்வதற்காக பல பதிவு செய் யப்பட்ட அரசியல் கட்சிகளும், மற்றும் பல சுயேச்சை அணிக ளும் களத்தில் குதித்துள்ளன.
இத் தேர்தலில் கடந்த முப்பது வருடங்களுக்கு மேலாக இந்த நாட்டில் இடம் பெற்ற யுத்த காலத்தோடு ஒப்பிடுகையில், பல முக்கிய மாற்றங்கள் நிகழக் கூடிய வாய்ப்புக்கள் ஏராளம்.
யுத்தம் நடைபெற்றுக் கொண்டிருந்த காலப் பகுதியில் நடைபெற்ற தேர்தல்களில், தமிழ் மக்கள் சார்பாக பெருவாரியாக இம் மாவட்டத்தில் போட்டிகள் மிகக் குறைவாகவே காணப்பட்டது. காரணம் அக்கால கட்டத்தில் ஐ.தே. கூட்டமைப்பானது புலிகளின் அனுசரணையின் கீழ் வேட்பாளர்களை களமிறக்கியிருந்ததே. இப்போது நிலைமை முற்றிலும் மாறியுள்ளது. 
ஜனாதிபதி மஹிந்த ராஜபக்ஷவின் ஆட்சியில் இந்த யுத்தம் முடிவுக்கு கொண்டு வரப்பட்டது. அத்தோடு யுத்தம் முடிவுற்ற கையோடு, ஜனாதிபதித் தேர்தல் நடத்தப்பட்டு, யுத்தத்தை வெற்றி கொண்டமைக்காகவும், மேலும் இந்த நாட்டை அபிவிருத்தி செய்வதற்காகவும் மக்களின் ஆணையை மேலும் 6 வருடங்களுக்கு ஜனாதிபதி மஹிந்த ராஜபக்ஷ பெற்றுள்ளார். இதற்கமைய எதிர்வரும் ஏழு வருடங்களுக்கு இந்த நாட்டின் ஜனாதிபதியாக மஹிந்த ராஜபக்ஷவே இருக்கப் போகின்றார்.
ஆக நடைபெறவுள்ள பொதுத் தேர்தலில் ஐ. ம. சு. மு. 2/3 பெரும்பான்மையை பெறுவதற்கும், ஐ. தே. முன்னணியானது எப்படியாவது ஆட்சி அமைக்க வேண்டும். என்ற போராட்டத்திலும் களத்தில் நிற்கின்றன. ஆனால், தமிழ், முஸ்லிம் மக்கள் இத் தேர்தலை எவ்விதம் பயன்படுத்தப் போகிறார்கள். என்பதே இங்கு கவனிக்கத்தக்கதாகவுள்ளது.
கடந்த கால யுத்த சூழலில் தமிழ், முஸ்லிம் மக்களின் கல்வி, பொருளாதாரம், வாழ்வாதாரம், உட்கட்டமைப்பு என சகல வியடங்களுமே அழிவுற்றுப் போயுள்ள நிலையில், கடந்த காலங்களில் ஏற்படுத்தப்பட்ட மீள்குடியேற்ற வசதிகள், தொழில், கல்வி மேம்பாட்டுக்கான அபிவி ருத்திகள், உட்டகட்டமைப்பு வசதிகள் என பல்வேறு திட்டங்கள் வெற்றிகரமாக முன்னெடுக்கப்பட்டுள்ளன.
ஜனாதிபதியினதும் பசில் எம். பி.யினதும் விசேட மேற்பார்வை யின் கீழ் மீள் குடியேற்ற அனர்த்த நிவாரண சேவைகள் அமைச்சின் ஊடாகவும், வடக்கின் வசந்தம் விசேட வேலை திட்டத்தின் ஊடாகவும் மேற்கொள்ளப்பட்ட இவ் அபிவிருத்திப் பணிகள் மக்களுக்கு மன ஆறுதலை ஏற்படுத்தியுள்ளன.
மீள்குடியேற்ற விடயத்தில் நேரடியாகவும் தனிப்பட்ட வகையிலும் ஈடுபடும் மஹிந்த ராஜபக்ஷ அரசினதும், மீள் குடியேற்ற அமைச்சர் ரிசாட் பதியுதீனதும் சிறப்பான முன்னெடுப்புக்கள் காரணமாக கடந்த காலங்களில் தமிழ் தேசிய கூட்டமைப்பை பிரதிநிதித்துவப்படுத்திய முன்னாள் பாராளுமன்ற உறுப்பினர்களான சிவநாதன் கிஷோர், மற்றும் கனகரத்தினம், போன்றோர் இந்த தேர்தலில் அரசாங்கத்திற்கு நன்றி தெரிவிக்கும் முகமாகவும், மேலும் அல்லருலுறும் தமது மக்களின் பிரச்சினைகளை தொடர்ந்து அரசுடன் இணைந்து முன்னெடுக்கவும் அரசுடன் கைகோர்த்துள்ளனர்.
இவர்கள் அரசாங்கத்துடன் இணைந்து ஐ. ம. சு. வின் சார்பில் வெற்றிலை சின்னத்தில் போட்டியிடுவது, இக் கால கட்டத்தை பொறுத்த வரையில் தமிழ் மக்களின் பிரச்சினையில் இவர்களது ஆரோக்கியமான தீர்மானமாகவே பார்க்க வேண்டியுள்ளது.
அது மட்டுமல்லாமல் முஸ்லிம் மக்கள் கூட தமது பிரச்சினைகளை தீர்த்துக் கொள்வதற்கும் யுத்தத்தினால் அழிவுண்ட தமது பிரதேசங்களையும் அபிவிருத்தி செய்வதற்கும், அவர்களிடமிருக்கின்ற அரசியல் சொத்தை கைநழுவி போக விடக் கூடாது எனும் பேரவாவிலேயே இந்த பொதுத் தேர்தலை நோக்குகின்றார்கள். ஆக இந்த தேர்தலானது வன்னி மாவட்ட மக்களை பொறுத்த மட்டில் மிகவும் முக்கியமான ஒரு தேர்தலாகும். 
பசப்பு வார்த்தைகளாலும், வீரா வேசப் பேச்சுக்களுக்கும் அடிமைப்பட்டு விடாமல் தீர்க்கமாக சிந்தித்து ஒரு முடிவுக்கு வர வேண்டும்.
வன்னி மாவட்ட தமிழ், முஸ்லிம்களைப் பொறுத்த மட்டில் எதிர்க்கட்சி அரசியல் ஒருபோதும் சரிப்பட்டு வராது.
கொடூரமிக்க அழிவுகளை சந்தித்தவர்கள் வட பகுதி மக்கள். இந்த பகுதி மக்கள் ஏனைய மாவட்ட மக்களுடன் ஒப்பிடுகையில் மிகவும் பின் தங்கிய நிலையிலேயேயுள்ளனர்.
தமிழ் கூட்டமைப்பாயினும் சரி, ரவூப் ஹக்கீம் என்றாலும் சரி வடக்கு மக்களை எதிர்க்கட்சி அரசியலுக்கே இட்டுச் செல்ல முயற்சிக்கின்றனர்.
மனச் சாட்சியுள்ளோரும், மக்கள் துயர் அறிந்தவர்களும் ஒருபோதும் இவ்வாறான, தமது சுயநலத்துக்காக மக்களை பிழையான அரசியலின் பால் இட்டுச் செல்லமாட்டார்கள்.
எனவே, இத் தேர்தலில் வன்னி மக்கள் நன்கு சிந்தித்து, தமிழ், முஸ்லிம் பிரதிநிதிகள் ஒன்றாக களமிறங்கியிருக்கும் ஐ. ம. சு. மு . விக்கு வாக்களித்து தமது பிரதிநிதிகளை தெரிவு செய்ய வேண்டுமென்பதே புத்திஜீவிகளின் ஒரே எதிர்பார்ப்பாகும்.
