சர்வதேச சமூகம்பிரச்சினையைத் தீர்க்காது



தமிழ்த் தேசியக் கூட்டமைப்புப் பாராளுமன்ற உறுப் பினர்கள் இந்தியாவுக்குச் சென்றுள்ளனர். இனப் பிர ச்சினைக்கான தீர்வு தொடர்பாகவும் இடம்பெயர்ந்த மக்களின் மீள்குடியேற்றம் தொடர்பாகவும் இந்தியத் தலைவர்களுடன் பேச்சுவார்த்தை நடத்துவதற்காகவே அங்கு சென்றிருப்பதாக ஊடகச் செய்திகள் தெரிவிக் கின்றன.
இலங்கையின் இனப்பிரச்சினை தீர்க்கப்பட வேண்டும் என் பதில் இந்தியாவுக்கு உள்ள அக்கறை வெளிப்படை யானது. காலத்துக்குக் காலம் பதவிக்கு வந்த இந்திய அரசாங்கங்கள் இந்த அக்கறையின் அடிப்படை யிலேயே செயற்பட்டு வந்தன.
இந்தியாவின் அக்கறையை விளங்கிக்கொள்ள முடியாமல் ஐக்கிய தேசியக் கட்சியின் பாராளுமன்ற உறுப்பினர் ரவி கருணாநாயக இலங்கையின் தமிழ்த் தலைவர் களுக்கும் இந்தியத் தலைவர்களுக்கும் இடையிலான பேச்சுவார்த்தை பற்றித் தவறான கண்ணோட்டத்தில் விமர்சனம் செய்ததை நாம் அறிவோம். அது அவரின் அறியாமை.
இந்தியத் தலைவர்கள் இலங்கை அரசாங்கத்துடனும் இல ங்கைத் தமிழ்த் தலைவர்களுடனும் இனப் பிரச்சினை தொடர்பாகவும் மீள்குடியேற்றம் தொடர்பாகவும் பேச்சுவார்த்தை நடத்துவது பிரச்சினையின் தீர்வுக்கு அவசியமானது என்பதில் மாற்றுக் கருத்து இல்லை. எனினும் தமிழ்த் தலைவர்கள் இந்தியாவுடன் பேசுவதன் மூலம் மாத்திரம் பிரச்சினைக்குத் தீர்வு காணலாம் எனக் கருத முடியாது. 
தமிழ்த் தலைவர்கள் இந்தியாவுடன் நடத்தும் முதலாவது பேச்சுவார்த்தையல்ல. பல வரு டங்களாக இவர்கள் இந்தியத் தலைவர்களுடன் பேசி வருகின்றார்கள். வேறு நாடுகளுடனும் அவற்றின் தூத ரகங்கள் ஊடாகப் பேசி வருகின்றார்கள். ஆனால் இனப் பிரச்சினையின் அரசியல் தீர்வுக்குச் சாதகமான நிலைப் பாட்டை இன்னும் அவர்கள் வெளிப்படுத்துவதாக இல்லை. 
சர்வதேச சமூகம் பற்றிய ஒரு மாயையை இத் தலைவர்கள் தமிழ் மக்கள் மத்தியில் தோற்று வித்திருக்கிறார்கள். சர்வதேச சமூகத்துக்கு எடுத்துக் கூறு வோம் என்றும் சர்வதேச சமூகத்துக்குத் தெரியப் படுத்தும் வகையில் வாக்களிக்க வேண்டும் என்றும் அடிக்கடி கூறுவதன் மூலம், சர்வதேச சமூகத்துக்கூடாக இனப் பிரச்சினைக்குத் தீர்வைக் காணலாம் என்ற நம்பிக்கையைத் தமிழ் மக்கள் மத்தியில் இவர்கள் வளர்த்திருகின்றார்கள். மக்களிடம் இந்த நம்பிக்கையை மேலும் வளர்க்கும் நோக்கத்துடன் இந்தியத் தலை வர்களுடன் பேசுவதில் அர்த்தமில்லை. நடைமுறைச் சாத்தியமான தீர்வுக்காகச் செயற்படும் நோக்கத்துடன் பேசுவதே பலனளிக்கும்.
இனப் பிரச்சினையின் தீர்வுக்குச் சர்வதேச சமூகத்தில் நம்பிக்கை வைத்திருப்பதால் எவ்வித பலனும் ஏற் படப்போவதில்லை. இந்தியாவைத் தவிர வேறெந்த நாடும் இனப்பிரச்சினைக்கான தீர்வைப் பொறுத்த வரை யில் இதுவரை எவ்வித பங்களிப்பும் செய்யவில்லை. 
வெளிநாடுகள் ஆலோசனை தெரிவிக்கலாமேயொழியப் பிரச்சினைக்கான தீர்வை இலங்கை அரசாங்கமே நடைமுறைப்படுத்த வேண்டும். இவ்விடயத்தில் சிங்கள மக்கள் வகிக்கும் பாத்திரம் முக்கியமானது. அரசியல் தீர்வு சம்பந்தப்பட்ட அரசியலமைப்புத் திருத்தம் சர்வசன வாக்கெடுப்பில் மக்களின் அங்கீகாரத்தைப் பெற வேண்டுமென்பதால் சிங்கள மக்களின் ஆதரவு பிரதானமானது.
தமிழ்த் தலைவர்கள் நடைமுறை யதார்த்தத்தை விளங்கிச் செயற்பட வேண்டும். அரசாங்கத்துடன் நேரடியாகப் பேச்சுவார்த்தை நடத்துவதும் சிங்கள மக்களிடம் தோன்றியுள்ள சந்தேகத்தைத் தீர்ப்பதற்கான செயற்பாடு களை முன்னெடுப்பதும் அரசியல் தீர்வு முயற்சியில் பிரதான இடம் வகிக்க வேண்டியவை.
