நிலநடுக்கத்தை முன்னதாக அறியும் விலங்குகள்


ரஷ்ய விஞ்ஞானிகள், விலங்குகளின் செயல்பாடுகளில் ஏற்படும் மாற் றங்களைக் கவனித்து நிலநடுக்க முன்னறிவிப்புக்களைச் செய்யும் வாய்ப்புகள் குறித்து ஆய்வு செய்து வருகிறார்கள்.
&#39;கஸாக்&#39; அறிவியல் நிறுவனத்தைச் சேர்ந்த நிலநடுக்கவியல் நிபுணர் பாவெல் மாரிகோவ்ஸ்கியின் தலைமையில் ஆல்மாட்டாவில் ஒரு நிலநடுக்க உயிரியல் மையம் அமையவிருக்கிறது.
கி.மு. 328 இல் &#39;ஹெலைஸ்&#39; நகரம் நிலநடுக்கத்தால் முற்றிலுமாக அழிவ தற்குப் பல நாட்களுக்கு முன்பே பெருச்சாளி இனத்தைச் சேர்ந்த &#39;மோல்&#39; என்ற பிராணிகள் தமது வளைகளை விட்டு ஓடிவிட்டனவாம்.
கி.பி. 1792 இல் &#39;காம்சட்கா&#39;வில் பூகம்பம் ஏற்படுவதற்குச் சில மணி நேரத்துக்கு முன்னாலேயே குருவிகள் எல்லாம் காணாமல் போய்விட்டன.
1948 இல் துர்க்மேனிஸ்தான் நாட்டின் தலைநகர் அஷ்காபாத் நகரில் நிலநடுக் கம் ஏற்படுவதற்கு முன் நாய்கள், வீட்டுக்குள் தூங்கிக் கொண்டிருந்த தமது ஏஜமானர்களை எழுப்பி வெளியே இழுத்துவந்தன. இத்தகைய நடத்தை மாற்றங்களில் சிலவற்றைத் தான் விஞ்ஞானிகளால் அறிய முடிகிறது. விலங்குகள் நில நடுக்கத்துக்கு முன் தோன்றும் ஒலிகளை உணர்கின்றன.
மலைப் பகுதிகளில் வளைகளில் வசிக்கும் விலங்குகள் பறவைகள், எறும்புகள், எலிகளைப் போன்ற &#39;மர்மாட்டுகள்&#39; ஆகியவற்றின் நடத்தைகளில் நில நடுக்கத்தோடு சம்பந்தப்பட்ட மின்காந்த அலைகள், மின்புலங்கள், வாயு மணங்கள் போன்ற வற்றால் ஏற்படும் பாதிப்புகளை ஆரா யப் போகிறார்கள். புவி இயற்பியல் விசைகளைப் புரிந்துகொள்ள அவ் விலங்குகள் பயன்படுத்துகிற உறுப்புகளையும் கண்டுபிடிக்க முயற்சி மேற்கொள்ளப்படும்.
ரஷ்ய அறிவியல் எகடமியின் புவி இரசாயனம் மற்றும் பகுப்பாய்வு இரசாயனத்துக்கான பயிலகம், நிலநடுக்கம் குறித்து முன்னறிவிப்புச் செய்வதற்கான வழிமுறைகளைத் தேடி வருகிறது. அதன் இயக்குனரான வேலரி பார்க்கோவ், புவி இரசாயன ஆய்வின் மூலமாகத் துல்லியமான முன்னறிவிப்பு களைச் செய்ய முடியும் என்கிறார்.
நிலநடுக்கம் தோன்றும் முன் பாறை களின் உட்புகுதிறன் முதலில் மெதுவாக வும், பின்னர் விரைவாகவும் அதிகரிக் கிறது. ஆழத்தில் உள்ள பாறைகளில் இருந்து வாயுக்கள் வெளிப்பட்டு நிலத்தடி நீர்ப்படலங்களில் நுழைகின்றன. மண்ணிலும் வாயுக்கள் அதிக அளவில் பாய்கின்றன. ஐதரசன், நைதரசன் பாதரச ஆவி போன்றவை நில நடுக்கத்தின் வருகையை முன்னறிவிப்புச் செய்யும் &#39;எச்சரிக்கை மானிகள்&#39;
தஜிக்கிஸ்தான் தலைநகரான ஷான்பியின் அருகில் நிலத்தடி நீரில் கலந்துள்ள ஹீலியத்தின் அளவுகளில் ஏற்பட்ட மாற்றங்களை ஆய்வு செய்து அனுபவப்பட்ட பார்சுகோவ் குழுவினர் நிலநடுக்கச் சம்பவம் தொடங்குவதற்கு ஆறு வாரங்களுக்கு முன்னரும், நில நடுக்கம் ஏற்படுவதற்குச் சில நாட்களுக்கு முன்னரும் அதைப் பற்றி முன்னறிவிப்புச் செய்துவிட முடியும் என்று கூறுகிறார்கள்.
தரையில் இருந்து பாதரச ஆவி வெளியாகும் அளவை அளப்பதன் மூலமும், நிலநடுக்கங்களைப் பற்றி முன்னதாக அறிந்து கொண்டுவிட முடியும் என்கிறார்கள்.
1981 ஆம் ஆண்டு துஷான்பி அருகில் ஒரு மணி நேர இடைவெளியில் பாதரச ஆவிக் கசிவு 90 மடங்கு அதிகரித்தது. அதற்கு 19 மணி நேரம் கழித்து துஷான்பியை ரிக்டர் அளவுகோளில் 3 அளவுள்ள நிலநடுக்கம் தாக்கியது.
