ஆசிய தலைமைத்துவ விருது பெற்ற ஸ்ரீலங்கா ரெலிகொம் மேன்பவர் சொலுயூசன்ஸ்


வரையறுக்கப்பட்ட SLT மேன்பவர் சொலுயூஷன்ஸ் (தனியார்) நிறுவனத்திற்கு சிறந்த ஆட்சேர்ப்பு மற்றும் ஆலோசனைச் சேவைக்கான ஆசிய தலைமைத்துவ விருது கிடைத்துள்ளது.
		
ஸ்ரீலங்கா ரெலிகொம் மேன்பவர் சொலுயூஷன்ஸ் (தனியார்) கம்பனிக்கு 2011 செப்டெம்பர் 25 ஆம் திகதி ஞாயிற்றுக்கிழமை சிறந்த ஆட்சேர்ப்பு மற்றும் ஆலோசனைச் சேவைக்கான ஆசிய தலைமைத்துவ விருது கிடைத்தது. 
டுபாய் நகரத்தில் நடைபெற்ற ஒரு விருது வழங்கும் வைபவத்தின் போது நிறுவனத்தின் பிரதம நிறைவேற்று அதிகாரி திரு ரஞ்சித் ஜீ. ரூபசிங்ஹ அவர்கள் ஏற்பாட்டாளர்களிடமிருந்து இவ்விருதினைப் பெற்றுக் கொண்டார்.
கைத்தொழில் குழும நட்சத்திரங்களின் அனுசரணையுடன் ஆசிய வர்த்தக சம்மேளனத்தினால் வழங்கப்படும் ஆசிய தலைமைத்துவ விருதானது, சாதனையாளர்களுக்கும் உயர் சாதனையாளர்களுக்கும் எதிர்கால வர்த்தகத் தலைவர்களுக்காகவும் வழங்கப்படும் ஒரு விருதாகும். இந்த மனோரம்மியமான நிகழ்வு ஆசியாவிலுள்ள சிறப்புமிக்கவர்களைக் கவரக் கூடிய ஒன்றாக விளங்குகிறது. 
இந்த நிகழ்வின் போது தங்களது நிறுவனங்கள் மேம்பட்டு விளங்கக் கூடிய வகையில் சிறந்த வர்த்தக மொடியூல்களை நடைமுறைப்படுத்தி தளம்பல்மிக்க காலங்களில் தங்களது வர்த்தகத்தினை ஊக்குவிக்கின்றவர்களின் ஆற்றல்கள் மதிப்பீட்டுக்கு உட்படுத்தப்பட்டு சன்மானங்கள் வழங்கி கெளரவிக்கப்படுகின்றது.
முக்கியத்துவமளிக்கக் கூடிய நடவடிக்கைகளை எடுப்பதற்கும் உதவியது. மேலும் கம்பனி சட்டரீதியான ஒழுங்கமைப்பு ரீதியான அனைத்துத் தேவைப்பாடுகளையும் நிறைவேற்றுவதற்கும் நடவடிக்கை எடுத்தது. அதன் மூலம்கம்பனியி ISO 9001:2008 தரச் சான்றிதழையும் பெற்றுக் கொண்டது.
வாடிக்கையாளர்களுக்கும் ஊழியர்களுக்கும் ஒன்று போல் பயனளிக்கக் கூடிய தொடர்ச்சியான சேவை, கைத்தொழில் தர நியமங்களை உருவாக்குதல், மரபு ரீதியான குழுமக் கலாசாரத்தில் புரட்சிகர மாற்றங்களைச் செய்தல் என்பவற்றின் மூலம் ஒப்பில்லா தேர்ச்சியையும் “ஸ்டேட் ஒஃப் தி ஆர்ட்” மனித வளச் சேவைகளையும் வழங்குவதைத் தனது பணியாகக் கொண்டுள்ள இக்கம்பனியானது, தொழிற்பாடுகளை தன்னியக்கமயப்படுத்துவதன் மூலம் “ஸ்டேட் ஒஃப் தி ஆர்ட்” சேவைகளை செயற்திறன்மிக்க முறையில் வழங்க முடியும் என்று நம்புகின்றது.
அதனால் தற்போதைய நடைமுறைகளில் மென்பொருள் முறைகளை ஒருங்கிணைப்பதற்கு இவ்வருடம் முழுவதிலும் முன்னுரிமை வழங்கப்பட்டது. உரிய வழிகாட்டல்களுடனும் உதவிப் பொருட்களுடனும் பயனர் நுழைவுகளை ஏற்படுத்தியதன் மூலம் கம்பனி தனது சொந்த ஆக்கமான “ஸ்டேட் ஒஃப் தி ஆர்ட்” மனிதவள முகாமைத்துவத் தொகுதியை (eMpower) வாடிக்கையாளர்களுக்கும் நாடு முழுவதிலுமுள்ள பல்வேறு நிலையங்களில் பணியாற்றும் தனது ஊழியர்களுக்கும் விரிவுபடுத்தியது. 
தற்போது இந்தத் தொகுதியை வித்தியாசமான வயதுகளிலும் எழுத்தறிவு மட்டங்களிலும் உள்ள ஊழியர்கள், தமது சம்பள விபரங்களையும் தமது தொழிலுடன் தொடர்புடைய ஏனைய விபரங்களையும் பார்வையிடுவதற்காகப் பயன்படுத்துகின்றனர். அத்துடன் அது செல்லிடத் தொலைபேசித் தொழில்நுட்பப் பயன்பாட்டின் மூலம் பல்வேறு தகவல்களை வழங்குவதற்காகவும் பெற்றுக்கொள்வதற்காகவும் பயன்படுத்தப்படுகின்றது. 
இது உள்ளகச் செலவுகளையும் தொழிற்பாட்டுச் செலவுகளையும் குறைப்பது மட்டுமல்லாமல் ஊழியர்கள் தாம் கம்பனியுடன் நெருங்கிய தொடர்பு கொண்டிருப்பதாக உணரச் செய்வதோடு ஊழியர்களுக்கு சந்தடியற்ற சூழலையும் வழங்குகின்றது.
தற்போது கம்பனியின் கீழ் மொத்தமாக 2300 இற்கும் அதிகமான ஆளணியினர் பணியாற்றுகின்றனர். தனிப்பட்ட கடன் திட்டங்கள், மருத்துவ மற்றும் ஆஸ்பத்திரிகளில் தங்கிச் சிகிச்சை பெறுவதற்கான காப்புறுதி போன்ற மேலதிகப் பயன்களை ஊழியர்கள் பெறுகின்றனர். 
இக்கம்பனி செயலாற்றுகையினால் உந்தப்பட்ட ஒழுங்கமைப்பு உபாயத்தினைக் கொண்டிருப்பதனால், வருடம் முழுவதிலும் செயலாற்றுகை நேர்முகப் பரீட்சைகள் நடத்தப்படுகின்றன. சிறந்த செயலாற்றுகையாளர்களை கெளரவிக்கும் வகையில் சம்பள ஏற்றங்களும் செயலாற்றுகைக் கொடுப்பனவுகளும் வழங்கப்படுகின்றன. இச்செயலாற்றுகை மதிப்பீடுகளின் போது இனங்காணப்படும் பயிற்சித் தேவைகளுக்கு ஏற்ப பல்வேறு பயிற்சி நிகழ்ச்சிகளும் நடத்தப்படுகின்றன.
தனது ஊழியர்களின் சமூகத் தேவைகளும் வாழ்க்கை வசதிகளும் நிறைவேற்றப்படுவதை உறுதிப்படுத்துவதற்காக ஊழியர்களின் நலனோம்பல் மற்றும் பயன்களை விரிவுபடுத்துவதற்கான நடவடிக்கைகளையும் கம்பனி எடுத்துள்ளது. 
அதிகரித்த நலன்புரி நிதிகள், அனர்த்தங்களின் போது உலர் உணவுப் பொருட்களை வழங்குதல், தரம் 5 புலமைப் பரிசில் பரீட்சைகளில் சித்தியடையும் ஊழியர்களின் பிள்ளைகளுக்கு விருதுகளையும் நிதி உதவிகளையும் வழங்குதல், இயற்கை அனர்த்தங்களினால் பாதிக்கப்பட்டவர்களுக்கான நன்கொடைகள் 1-5 வரையான வகுப்புக்களிலுள்ள ஊழியர்களின் பிள்ளைகளுக்கு பாடசாலைப் புத்தகங்கள், பாடசாலைப் பைகள், ஊழியர்களுக்கான பல்வேறு விளையாட்டு நிகழ்வுகள், குறைந்த விலையில் ஊழியர்களுக்கு மேலதிக சீருடைகள் வழங்குதல் என்பன இந்நடவடிக்கைகளில் சிலவாகும்.
உள்ளகத் தேவைகளுக்கான கடதாசித் தாள்களின் பயன்பாடு 0% ஆகவுள்ள கடதாசித் தாள்களின் பயன்பாடற்ற அலுவலகத்தை உருவாக்குவது கம்பனியின் பிரதான குறிக்கோள்களில் ஒன்றாகும். 
அதனால் செயற்திறனையும் பயனுறுதியையும் மேம்படுத்தி இக்கோட்பாட்டிற்கு வலுவூட்டும் வகையில் பயன்படுத்தப்பட்ட காகிதங்களை மீளுருவாக்கம் செய்வதற்கு நடவடிக்கை எடுத்துள்ளதுடன் சுமார் 80% தொழிற்பாடுகள் தன்னியக்கமயப்படுத்தப்பட்டுள்ளன.
கம்பனியின் நோக்குகளும் தனது சேவைகளை பகிரப்பட்ட சேவை நிலையமாக அபிவிருத்தி செய்தல் போன்ற பரந்த வர்த்தக முயற்சிகளை ஆராய்ந்து வருகின்றது. 
இதன் அடிப்படைக் குறிக்கோள் சிறந்த வர்த்தகச் செயன்முறைக்கான வெளிவாரித் தீர்வுகளை வழங்குவதும், முன்னேற்றகரமான வெளிவாரி வர்த்தகச் செயன்முறைச் சேவைகளை அதிகரித்த நெகிழ்ச்சித் தன்மையையும் உயர் தொழில்பாட்டுச் செயற்திறனையும் குறைந்த தொழிற்பாட்டுச் செலவுகளையும் எதிர்பார்க்கின்ற நிறுவனங்களுக்கும் வழங்குவதற்கான நிரூபிக்கப்பட்ட ஆற்றல்கள், துறைசார் அறிவு, உலகளாவிய தொழில்நுட்பம் என்பவற்றை வழங்குவதாகும்.
தனிநபர்களினதும் நிறுவனத்தினதும் தொடர்ச்சியான முன்னேற்றத்திற்கும் அபிவிருத்திக்குமாக அயராது உழைக்கும் அதேவேளை, சூழல் நட்புறவான சமூகப் பொறுப்புசார் கோட்பாடுகளை உருவாக்குவதற்கும் கம்பனி நடவடிக்கை எடுத்துள்ளது. ஆசிய தலைமைத்துவ விருதினைப் பெற்றதன் மூலம் கம்பனி எதிர்காலத்தில் தனது அனுபவத்தையும் நீவி’?!lகினையும் வர்த்தக உலகத்துடன் பகிர்ந்து கொள்ள எதிர்பார்க்கின்றது.
