ஆங்கிலேயர் காலத்து வெள்ளி நாணயங்கள்


உளுந்தூர் பேட்டை அருகே, இரண்டு ஆண்டுகளுக்கு முன் கண்டெடுக்கப்பட்ட புதையல் பொருட்கள், ஆங்கிலேயர் காலத்து வெள்ளி நாணயங்கள் என, ஆய்வில் உறுதி செய்யப்பட்டுள்ளது. விழுப்புரம் மாவட்டம், உளுந்தூர்பேட்டை அடுத்த ஆசனூரைச் சேர்ந்தவர், குப்புசாமி மகன் ரத்தினவேல்., இவர், 2009ம் ஆண்டு செப்டம்பர் 23ம் திகதி தொகுப்பு வீடு கட்டுவதற்காக பள்ளம் தோண்டினார். அப்போது புதையல் கிடைத்தது. தாசில்தார் அங்கு சென்று பார்த்த போது 170 ஆண்டுகளுக்கு முந்தைய பழமை வாய்ந்த நாணயங்கள் என்பது தெரிய வந்தது. நாணயங்களை தாலுகா அலுவலகத்தில் பாதுகாப்பாக வைத்தனர்.
இரண்டு ஆண்டுகளுக்கு (26மாதங்கள்) பின், தமிழ்நாடு அருங்காட்சியகம் மற்றும் பண்பாட்டுத் துறை ஆணையர் ஜவகர் மற்றும் கலெக்டர் மணிமேகலை உத்தரவின் படி, வேலூர் அரசு அருங்காட்சி யக காப்பாட்சியர் (கடலூர் கூடுதல் பொறு ப்பு) சரவணன், நேற்று புதையல் பொரு ட்களை பார்வையிட்டு ஆய்வு செய்தார். ஆய்வில், இவை 1840ம் ஆண்டு முதல் 1907 வரையிலான ஆங்கிலேயர் காலத்து வெள்ளி நாணயங்கள் என தெரிய வந்தது. ஆய்வின்போது உளுந்தூர்பேட்டை தலைமையிடத்து, துணை தாசில்தார் உமாம் கேஸ்வரன் உடனிருந்தார்.
