சாதாரண விமானமும், ‘ஜெட்’ விமானமும்


சாதாரண விமானமும், &#39;ஜெட்&#39; விமானமும் எப்படிப் பறக்கின்றன என்று உங்களுக்குத் தெரியுமா?
சாதாரண விமானத்தில் இயந்திரம் சுழல் விசிறி, இறக்கைகள் இருக்கின்றன. இயந்திரம், சுழல் விசிறியை இயக்குகிறது. அது சுழலும்போது காற்றை முறுக்கித் திருப்புகிறது. அதன் விளைவாக விமானம் முன்னோக்கி இழுக்கப்படுகிறது.
நமக்குக் கைகள் இருப்பதைப் போல விமானத்துக்கு இறக்கைகள் இருக்கின்றன. காற்றைப் பற்றிக் கொண்டு நிலையாகப் பறப்பதற்கு இறக்கைகள் உதவுகின்றன. இவ்வாறுதான் சாதாரண விமானம் பறக்கிறது.
&#39;ஜெட்&#39; விமானம் பறப்பதற்குச் சுழல் விசிறி தேவையில்லை. அதன் இயந்திரத்தில் எரிபொருள் எரியும்போது சூடான வாயுக்கள் விமானத்தை முன்னோக்கித் தள்ளுகின்றன. விமானத்துக்குப் பின்னால் வால் மாதிரி நெருப்புத் தெரிவும். வாயுக்கள் எரிவதால் அந்தத் தோற்றம் ஏற்படுகிறது.
எல்லா &#39;ஜெட்&#39; விமானங்களும் ஒலியைவிட அதிக வேகமாகப் பறக்கின்றன. எனவே &#39;ஜெட்&#39; போர் விமானத்தைப் பற்றிச் சொல்லத் தேவையில்லை. &#39;ஜெட்&#39; விமானத்தின் இறக்கைகள் அம்பைப் போல் இருக்கின்றன. அதன் உடற்பகுதி நத்தையின் ஓடு போலத் தோற்றம் அளிக்கிறது. இயந்திரம் ரொக்கெட்டைப் போல் அமைந்திருக்கிறது.
விண்வெளி வீரர் அணிந்திருக்கும் உடையைப் போலவே &#39;ஜெட்&#39; விமானியும் உடை அணிந்திருக்கிறார். ஏன் அந்த உடை? கற்பனைக்கு அப்பாற்பட்ட வேகத்தில் விமானம் செல்லும்போது விமானி மீது சுழல்விசை அழுத்தம் ஏற்படாமல் அந்தச் சிறப்பு உடை தடுக்கிறது.
ஜெட் விமானம் சில வினாடிகளில் மேகங்களைத் தாண்டிச் சென்றுவிடுகிறது. அது சென்ற பிறகுதான் அதன் இடியோசை போன்ற உறுமலைக் கேட்க முடிகிறது.

மனிதர்களின் மூக்கு 14 வடிவங்களில் உள்ளது. எந்த வடிவத்தில் இருந்தாலும் மூளையில் ஏற்படும் நோய்களுக்கும் மூக்குக்கும் தொடர்புண்டு. மூளை உட்பட உடல் உறுப்புகளில் நோய் ஏற்படுத்தும் வைரஸ்கள் மூக்கின் வழியாகவே உடலுக்குள் பரவுகின்றன என புதிய ஆய்வு ஒன்று தெரிவிக்கிறது.

உடல் முழுவதையும் நுரைபோலப் போர்த்திக்கொள்ளக் கூடிய இரசாயன நுரை ஆடையை அமெரிக்காவில் கண்டுபிடித்திருக்கின்றனர்.
அந்தநுரை ஆடை சுமார் இரண்டாயிரம் பாகை செல்சியஸ் வெப்பநிலையையும் சுபலமாகத் தாங்கக் கூடியது. இந்த உடையை அணிந்துகொள்பவர், தீ நடுவே புகுந்து செல்லும்போது கொஞ்சம்கூட வெப்பநிலையை உணரமாட்டார். இதை அணிந்துகொண்டு சுமார் இருபது நிமிடங்கள் வரை நெருப்பில் வேலை செய்யலாம். வீடுகளோ, விமானங் களோ, கப்பல்களோ தீப்பற்றி எரியும் போது தீயில் புகுந்து உயிர்களையும், பொருட்களையும் மீட்கலாம்.
குறிப்பிட்ட கால அளவுக்கு மேல் இந்த ஆடை வெப்ப மிகுதியின் காரணமாக மெல்ல மெல்ல உருகி ஆவியாகத் தொடங்கும். அந்நிலையில், தீயில் வேலை செய்பவர் வெளியே வந்துவிடலாம். சுவாசிக்க உதவும் வகையில் இந்த ஆடையின் தலைக்கவசத்தில் துளைகள் இடப்பட்டுள்ளன.
