கூடங்குளம் அணுமின் நிலையம் அருகே போராட்டம்: கடற்கரை வழியாக வந்து கிராம மக்கள் முற்றுகையிட்டதால் பரபரப்பு


கடற்கரை வழியாக வந்த கிராம மக் கள் கூடங்குளம் அணுமின் நிலையத்தை நெருங்கி வந்து, முற்றுகை போராட்டம் நடத்தியதால் பரபரப்பு ஏற்பட்டது. அவர்களிடம் அதிகாரிகள் நடத்திய சமரச பேச்சு தோல்வியில் முடிந்ததால், விடிய, விடிய போராட்டம் தொடர்ந்தது.
நெல்லை மாவட்டம், ராதாபுரம் தாலுகா கூடங்குளம் கடலோரத்தில் உள்ள அணு மின் நிலையத்துக்கு எதிராக கடந்த ஒரு ஆண்டுக்கும் மேலாக, இடிந்தகரை கிராமத்தில் போராட்டம் நடந்து வருகிறது. 
அணுமின் நிலையத்துக்கு எதிராக தாக்கல் செய்யப்பட்ட மனுக்களை சென்னை உயர் நீதிமன்றம் தள்ளுபடி செய்து சமீபத்தில் உத்தரவிட்டதுடன், அணு உலையில் யுரேனி யம் எரிபொருள் நிரப்பவும் அனுமதி வழங்கியது. இதனால் போராட்டக் குழுவினர் கூடங்குளம் அணு உலைக்கு எதிரான போராட்டத்தை தீவிரப்படுத்தினர். 
144 தடை உத்தரவையும் மீறி அணு மின் நிலையத்தை முற்றுகையிடும் போராட்டத்தை 9 ஆம் திகதி நடத்துவோம் என்று அறி வித்தனர். எனவே கூடங்குளம் பகுதியில் பாதுகாப்பு பலப்படுத்தப்பட்டது.
நேற்று முன்தினம் இடிந்தகரை கிராமத்துக்கு செல்லும் தாமஸ் மண்டபம், வைராவி கிணறு சாலைகள் மூடப்பட்டன. இடிந்தகரை மக்கள் திரண்டு வந்தால் அவர் களை கூண்டோடு கைது செய்ய அனைத்து ஏற்பாடுகளும் தயார் நிலையில் இருந்தன.
நேற்று முன்தினம் காலையில் இந்த சாலைகளில் ஆயிரக் கணக்கான பொலிஸார் அணிவகுத்து நின்றனர். மதுரை தென் மண்டல பொலிஸ் ஐ. ஜி. ராஜேஸ்தாஸ், நெல்லை சாக டி.ஐ.ஜி. வரதராஜூ, நெல்லை சூப்பிரண்டு விஜயேந்திர பிதரி உட்பட 9 மாவட்டங்களின் பொலிஸ் சூப்பிரண்டுகள் தலைமையில் பாதுகாப்பு ஏற்பாடுகள் செய்யப்பட்டு இருந்தன.
கைது செய்யப்படுகிறவர்களை அழைத்துச் செல்ல சுமார் 60 அரசு பஸ்கள் வரவழைக் கப்பட்டன. தோமஸ் மண்டபம், விஜயா பதி விலக்கு, வைராவி கிணறு கிராமம், கூடங்குளம், பெருமனல் உள்ளிட்ட பகுதி களில் இந்த பஸ்கள் தயாராக நிறுத்தி வைக்கப்பட்டன. 
இது தவிர பொலிஸ் பஸ்கள், வேன்கள் உள்ளிட்ட 200 வாக னங்களும் தயார் நிலையில் ஆங்காங்கே நின்றன. கைது செய்யப்படுகிறவர்களை தங்க வைக்க வள்ளியூர், பணகுடி, ராதாபுரம் பகுதியில் உள்ள 42 திருமண மண்டபங்கள், பள்ளிக்கூடங்கள் ஏற்பாடு செய்யப்பட்டன. ஒவ்வொரு பள்ளிக்கூடம், மண்டபங்களிலும் பொலிஸார் நிறுத்தப்பட்டு இருந்தனர்.
இடிந்தகரையில் இருந்து சுனாமி காலனி, வைராவி கிணறு வழியாக மெயின் ரோட்டுக்கு பேரணியாக வந்து அனைவரும் அணுமின் நிலையத்தின் முகப்பு பகுதியை முற்றுகையிடலாம் என்று கருதிதான் பொலிஸார் இத்தகைய ஏற் பாடுகளை செய்து தயார் நிலையில் இருந்தனர். நெல்லை கலெக்டர் இரா. செல்வராஜ், உதவி கலெக்டர் ரோகினி ராம்தாஸ் உள்ளிட்ட அதிகாரிகளும் கூடங்குளத்தில் முகாமிட்டு இருந்தனர்.
இந்த நிலையில், காலை 8 மணி அளவில் இடிந்தகரை லூர்து அன்னை ஆலயத்தில் ஏராளமானவர்கள் திரண்டனர். இதுதவிர வெளியூர்களில் இருந்து கடல் மார்க்கமாக படகுகளில் மக்கள் வந்து கொண்டே இருந்தனர். குழந்தைகள், சிறுவர்கள், பெண்களும் திரளாக வந்து இருந்தனர்.
குறிப்பாக கூத்தங்குழி, கூடுதாழை, பெருமணல், உவரி, கூட்டப்புளி, பெரிய தாழை உள்ளிட்ட கடற்கரை கிராமங்களில் இருந்து படகுகளில் மக்கள் வந்து இருந் தனர். அனைவரும் லூர்து அன்னை ஆலயத்தில் இருந்து பேரணியாக புறப்பட தயார் நிலையில் இருந்தனர். காலை 10.30 மணி அளவில் போராட்டக் குழு ஒருங்கி ணைப்பாளர் உதயகுமார் மக்கள் மத்தியில் பேசினார்.
‘397வது நாளாக போராட்டம் நடத்து கிறோம். கூடங்குளம் அணு உலையை மூடக்கோரி முற்றுகை செய்ய இருக்கிறோம். இந்த போராட்டத்தின் போது எந்த அசம்பாவித சம்பவங்களும் நடந்துவிடக் கூடாது. வதந்தியை யாரும் நம்ப வேண்டாம். அவசர சூழ்நிலையிலும் அமைதியாக இருக்க வேண்டும். யாரே னும் விஷமிகள் வந்து போராட்டத்தை திசை திருப்பி, வன்முறையை தூண்டக் கூடும், எனவே எச்சரிக்கையுடன் செயல் பட்டு முற்றுகை போராட்டத்தை நடத்த வேண்டும்’ என்றார்.
இதைத் தொடர்ந்து பேரணி புறப்பட்டது. 200 குழந்தைகள் கைகளில் வெள்ளை நிற கொடிகளை ஏந்தி முன்னே சென்றனர். அவர்களை பின் தொடர்ந்து பள்ளிக்கூட மாணவ மாணவிகளும், பெண்களும் சென்றனர். இளைஞர்கள், ஆண்கள் அவர்களை தொடர்ந்து சென்றனர்.
