போபர்ஸ் வழக்கை கொன்றுவிட்டது காங்கிரஸ் அரசு

பா.ஜ. அருண்ஜெட்லி பாய்ச்சல்
போபர்ஸ் ஆயுத பேர ஊழலில், குற்றம் புரிந்தவர்களை சட்டத்தின் முன் நிறுத்த, முந்தைய தேசிய ஜனநாயக கூட்டணி அரசு முற்பட்டது. அதற்கான அனைத்து முயற்சிகளையும் மேற்கொண் டது. ஆனால், தொடர்ச்சியாக வந்த காங்கிரஸ் அரசுகளும், அந்த அரசுகளின் ஆதரவு பெற்றவர்களும், அந்த வழக்கையே கொன்றுவிட்டனர் என ராஜ்யசபா எதிர்க்கட்சித் தலைவர் அருண்ஜெட்லி கூறியுள்ளார்.
தொலைக்காட்சி நிகழ்ச்சி ஒன்றுக்கு பேட்டி அளித்த அவர் கூறியதாவது, கடந்த 1998 முதல் 2004ம் ஆண்டு வரை, மத்தியில் பா. ஜ. தலைமையிலான தேசிய ஜனநாயக கூட்டணி அரசு பதவி வகித்த போது, போபர்ஸ் ஆயுத பேர ஊழல் வழக்கு ஒரு தர்க்க ரீதியான முடிவுக்கு வந்தது. அந்த கால கட்டத்தில், போபர்ஸ் வழக்கை விசாரித்த சி.பி.ஐ.யும் தன்னிச்சையாகச் செயல்பட்டது. 
உண்மையை வெளிக்கொணர நடத்திய விசாரணையில் போதுமான முன்னேற்றமும் கண்டது. வழக்கில் குற்றப் பத்திரிகையும் தாக்கல் செய் யப்பட்டது. கமிஷன் பணம் பெற்றவர்களின் பெயர்களும், அவர்களின் வங்கி கணக்கு விவரங்களும் வெளிநாடுகளில் இருந்து கேட்டுப் பெறப்பட் டன. ஆனால், கடந்த 2004ல் காங்கிரஸ் கட்சி ஆட்சிக்கு வந்தவுடன், போபர்ஸ் வழக்கில் மேன்முறையீடு மனுத்தாக்கல் செய்ய வேண்டாம் என சி.பி.ஐ. யை கேட்டுக் கொண்டது. 
தேசிய ஜனநாயக கூட்டணி அரசு, வழக்கு தொடர்பான அனைத்து ஆவணங் களையும் தயார் செய்திருந்தும், காங்கிரஸ் அரசு இப்படி செய்தது. மொத்தத்தில் போபர்ஸ் வழக்கை தொடர்ச்சியாக வந்த காங்கிரஸ் அரசு களும், அந்த அரசின் ஆதரவு பெற்றவர்களும் கொன்றுவிட்டனர். இவ்வாறு அருண்ஜெட்லி கூறினார்.
