அந்தமானில் ஆதிவாசிகள் வசிக்கும் பகுதிக்குள் ஊடுருவ முயன்ற 15 பேர் கைது


தெற்கு அந்தமானில் கடற்கரையையொட்டி இருக்கும் அரசுக்கு சொந்தமான காடுகளில் ஜாரவா என்ற பழங்குடியினர் வசித்து வருகிறார்கள். அவர்களின் மொத்த எண்ணிக்கை 403 தான். அவர்களை பாதுகாக்கும் நோக்கத்தில், பழங்குடியினர் வசிக்கும் பகுதிக்குள் யாரும் செல்லக்கூடாது என்று தடை உத்தரவை அந்தமான் நிர்வாகம் அமுல் படுத்தி இருக்கிறது.
இந்த நிலையில் ஜாரவாக்கள் வசிக்கும் பகுதிக்குள் ஊடுருவிச்செல்ல முயன்றதாக 15 பேர் கைது செய்யப்பட்டனர். இவர்களில் 6 பேர் மேம்பூ நல்லா என்ற அந்தமான் தீவுப்பகுதியை சேர்ந்தவர்கள். இவர்கள் வந்த மீன்பிடி படகையும் அந்தமான் பொலிஸார் கைப்பற்றினார்கள். ஹிரான் திகேரி, பாடபாலு, ஹவாபில் தீவுப்பகுதியில் 3 படகுகளில் வந்த 9 பேரையும் பொலிஸார் கைது செய்தனர்.
